
Povelja Durda Crnojeviča iz 1494godine u kojoj se pominje Branko Sarap(prepis) 

Ovu kuču je sagradio Božina Sarap,krajem XV vijeka i u istoj živio.Nalazi se u selu 
Boguti(Cipur)-Ljubotinj 

Vaso M.Banovič i barjaktar Pero N. Vučkovič kod spomenika Božine Sarapa 
(slika iz 1933godine) 

UMJESTO PREDGOVORA 


U svojim mladim danima, dok sam još bio dak osnovne škole, rado sam slušao razgovore i 
pričanja starijih, koji su dolazili na sjednike kod moga oca. Najčešče za vrijeme dugih 
zimskih noči, sjedeći pored ognjišta, počaščeni vinom i duvanom, vodili su razgovore o 
našoj istorijskoj prošlosti. Ovakvi skupovi, upotpunjeni pjevanjem uz gusle, bijahu za 
svakoga, a za mene posebno, veliko uživanje i zabava. Poslije svake guslarske pjesme 


www.sarapi.org/knj1/Jovan Vuckovic.htm 


9/99 


12/20/21, 6:18 PM UMJESTO PREDGOVORA 


zapodijevao se razgovor, pričanje je postajalo življe i interesantnije, 1 ja, slušajući iz 
prikrajka, počeh da stvaram viziju o junacima čija se imena u pjesme spominjahu, kao i o 
ostalim ljudima o kojima razgovarahu stariji. Nastojao sam da upamtim svaku riječ, jer oni 
nikad nijesu razgovarali o sitnim i beznačajnim stvarima, ili o ljubavnim aferama, kao ni 
pripadnosti pojedinaca ovoj ili onoj političkoj partiji, več samo ozbiljne stvari na kojima 
smo mi mladi mogli da izgradivamo svoju ličnost. Kult čojstva i junaštva kod njih je bio na 
najvišem nivou i sve što nije odgovaralo tome kultu i njihovim časnim nazorima smatrano 
Je za sramotu. 


Na tim sjednicama, na kojima su se skupljali stari ratnici i osvetnici Kosova, uvijek i 
jednako pričalo se o časti, čojstvu, poštenju, junaštvu u bojevima, kako onima u kojima su 
oni sami učestvovali, tako i onima ranijim u kojima su učestvovali njihovi preci. Ovi divni 
ljudi, koje sam slušao kao dijete, svi su bili aktivni učesnici u crnogorskim oslobodilačkim 
ratovima od 1852. do 1878. godine, dok je Crna Gora dobila svoju samostalnost; 
neposredni svjedoci muka i patnji, pripadnici slavne plejade istaknutih ratnika, koji su 
oružje i slavu Crne Gore i crnogorstva uzdigli do takve visine, kako prije toga nije uzdigao 
ni jedan mali narod. Ovi div-junaci koji su svojim viteškim požrtvovanjem izvojevali Crnoj 
Gori nezavisnost i samostalnost, a velesile nijesu bile voljne da priznaju, impresivno su 
djelovali i na starije, a posebno na nas mlađe, koji smo ih sa oduševljenjem slušali. 


Poznato je da su Crnogorci od pamtivijeka mali svoju slobodu, ali međunarodno priznanje 
nije tako lako dolazilo. Pa ipak nezavisnost Crne Gore i sa formalne strane uslijedila je tek 
na Berlinskom kongresu. Svakako, tome je mnogo doprinijela diplomatska aktivnost 
dinastije Petrovič-Njegoš, koja je svojom mudrom politikom otvorila oči evropskim 
političarima onoga vremena da promijene svoje mišljenje na ratni logor, kakva je bila Crna 
Gora kroz vjekove. Te 1878. kada je ova mala država priznata i stala u društvo ostalih 
naroda Evrope, kao punopravna članica, proširila je i svoje granice 1 ovjekovječila svoju 
oslobodilačku borbu, na što su ovi stari vitezovi koji su vjekovima prolivali krv za slobodu 
Crne Gore bili ponosni.Ovo utoliko više, što su se ondašnji političari, diplomate, vladari 
evropskih država, pjesnici i istoričari posebno divili svemu onome što su Crnogorci 
žrtvovali i postigli u petvjekovnoj borbi za slobodu i nezavisnost. Požrtvovanje Crnogoraca 
u ono vrijeme, smatrana su kao prava čuda, koja su pod kraj XIX vijeka, od ondašnje 
evropske diplomatije ocijenjena priznanjem Crne Gore kao samostalne države. 

Te i takve Crnogorce, koji su uzdigli Crnu Goru na ono mjesto koje joj je i ranije pripadalo 
među ostalim narodima, imao sam prilike da vidim pod punom vojničkom opremom iz 
njihova doba 1910. godine, prilikom krunisanja kralja Nikole i proglašenja ondašnje 
knjaževine Kraljevinom Crnom Gorom.Na ovoj veličanstvenoj i rijetkoj svečanosti, na 
kojoj su mogle pozavidjeti i moćnije države, na ovom uzvišenom jubileju, bili su pozvani i 
svi preživjeli ratnici iz Grahovačke bitke (1858). Na malom Cetinju (koje tih dana bijaše 
privuklo pažnju čitave Evrope) za grahovačke ratnike bijahu podignuti šatori ispred 
Biljarde, na počasnom mjestu, gdje se bijaše okupilooko 200 njih, u živopisnoj narodnoj 
nošnji: dolamama, gunjevima, sa džeferdarima, ledenicama, handžarima u pojasu i 
kuburama. Neki od njih imali su i vrbije, bijele i šarene čarape u opancima, toke, medalje 1 
ostala ratna odličja krasili su njihove grudi. Za osam dana bila je ovo veličanstvena smotra 
viteštva ovih div-junaka. Za čitavo vrijeme svečanosti, zajedno sa ocem, dolazio sam kod 
ovih vitezova, slušao njihove riječi i divio se njihovim junačkim podvizima, tim prije što se 
među njima nalazio i moj stric Nikola Tomanov Vučković, barjaktar Prekorničke čete. Na 
taj način imao sam prilike da izbliza gledam te stare heroje, koji su Crnoj Gori na vrh 
handžara izvojevali nezavisnost. Te divne likove, te krilate ljude koje sam tada vidio 
čitavog svog života nosio sam u najljepšoj i najsvetlijoj uspomeni. 

Moj stric Nikola Tomanov, koji bijaše navršio osmu deceniju života, bio je učesnik u svim 
oslobodilačkim ratovima od 1852. do 1878. - kao vojnik u ranijim i kao barjaktar od 1876. 
Učestvovao je u svim ratovima: 1852, 1858, 1862, 1876, sve do 1879. godine.Kao živi 
svjedok svih tih dogadaja dobro je poznavao svoje savremenike, a prema onome što sam 
čuo od starijih, bio je upoznat 1 sa prošlošću bratstva i plemena. Iako bez škole i nauke, vrlo 
bistar po prirodi, znao je da priča o pojedinim bojevima, događajima i ljudima istinito, 
tečno na način svojstven njemu i njegovim ljudskim karakteristikama.On nikad i nigdje 
nikoga nije pokudio, a ljude i junake ljudski je isticao onako kako su i zaslužili.One pak, 
koji se nijesu isticali nečim posebnim, nije spominjao, a kada bi ga neko upitao o njima 
kakvi su bili, nalazio je pravu riječ "Duše mi, nije mogao biti bolji!". Takav je bio moj stric 
Nikola Tomanov Vučković. 


Cilj moga daljeg izlaganja je da u kratkim potezima prikažem bratstvo S A R A P, odnosno, 
da opišem ono što sam zapamtio od strica Nikole i ostalih starijih ljudi iz svoga bratstva i 
plemena, kako bi mlađe i buduće generacije bile, bar malo, upoznate sa istorijom svojih 
predaka. Povod za ovo dali su mi mlađi Sarapi sa kojima sam razgovarao još 1956. godine, 
prilikom mog dolaska iz Amerike. Ovi mladi ljudi vrlo su malo znali o svojim precima, 
posebno o rodonačelniku BOŽINI SARAPU: odakle je bio, kada je došao u ove krajeve i 
uopšte od koga potičemo mi Sarapi, pojma nijesu imali. Zato sam riješio, da ovim 
prilogom, makar 1 u najkraćim crtama, izložim i osvijetlim likove nekoliko naših predaka, 
onako kako sam zapamtio, kako bi mlađi što više znali o svome porijeklu. 


Na šalost, vrijeme je učinilo svoje, pa mnoga dostojna imena neće biti pomenuta u ovom 
prilogu. Tome nijesam kriv, jer sam u ranoj mladosti napustio zavičaj i otisnuo se u svijet, u 
pečalbu. Zato su mi i sjećanja izblijedila, pa neka mi oproste oni koji ovdje ne nađu neko 
ime za koje misle da je trebalo da se pomene. Uvijek me je interesovalo naše porijeklo, pa 
sam nastojao da zapišem sve ono što sam čuo od starijih kako bih otrgao od zaborava ono 
što ne bi trebalo da se zaboravi. Još 1957. godine poslao sam kopije ovoga bilježenja svim 
bratstvima SARAP i molio ih da me isprave gdje sam načinio promašaj i da me dopune, 
kako bi ovaj moj spis bio potpuniji. Na žalost, nijesu se mnogi odazvali ovom pozivu pa 
sam bio prinuđen da sam tražim neke stvari. Od svih Sarapa odgovorili su mi i pomogli: 
Niko Ilijin Vučković, Savo Perov Vučković (koji me je uputio na Vasa Đurova Vukićevića). 
Vukićević mi je mnogo pomogao i rodoslov kojeg prikazujem sam izradio, te mu radi 
ovako lijepog priloga svi zahvaljujemo. Takođe, od ostalih Sarapa javio mi se Vaso Mitrov 
Banović i dao neke podatke o bratstvu Banovića. Mlađi nijesu dovoljno shvatili ovu moju 
akciju sem Milo Vukov Vučković koji se pohvalno izrazio o mome poduhvatu. 


Ovim mojim radom obuhvatio sam stare, uglavnom preminule SARAPE, prepuštajući da o 
njihovim potomcima, sadašnjim Sarapima, pišu nove generacije. Nesumnjivo je da će im 


biti dodijeljeno zasluženo mjesto. 


Jovan Ivov Vučković SARAP 


BOŽINA SARAP 


"Sto se nešće u lance vezati, 
Što na pravu vjeru ne pohuli, 

To se zbježa u ove planine, 
Da ginemo i krv prolivamo 
I da sveti amanet čuvamo, 
Divno ime i svetu slobodu." 


P.P. NJEGOŠ 


Prema predanju,naš predak BOŽINA SARAP — je od turskog zuluma pobjegao u Zetu 
(Crnu Goru) iz sela Sarapovine (sada se zovu Podlugovi) kod Sarajeva oko 1468. godine. 
(Da li se Božina pri polasku iz Bosne prozvao Sarap, ili je to prezime dobio po dolasku u 
Zetu, po selu iz kojega je došao, to nam nije poznato). Evo šta o Božini Sarapu kažu 
predanja: Gospodar Ivan Crnojevič primio je Božinu Sarapa u red svojih slugu. Neko 
vrijeme Božina je vršio službu na zadovoljstvo svoga gospodara, ali, jednog dana posvada 
se, potuče sa ostalima i ubi jednoga. Za ovaj zločin Ivan Crnojevič kazni Božinu i protjera 
ga iz svoje zemlje. Po istom predanju, Božina je napustio Zetu i pošao u Mletke, gdje se 
odmah odao trgovini. Sobom je bio poveo i jedinca sina - Branka. 


Godine 1482. kada je Ivan Crnojevič, tadašnji gospodar Zete, bio u Mlecima, dužd i 
gospoda poželješe da se našale na njegov račun, spremajuči mu nekakvu podvalu. Doznavši 
za ovo, Božina Sarap, bez obzira što ga je Ivan protjerao, riješi da osujeti namjeru Mlečiča 1 
spasi gospodara Zete. 


O tome sam slušao od naših starih, a i čitao natpis Andrije Jovičeviča u njegovoj "Istoriji 
Riječke nahije" , gdje navodi: "Božina se posvađa sa Ivanovim slugama i potuče ih, zato 
Ivan naredi te mu slome desnu ruku i išćeraju ga iz Crne Gore. U to doba Ivan pođe sa 
svatovima u Mletke za snahu, a u Mlecima se desio i Božina. Dužd naredi tajno, da niko ne 
prodaje drva Ivanovim slugama, da mogu zgotoviti ručak, a Ivan je bio pozvao dužda i 
gospodu na ručak, pa je dužd htio, da Ivana time osramoti. To dočuje Božina, pa dođe kod 
Ivana i videći Ivana na muci zbog toga, savjetuje mu, da pošlje sluge, da kupe sve orahe i 
lješnike na Pazar, pa da na njihovim korama zgotovi ručak za gospodu. Tako se Ivan 
oslobodi ove nezgode i Božinu uzme sa sobom i dovede u Crnu Goru ..." 


Koliko je ovo predanje o orasima i lješnicima tačno ne može se sa sigurnošću reći, ali je 
tačno da je Božina u Mlecima Ivanu učinio neku krupnu uslugu, jer pri povratku iz Mletaka 
u Crnu Goru, Ivan je sobom doveo Božinu i njegovog sina Branka i dao im naselje na 
Strugarima, koje oni nijesu htjeli da prime. Zatim im je rekao da se nasele gdje dod sami 
žele. Božina je tada izabrao Viranj Rupu (kako se ono zvao današnji Ljubotinj) selo Boguti, 
gdje je u Cipuru, ispod Viranja, sagradio kuću (koja i danas postoji, a u njoj stanuje Marko 
Milov Vukićević). 


Zemlju je imao u Bogutskom polju, a planina mu je bila Prekornica, Tatarija, Viranj i 
Osmin. 


Nedaleko od kuće sagradio je i crkvu, posvećenu sv. Nikoli, koju su pri kraju XIX vijeka 
Bogućani proširili, jer je bila mala za vršenje obreda. Pred ovom svojom zadužbinom 
sahranjeni su Božinovi posmrtni ostaci. 

Za vrijeme radova oko obnove crkve, njegovi posmrtni ostaci su sačuvani i sahranjeni su 
ispod samog oltara. 


Svi Sarapi, od Božine do danas, slavili su krsnu slavu Sv.Nikole, koji dolazi 19. decembra 
(po novom kalendaru) . 

Pred ovom crkvom Sarapi su 1930. godine podigli svome pretku Božini skroman 
spomenik, da se zna da je tu sahranjen rodonačelnik bratstva - Božina Sarap - od kojeg 
danas tu živi osam bratstava (a ima ih i u drugim mjestima Jugoslavije) . 


U svojoj "Istoriji Riječke nahije" Andrija Jovičevič, izmedu ostalog piše: da je Božina imao 
pet sinova. To uvjerenje važilo je sve dok je Vaso Durov Vukičevič (poslije moje kopije, 
koju sam mu poslao na čitanje i dopunu 1957.) pokazao neki stari rodoslov, kojeg je 
sastavio Stevo Ivov Vukičevič, još 1912. godine, a iz kojega se vidi ono što sam slušao od 
starijih: da je Božina imao samo jednog sina, a ne pet, kako to Jovičevič navodi. 


Dakle prema Sarapovoj "krusovulji" i nacrtu Steva Ivovog, a docnije i dopunjenog nacrta 
Vasa Durovog, konačno je utvrdeno: Božina Sarap imao je samo sina Branka, a Branko 
četiri sina, od kojih se razvilo osam bratstava (što čemo iz sljedečeg vidjeti). 


VLASTELIN BRANKO SARAP 


Branko Sarap je sin Božinov. Brankovo ime nalazi se na povelji Durda Crnojeviča, iz 1494. 
godine, koja se odnosi na razgraničavanje sela Šišoviča. 


Kao vlastelin, u doba Durda Crnojeviča, a kasnije kao knez Ljubotinjski, Branko je bio 1 
poglavar plemena. (Po opisu Marjana Bolice, u istoriji "Crna Gora 1614" štampane u 
Mlecima, Crna Gora dijeli se na pet djelova, medu kojima se navodi Ljubotinj, a ne 
pominje Ceklin, te proizilazi da je Branko bio vrhovni knez Ljubotinja i Ceklina. I po 
Andriji Jovičeviču i Mihailu Strugaru, u knjizi "Slike iz prošlosti Ceklina" da se zaključiti 
da je Branko stvarno bio knez oba plemena). 


Branko je bio sa ocem u Mlecima i tamo izučio nešto škole, više nego se u to vrijeme 
moglo izučiti u Crnoj Gori. 


Prema nekim spisima, u to vrijeme Turci su postavili spahiju, sa namjerom da im prikuplja 
harač od raje. No, kako se Crnogorci u ovim krajevima nikada nijesu smatrali rajetinom, 
nijesu željeli da daju harač, več je spahija to silom učinio. Prema nekim izvorima, spahijini 
ljudi dođoše u selo Smokovce da kupe harač, ali Smokovci ne htjedoše dati dobrovoljno. 
Zato Branko Sarap sazove zbor na Pelinovo ždrijelo, gdje dode do svade, u kojoj je Branko 
platio glavom od spahijinih ljudi, štiteči Smokovce. 


Poslije Brankove smrti postade knezom njegov sin Rade. Prema nasljedstvu, reklo bi se da 
je Rade bio najstariji Brankov sin, a imao ih je četiri, i to: Rada, od kojeg su Banoviči; 
Vučka od kojeg su Vučkovići; Lala od kojeg su Laličiči; i Jovana, od kojeg su Vukićevići, 
Vujanovići, Đuraševići, Markišići i Nikolići-Kaluđerovići. 


Osim ovih bratstava, koja žive u Ljubotinju, ima ih koja su se odselila, kao npr.: u Istri, u 
selu Peroj i danas žive Popovići, koji su dobili prezime po popu Milu Nikoliću, koji se u 
Peroj preselio sa bratom knezom Markom. 


Vučkovića ima u Zeti, Ulcinju, Skadru, Baru i drugim mjestima. U Matagužima (Zeta) ima 


Vučkovića koji su muslimani, Banovića u Hercegovini, a Laličića oko Gusinja, takođe 
muslimana. 

Osim ovih, ima ih još koji su se odselili i danas žive po raznim krajevima Jugoslavije, za 
koje ne možemo da kažemo gdje i kada su i kuda odselilii kako se danas prezivaju i koju 
slavu slave. 


PISMO SARAPA BRAĆI U INOSTRANSTVO 


(Ovo sam pismo dobio u Americi, u gradu Detroitu, 1929.g) 


Dragi brate, 


Na opštem zboru svih bratstvenika bratstva SARAP iz Boguta i Prekornice (Kaluđerovića, 
Vujanovića, Đuraševića, Markišića, Vukićevića, Vučkovića, Banovića i Laličića) održanom 
dana 5.X1.1928. godine u Prekornici, riješeno je sljedeće: 


1. Da naše bratske veze naslijeđene od naših predaka, koje smo u poslednje 
vrijeme jako zanemarili, obnovimo u onolikoj mjeri, koliko nam materijalne 
mogućnosti dozvoljavaju; 


2. Da skrajnimo sva naša dosadašnja prezimena-ogranke, a da zvanično- 
administrativno uzmemo naše staro zajedničko prezime SARAP; 
3. Da se o Božičnim praznicima svi u zajednici, kao brača, polazimo. Sa 


polažnjom smo počeli ove godine o Božiču; 

4. Da svadbene obrede — naročito muške svadbe — ukoliko nam bude moguće, 
obavljamo u zajednici; 

5. Da našem starom pretku BOŽINI SARAPU podignemo jedan skroman 
spomenik prema hramu Sv. Nikole u Bogutima, gdje se i njegov grob nalazi. 








Taj spomenik podižu 150 domova njegova potomstva, i ne bismo smjeli dozvoliti da nam 
neko od strane prebaci, da taj spomenik ne odgovara autoritetu i veličini našeg bratstva. Za 
tu svrhu počeli smo prikupljati dobrovoljne priloge, ali, kao što znate, mi se nalazimo u 
teškim materijalnim okolnostima. Ima mnogo domova koji nemaju ručka, ali ipak su dali 
dobrovoljni prilog za tu stvar. 


Mi smo skupili oko 8.000 (osam hiljada) dinara. Dali smo mnogo više nego smo mogli, ali 
ipak ova je cifra mala za jednu tako veliku stvar. Molimo vas kao našeg brata, da nam 


pomognete, jer bez vaše pomoći stvar se ne bi mogla izvesti kako valja. 


Ovakva pisma razaslali smo svuda našoj braći gdje god se koji nalazio, i nadamo se da će 
nas svaki brat pomoći, onoliko koliko bude mogao. 


Za izvođenje navedenog određen je Odbor iz svih ogranaka bratstva Sarapa, koji će o 
svemu voditi računa. 


Dobrovoljne priloge izvolite slati na ime našeg brata Jova N. Vukićevića, iz Boguta, i to 
najdalje do 1. jula ove godine. 

Što se tiče prikupljanja dobrovoljnih priloga, imate tražiti i primati samo od naše brače 
Sarapa, inače od drugoga nikako. 


Primite bratski pozdrav u ime sve brače od Odbora u koji su ušli. 
Ljubotinj, aprila 1929. godine Pop Milo Vučkovič 


Milo A. Markišič, 
Tomo Vujanović, 
Jošo Đurašević, 
Joko F. Kaluđerović, 
Pero N. Vučković, 
Jovo N. Vukićević, 
Marko N. Banović 
Risto S. Laličić 


a ma one 


BANOVIĆI SARAPI 


Bratstvo BANOVIĆI su od RADA Brankova, koji je mogao biti najstariji Brankov sin, jer 
je poslije očeve smrti postao poglavar sa zvanjem k n e z a. S obzirom da je najstariji sin 
uvijek nasljeđivao oca, pretpostavlja se da je stvarno bio najstariji. 


Poslije podjele braće, Rade je sa braćom Lalom i Vučkom pošao iz Boguta 1 naselio se na 
Prekornici, odakle je kao poglavar išao na sastanke plemenskih glavara. Postoji priča da je 
knez sa Prekornice na jednom skupu zakasnio. Da bi svoje zakašnjenje mogao bolje da 
pravda, iz tora je uzeo jednog ovna i odnio na skup, da bi se priredio ručak, odnosno, 
kaznio sebe kao nadoknadu zato što su ga čekali. Kada su prisutni vidjeli kako knez dolazi, 
rekli su: "Vala, ako je i zakasnio, ma je doša banski ...".Od toga dana dobiojeimeban,i 
tako ostao, te su po njemu njegovi potomci dobili prezimeBanovići. 


Po knezu Radu nazvan je 1 brijeg, ispod kojega je on bio sagradio kuću, u kojoj je živio, te 
se i danas taj brijegnazivaRadovića brijeg. 


Predanje veli: "Kada se knez Rade jedne noći vraćao iz plemena, u Ođi (koja je tada bila 
obrasla gustom šumom) srio je nekakvu divlju zvijer, na koju je uperio pušku da je ubije. 

Puška je zatajila, ali je prah na prašniku prihvatio iskru, koja je Radu povrijedila oči, tako 
da je ostao skoro slijep. Tako povrijeden nije više mogao da vrši dužnost poglavara 
plemena, pa je zvanje kneza predao svom sinovcu - Milošu Jovanovu(od njega su 
Vukičeviči). 


Banovići kao i sva veča bratstva u Crnoj Gori, dok je vladao zakon krvne osvete, ginuli su i 
svetili se, tako da im niko nije ostao dužan krv. Jovičići sa Brajića, ubili su Grujicu 
Kojičina i Jovišu Markova. Njih su osvetili Prele Kojičin i Bogdan Andrijin. Marko 
Savićev osvetio je svoga oca, koga su ubili Dumeljići. Popovići iz Građana ubili su 
Bogdana Andrijina, a njegov brat Markiša osvetio ga je i ubio popa Ivana, jednog od 
najboljih Popovića toga vremena. Stijepo Jokin Vučković ubio je na Paštrovskoj gori Iliju 
Bogdanova, iz čiste obijesti, jer nikad niko kasnije nije utvrdio radi čega. Ovo ubistvo 
smatrali su Banovići kao domaće zlo i nikad nijesu pominjali da bi osvetu nad nekim 
drugim trebalo izvršiti, osim na samog ubicu, koji se krio po Primorju. Pronašli su ga Luka 
Filipov, i Nikola Petrov, pri Toplišu kod Budve, 1 ubili. 


Kad su Crnogorci počeli da odlaze u Carigrad na zaradu, pošao je i Ilija Markišin i tamo se 
našao sa nekim Masoničićem iz Gluhog Dola, iz Crmnice, s kojim se posvađao. U toj svađi 
Ilija ubije Masoničića, pa ga vlast osudi na deset godina robije. Pošto je izdražao kaznu 
izdržao zakonsku kaznu, ali glavari Riječke i Crmničke nahije privole Masoničiće na umir. 
Ilija je pristao da pošalje kume(odštetu). Načinjena je v ra ž da, poslije koje je Ilija ostao 
puki siromah (jer je prodao imanje za otkup glave). Kasnije mu je kralj Nikola dao neko 
imanjce u Ulcinju, gdje je živio do smrti. 


* k k 


PRELE MIČUNOV ne samo da je bio dobar junak (junaštvo se u to vrijeme cijenilo prema 
čojstvu) već i odličan strijelac. Ispred boja na Krusima 1796. godine, po naredbi Petra I 
Petrovića Njegoša, trebalo je da se ubiju dva turska barjaktara, koji su nosili barjake ispred 
turske vojske. Za izvršenje toga zadatka knez Stevan Kaluđerović odredio je Prela i 
Vujadina Strugara. Oni su pošli i iz zasjede ubili oba turska barjaktara i napravili uzbunu u 
turskoj vojsci. To je bilo ogromno zadovoljstvo za Petra I i svu Crnogorsku vojsku, koja je 
na zbunjene Turke udarila i pobijedila ih u tom boju, a glavu velikog crnogorskog krvnika — 
Mahmut paše - posjekli 1 donijeli na Cetinje. 

Prele se uvijek družio sa Stanišom Damjanovim Vučkovićem, koji je, kao i Prele, bio 
izvrstan strijelac. Uvijek su zajedno čuvali stoku. Jednog ljetnjeg dana, kada je bila strašna 
suša i kada u Prekornici nije bilo vode da se napoji stoka, potjerali su je do Graboljana, s 
namjerom da je napoje. No, kako su Graboljani spadali u rejon podgorski, Podgorani su se 
protivili da stoka ide preko njihove planine, jer im je pravila štetu.Podgorani se dogovore 
da ih sačekaju u zasjedi porede vode. Neko je Prela i Stanišu obavijestio o tome, pa su se 
našli na muci: ići sa stokom na vodu, značilo je rizikovati glavama, a ne poći, pustiti je da 
lipše od žeđi. Pored toga, postojalo je nešto strašnije: reći će im da su se uplašili! To je za 
njih bilo najteže, s obzirom na ubjeđenje koje je tada vladalo: ko je plašljiv ne vredi ništa! 
Riješe da potjeraju stoku na vodu pa što bog da. Prele je išao ispred stoke, a Staniša iza. 
Kada je Prele sišao na vodu, Staniša je bio usred Koritske ulice 1 viknuo druga: "Danu, 
Prele, podigni taj duduk (frulu) da ti ga gađam!" (Prele je svirao u duduk, a Staniša u diple). 
Prele se popeo na jedno korito iza koga je stoka pila vodu, digao duduk u vis. Staniša je 
nanišanio džeferdarom i opalio, da je duduk presjekao na pola. Zadovoljan Prele je 
odgovorio: "Danu, Staniša, digni ti te diple da ti ih gađam". Staniša je podigao diple u vis, 

Prele nanišanio, opalio i presjekao ih napola. Kada su Podgorani vidjeli kakvi su strijelci, 
ostali su sakriveni i nijesu se javljali. 


Od toga događaja nikada više Podgorani nijesu pravili pitanje o dolasku 1 pojenju 
Prekorničke stoke u Graboljanima. 


MARKIŠA ANDRIJIN bio je glasiti junak. Od svojih savremenika bio je nazvan imenom b 
ratski osvetnik. To je bilo u ono doba, kada se krvna osveta smatrala velikim 
junaštvom. Ovo ime bratski osvetnik - dobio je kada je iz osvete ubio Joka popa Ivana 
Popovića, koji je bio glasiti junak. 


SAVO MARKIŠIN nazvan je od kralja Nikole "krilati junak". Bio je bataljonski trubač, a 
pored toga, bio je hitar da ga niko nije u trku nije mogao preteći. Jedne večeri ispred 
velikog boja na Fundini 1876. godine, serdar Škrnjo Kusovac, komandir ljubotinjskog 
bataljona (koji su sačinjavali: Ljubotinjani, Građani i Dobrljani), naredi Savu da svira zbor. 
Savo se okrenuo i rekao: "Ja neću noćas đavoljom u nju (trubu) punuti. Eto, ima i drugih pa 
neka sviraju. A kada ja počnem da sviram, od tih drugih neće se dađavolji čuti". Serdar se 
naljutio, ali ga nije smio kazniti, jer je iz Sava stajala čitava prekornička četa i svi Sarapi - 
150 pušaka. 


Kada je počeo veliki boj (2. avgusta 1876.g.) Savo je mislio na ono što je rekao serdaru 
pred bataljonom i da sada treba da se pokaže, da ne ostane sramotan, držeći se narodne 
izreke "bolje je časno poginutu nego sramotno živjeti". Kada je počeo boj, onako hitar, 
Savo je iskoristio priliku, iskočio iz šanaca, poletio naprijed preko brisanog prostora, 
prislonio leđa uz turski šanac, okrenuo se crnogorskoj vojsci, prinio trubu ustima i zasvirao 
— juriš. Naslonjenna šanac bio je obezbijeđen da ga neprijatelj ne ubije puškama, pa su 
Turci nastojali da ga kamenicama otjeraju, ali mu ni time nijesu mogli nauditi. 


Čuvši svoju trubu iz turskog šanca, naša vojska, ohrabrena pošla je na juriš i otjerala 
neprijatelja iz njihovog šanca, nagnavši ga u bjekstvo. Goneći neprijatelja i sjekući glave 
turske, čak su i trubači bili ostavili trube a prihvatili handžara, jedino je Savo neprekidno 
svirao- juriš! Sve dok i poslednji neprijateljski šanac nije bio osvojen. 


U toj bici Crnogorci su izvojevali veliku pobjedu nad Turcima, a Savo je za taj podvig 
dobio naziv -krilati junak. Ovim nazivom oslovio ga je lično knjaz Nikola pred 
svim Ljubotinjanima, kada mu je predao najveće ratno odličje za hrabrost — Đorđijevski 
krst 1 odredio deset talijera godišnje do smrti. Osim ovog odličja bio je nosilac Obilića 
medalje. 


JOKO SAVIĆEV živio je u Donjim Selima i bio stotinaš Donjoselski i Mužovićki (dok su 
ova dva sela sačinjavala jednu četu). Kao dobar čovjek i junak bio je poznat, ne samo u 
Ljubotinju, već i čitavoj Crnoj Gori ... 


Vojvoda Petar Vujović ima je kuću u Mužovićima. Jednoga dana vojvoda je bio pozvao 
ljubotinjske glavare na satanak u svojoj kući. Na tom sastanku trebao je da bude i Joko 
Savićev, ali prije je svratio kod Joka Kaluđerovića-Sarapa u Bogutima, gdje su se bili 
zadržali i zakasnili na sastanak. Kad ih je vojvoda vidio da dolaze, rekao je prisutnima: 
"Kažite kako ću sad da zavadim ova dva Joka..." Kad su se primakli, vojvoda je upitao: 
"Koji je bolji od vas dva Joka?" Joko Milošev se nije mnogo razmušljao, već onako, 
kakvog ga je bog dao (a takvi su bili svi Kaluđerovići-Sarapi) odgovorio je: "Ja". Joko 

Savičev se nasmijao i rekao: "Slušaj, vojvodo Petre Deriglava, kami smo 1 dva leda bolji 
oba kad smo tebe pustili da budeš ispred nas ..." 


Od smrti Joka Savičeva "Glas Crnogorca" u broju 6 od 10. februara 1902. godine, sa 
potpisom "Ljubotinjanin" donio je sljedeči nekrolog: 


"Nestade jednog od onih koji su oštrili jataganom i hrabrom mišicom svojom zarezali na 
vječna vremena svoja imena u zlatnoj knjizi ratne istorije Crne Gore. Poslije kratkog 
bolovanja u 78-osmoj godini svoga života, posvečenog dobru domovine i Gospodara, 
preminu Joko Savičev Banović stotinaš ljubotinjski. Još na slavnoj bici Grahovačkoj dao je 
dokaze oštrim jataganom o svom junaštvu i neustrašivoj hrabrosti. U nizu, koliko 
paćeničkih toliko slavnih godina po Crnoj Gori i milog joj Gospodara. Pokojni Joko je bio 
ondje gdje je trebalo junački braniti svoju milu domovinu. 


Devet neprijateljskih posječenih glava dovoljan su dokaz o junaštvu pok. Joka. A naš 
milostivi Gospodar cijeneći zasluge, koje je učinio Joko na svim krvavim razbojištima 
urasio je prsa Jokova sa krstom Danilo I i sa drugih šest medalja. A kada se dovršilo slavno 
ratovanje, car i otac junaka odredio mu je doživotnu penziju koju je pok. Joko uživao, 
provodeći svoje poslednje dane u miru, prohodeći svuda sa svojom razboritošću ljubljenja 
istine i služeći nama mlađima kao živi očigledni primjer čojstva i junaštva. Njegovo Kralj. 
Visočanstvo, pri dostavi smrti pok. Joka, blagoizvolio je narediti da se o njegovu trošku 
ukopa. 


Pri predaji materi zemlji njegovih posmrtnih ostataka, moglo se vidjeti koliko je bio 
omiljen svojim junaštvom 1 poštovanjem, jer čisto se može reći da je sav Ljubotinj ispratio 
do vječne kuće hrabrog stotinaša Joka Savićeva Banovića." 


NIKO SAVIĆEV brat stotinaša Joka, za junaštvo od seljana je bio nazvan—vuk od go 
re, ali je, na žalost, rano poginuo 1862.godine. 


JOKO FILIPOV postao je prvi oficir Prekorničke čete 1868.godine. (Prije toga Prekornica 
i Boguti sačinjavali su jednu četu, a oficir ili stotinaš bili su uvijek iz Boguta. Stotinaš 
bogutsko-prekorničke čete bio je Filip Savov Vukićević, sve dok nije napustio Crnu Goru. 
Njega je zamijenio Niko Turov Vujanović). Prilikom preustrojstva 1868. godine, 
Prekorničani su tražili da imaju svoju četu i svoga oficira. Serdar Škrnjo Kusovac bio je 
protiv zahtjeva Prekorničana, jer je želio da 1 dalje Boguti i Prekornica ostanu u jednoj četi i 
da joj oficir bude Andrija Jokov Drecun. Po ovom pitanju rekao je Joko Filipov Škrnju: 
"Radi serdare kako hočeš, ali ovo če gospodar da riješi ..." Poslije ovoga razgovora Joko 
Savićev i Joko Filipov pošli su na Cetinje. Gospodar ih je primio u prisustvu serdara 
Škrnja. Pošto su izložili gospodaru zašto su došli, on ih je upitao: "Koliko vas pušaka ima 
na Prekornici?" Joko Filipov je odgovorio: "Ima nas stotina pušaka na Prekornici ..." Onda 
se gospodar obratio serdaru i upitao: "Ima li toliko?". "Ima blizu toliko" odgovorio je serdar 
Škrnjo. "Ne blizu toliko, Gospodaru, nego 150, od kojih ostaje u Bogute 50", upao je u 
razgovor Joko Savićev. Tada se gospodar obratio Joku Filipovom i rekao: "Pođi u 
labaratoriju, neka ti dadnu sablju, a grb ćeš sam kupiti i budi oficir Prekornici". Oduševljeni 
Gospodarovom odlukom, oba Joka uzviknula su: "Bog te živio, Gospodaru". 


Pošto su se pozdarvili sa Gospodarom oba Joka pošla su u Labaratoriju, gdje je Joko 
Filipov dobio sablju, a grb kupiše. Tako je Prekornica, i preko volje serdara Škrnja, dobila 
svoju četu. Ali komandir bataljona niti zavolje novog komandira čete, niti njegove vojnike, 
što se najbolje vidjelo u oslobodilačkim ratovima koje je vodila Crna Gora 1876-78. Kada 

je god mogao, komandir bataljona, ovog komandira i njegovu četu slao je na izvršavanje 
težih zadataka često i preko reda. Dva put je Joko Filipov izvršio takve zadatke, ali kada 
mu je i treči put naredio da preko reda zauzme neki položaj, rekao je serdaru: "Hoču 
odmah, ali samo češ ti sa nama ovoga puta, serdare." Serdar nije odgovorio, več je istog 
trenutka ustao i uputio se na položaj, s prekorničkom četom. Kada ga je vidio njegov pisar, 
pop Savo Vujovič, upitao ga je: "Kuda to pode, serdare?" Serdar je samo odgovorio: "Ja 
ovamo" na što mu je pisar primijetio: "A kuda ču ja?" "Hajde kuda hočeš" rekao je serdar 1 
nastavio put sa Jokom, komandirom prekorničke čete. 


Skoro trideset godina Joko Filipov bio je komandir prekorničke čete, cijenjen i poštovan i u 
ratovima i u miru. Kao primjer čojstva njega navodi i vojvoda Marko Miljanovov na 
jednom mjestu u svojoj knjizi "Primjeri čojstva i junaštva". 


Za ratne zasluge bio je i odlikovan: Obilića medaljom, Hrabrom medaljom, Grahovskom 
medaljom, Danilovim krstom i drugim ratnim odličjima. 


Penzionisan je 1896. godine, a umro jula 1905.godine. 


O njegovoj smrti "Glas Crnogorca" u broju 27 od 9. jula 1905. godine objavio je sljedeći 
nekrolog: 


"U neđelju 3. jula, preminuo je oficir narodne vojske Joko Filipov Banović, u dubokoj 
starosti — 78. godini života. Pokojni Joko učestvovao je u svim bojevima koji su u njegovo 
doba bivali i pokazao se kao dobar vojnik i junak. Uoči potonjeg rata postavljen je bio za 
oficira narodne vojske u četi Prekorničkoj, te se i kao oficir za vrijeme istog rata pokazao 
postupno dostojan svoga poziva. Za vojničke zasluge odlikovan je bio vojničkim 
medaljama za junaštvo, među kojima i zlatnom medaljom Miloša Obilića. 


Laka mu zemlja i vječan pomen". 


MILO JOKOV došao je iz Vojnog stana sa Cetinja, kao oficir i zamijenio Joka Filipova na 
dužnosti oficira u prekorničkoj četi, čim je Joko bio penzionisan. U oslobodilačkim 
ratovima 1876-78. pokazao se kao vrlo hrabar, radi čega je bio odlikovan Hrabrom 
medaljom, a zatim ga je gospodar primio u "nikšičke pješake": Nakon završetka škole u 
Nikšiću, obučavao je regrute u Vojnom stanu na Cetinju. Na dužnosti oficira čete nije dugo 
ostao, jer se razbolio i umro. 


SAVIĆ GRUJIČIN bio je perjanik Petra II Petrovića Njegoša. U toj službi ostao je poduže, 
čak i poslije Njegoševe smrti, pa je nastavio kod knjaza Danila. U boju na Grahovcu (1858) 
pokazao je ličnu hrabrost, a svojom rečitošću imao je pristup i mjesto svuda gdje se mudro 1 
ozbiljno razgovaralo. Bio je voljen od oba gospodara. 


Za vrijeme vlade knjaza Danila penzionisan je. Penziju je uživao do svoje smrti. 

STEVAN DRAGOV živio je u Donjim Selima. Bio je učesnik u crnogorskim ratovima i za 
svoje junaštvo odlikovan Hrabrom medaljom. Po prirodi bio je prkosan, pa je volio i da se 
svađa. Kao komšija, ni vojvoda Petar Vujović nije mogao proći pored njega, a da Stevan ne 


"zametne kavgu". 


Poslije boja u Limnjanima (Crmnica) Stevan se hvalio kako je bio bolji i od samog vojvode 
Petra. Radi tih priča došlo je čak i do suda između njega i vojvode. Kako sud nije mogao da 

riješi ovaj spor, izašla je specijalna komisija na lice mjesta. I ta komisija je utvrdila: da je 
Stevan bio bliži Turcima za četrnaest koraka, nego što je bio vojvoda. 


Kasnije je poremetio pameču, ali nikad, dok je bio živ nije zaboravio uzrečicu: "Mjera 
vjera" podrazumijevajuči ono što je komisija utvrdila — da je bio ispred vojvode u tom boju. 


GAVRILE KOJIČIN istakao se ličnom hrabrošču u borbi protiv Francuza, za vrijeme Petra 
I Petroviča Njegoša, naročito na položaju, u bici kod Dubrovnika, radi čega je bio lično 
pohvaljen od samog Vladike. Ovakva pohvala koristila je njegovom unuku Mitru Nikolinu, 
kada ga je knjaz Nikola uzeo u "nikšičke pješake", gdje je dobio čin oficira. 


MARKO FILIPOV brat oficira Joka istakao se u boju na Doljanima, kada je na svojim 
leđima iznio iz okršaja ranjenog Nika Jokova Drecuna, kome je puška bila slomila jednu 
nogu. Za ovaj podvig bio je odlikovan Obilića medaljom. U selu je bio voljen od svih, a 
naročito od omladine , koju je često pozivao u svoju kuću, te se sa njima zabavljao i častio 
ih. Nije imao muškog poroda, zato je volio druge, radi čega su ga nesebično voljeli 1 
poštovali. 


MITAR NIKOLIN, kao mlad vojnik, od nepunih 20 godina, u ratu 1876. godine pokazao je 
izrazitu hrabrost, radi čega ga je knjaz Nikola uzeo u "nikšićke pješake". Godine 1907. 
proizveden je u čin oficira, a 1912. u ratu pod Taraboš, iako je bio u poodmaklim 
godinama, bio je postavljen za komandanta intedantske čete u Murićima. 


Prilikom napada na Taraboš, po svojoj volji, napustio je Muriće 1 intedanturu, pošao, kao 
običan vojnik, u svoj bataljon i učestvovao u jurišu 18. marta 1913. godine, gdje je teško 
ranjen 1 hitno prenijet na liječenje u bolnicu na Cetinje. 


Poslije dva dana podlegao je ranama. 
Sahranjen je na Cetinju. Godine 1933. kosti mu je sin prenio u rodno mjesto Prekornicu. 


Tom prilikom list "Zeta" u broju 42. od septembra 1933, objavila je nekrolog pod naslovom 
"Zaslužni junaci": 


"Dvadeset četvrtog septembra t.g. prenijeti su posmrtni ostaci Mitra Banovića, oficira 
Crnogorske vojske sa Cetinja u rodno mjesto Prekornicu. Tom prilikom gospodin Milisav 
Dobričanin, advokat, oprostio se u ime svih drugova 1 građanstva sa pokojnikom koji je bio 
smrtno ranjen na Tarabošu 18. marta 1913. godine, ovim riječima: "Pred nama se nalaze 
posmrtni ostaci pokojnog Mitra Nikolina Banovića, oficira narodne vojske, koji hrabro 
pade na bojnom polju u službi otadžbine. 


Rastajući se sa njima na putu za vječnu kuću molim vas da za momenat u mislima pođemo 
u onaj period vremena, u kome je pokojni Mitar Nikolin živio, i radio služeći svome narodu 
i otadžbini za koju je svoj život položio 18. marta 1913. godine na vatrenoj kapiji Skadra — 
Tarabošu - toj poznatoj junačkoj kosturnici viteške crnogorske vojske balkanskoga rata. 


Taj period, - u koji ja želim za momenat u mislima sa vama poči, spada u onaj period XIX 1 
XX stoljeća koji će ostati ispisan zlatnim slovima u istoriji našeg narodnog oslobođenja.U 
tom periodu nižu se viteške pobjede crnogorskog naroda nad neprijateljem, brojno jačim i 
vojnički spremnijim, i to: Grahovu, Fundini, Krstacu, Vučjem Dolu, Baru, Ulcinju, 

Podgorici i Nikšiču. U svim ovim borbama učestvovao je Mitar Nikolin, sem one na 
Grahovu, kao redov-dobrovoljac, oficir i komandir. 


Mitar Nikolin je roden 1856. godine na Prekornici u poznatoj porodici Banoviča, čuvenog 
junačkog bratstva Sarap. 


Još kao nepunoljetan učestvuje dobrovoljno u borbi na Fundini, u kojoj odsijeca glavu sa 
živoga Turčina — zašto biva odlikovan kao najhrabriji medu najhrabrijima, Hrabrom 
medaljom. 


Poslije ove borbe učestvuje u borbama u prvim borbenim redovima na Krstacu, Vučjem 
Dolu, Baru, Ulcinju, Podgorici i Nikšiču, iz kojih dobija čin oficira narodne vojske i pored 
drugih vojničkih odlikovanja postaje Kavalijer Danilova ordena. 


Kako je godinama prošao vojnu obavezu, oficir Mitar Nikolin učestvuje kao komandir čete 
intedant Ljubotinjsko-Gradanskog bataljona u balkanskom ratu kod Skadra 1913. godine. 
18. marta vidimo ga u prvom borbenom redu pri drugom napadu na Taraboš. U toj očajnoj 
borbi uzelo je učešča četiri brigade u sastavu Primorskog odreda u kojoj na bojnom polju 
hrabro padoše komandir Pavle Plamenac, Niko Turov Martinovič, komandir bataljona 
Ljubotinjsko-Gradanskog Niko Filipov Šoč, komandir čete gradanske Blažo Zekov 
Knežević i na stotine najhrabrijih oficira i vojnika Primorskog odreda, dok oficir Mitar 
Nikolin biva na čelu svoje čete sa isukanom sabljom pri jurišu smrtno ranjen 
neprijateljskim šrapnelom "u povije među oči dvije" od kojih je rana, dva dana docnije 
umro na Cetinju, gdje je bio prenešen radi liječenja. Sahranjen je među svojim ratnim 
drugovima na vojničkom groblju kod kapelice, ovdje na Cetinju, gdje je do sada ostao. 


Tako oficir Mitar Nikolin dostojno stupa i ostaje u redovima junaka Banovića: perjanika 
Savića Grujičina, stotinača Joka Savićeva, oficira Joka Filipova i hrabrog poručnika Đura 
Nikolina, koji umrire na čelu čete Ljubotinjsko-Građanskog bataljona u borbi sa Bugarima 
na Bregalnici 1913. godine. 


Eto toga oficira Mitra Nikolina Banovića posmrtne ostatke danas ispraćamo za Prekornicu, 
u kojoj ga je prvo sunce ogrijalo, a junačka majka prvim mlijekom zadojila. 


Mitar Nikolin dade svoj život u borbama za oslobođenje i ujedinjenje našega naroda i neka 
nam njegov primjer i njegovih drugova u službi otadžbine i narodu svome bude svetao i 
neka nas, a naročito naš podmladak i docnije naše naraštaje, uči kako se istinski i predano 
služi svome narodu, njegovoj nezavisnosti i slobodi. 


Opraštajući se sa ovih nekoliko riječi sa posmrtnim ostacima neustrašivog junaka, patriote i 
rodoljuba, oficira Mitra Nikolina Banovića, ja duboko vjerujem da će njegovo ime među 
svima nama, a naročito mlađim naraštajima biti i ostati sveto, kao što su njemu bili sveti 
nacionalni ideali našega naroda, za koje se on predano i požrtvovano borio više od pola 
stoljeća. 


Slava oficiru i junaku Mitru Banoviču". 
MIĆUN JANKOV bio je najviše poznat po nekom starom maču, kojeg je uvijek nosio na 


krvne umire dok je trajala krvna osveta. Njega su Banovići uvijek slali na takve umire, jer 
je bio ugledan i rječit. 

LUKA FILIPOV, brat Jokov i Markov, snagom se izdvajao od ostalih vojnika. Pričali su 
njegovi savremenici da se u njegovom prisustvu nijesu mogli pobiti dva čovjeka: imao je 
toliko snage da je mogao držati jednoga u jednu ruku, a drugoga u drugu. 


Bio je voljen i cijenjen u svom selu. 


MILO MATIJAŠEV sa braćom NIKOLOM i JOKOM. Svi su bili poznati kao dobri i 
pošteni ljudi. Milo je bio odlikovan Hrabrom medaljom za junaštvo pokazano u ratovima. 
Naročito se isticao prije boja na Fundini, kada je bio ordonans kod neke pratnje, koja je kao 
misija išla kod vojvode Marka Miljanova, a bila je poslata od vojvode Boža Petrovića da 
pitaju Drekalovića "što misle Kuči", hoće li, kad i kuda napasti na Turke. Vojvoda Marko je 
tu delegaiju počeo da ismijava. To je Mila kao poštena čovjeka, nerviralo, pa je onako, 
svojim jezikom rekao vojvodi Marku: "Slušaj vojvoda, nas je vojvoda Božo poslao da nam 
kažeš: hoče li Kuči sa nama ili sa Turcima?" Vojvoda je na to odgovorio Milu: "Pre, pre, 
Crnogorci! A-a-a! U tome je stvar. E, kažite vojvodi Božu da nećemo sa Turcima, nego sa 
vama". Nakon ovog razgovora delegacija je načinila plan i raspored da zajednički napadnu 
Turke. 


ANDRIJA LUKIN, istakao se u boju na Krscu, u kome su Ljubotinjani grdno stradali 1 
izginuli, a medu njima 1 Andrija. O ovom boju i stradanju Ljubotinjana, knjaz Nikola, u 
"Ljubotinjskom kolu" pjeva: 


"Na Krscu se iskopasmo, 
Nemaše nas ko kopati. 
Dok ranjeni ozdraviše, 

ana 
Ne mogasmo boja biti ... 


ĐURO NIKOLIN, sin Nikole Miloševa, u ratovima 1876-1879, bio je odlikovan Hrabrom 
medaljom. U svojoj četi i bataljonu uživao je glas dobra i poštena vojnika, što je omogučilo 
njegovom sinu Đuru da bude primljen u vojnu oficirsku školu, u kojoj je postao poručnik 
stajaće vojske na Cetinju, u Vojnom stanu. 

Kada je Crna Gora 1912. objavila rat Turskoj, Đuro je dobio komandu nad četom 
Prekorničkom. Svi oficiri u bataljonu bili su iz Vojnog stana i postavljeni na dužnosti 
komandira čete, a Niko F. Šoć, kao najstariji po rangu, postao je komandant bataljona. 


Đuro Nikolin bio je u svojoj četi mnogo cijenjen i omiljen među vojnicima, naročito kod 
starijih godišta, jer od njih nije tražio onu disciplinu koja se praktikovala u Vojnom stanu i 
kod stajaće vojske. U borbama je bio odlučan i hrabar, uvijek veseo i nasmijan,a u 
izvršavanju naređenja i zadataka tačan i odvažan. 


U borbi protiv Bugara na Bregalnici, Đuro se razbolio 8. jula od tifusa ili kako su tu bolest 
onda naši nazvali — kolere, od koje je preminuo 1913. godine. Njegova prerana smrt mnogo 
je ožalostila sve one koji su ga poznavali, tim više što je bio jedinac, a nije bio ni oženjen, 
te je njegovom smrću otkinuta jedna grana iz stabla Sarapova, koja je mnogo obećavala. 


Bio je odlikovan sa dva ratna odličja: za hrabrost i za revnost. (To se vidi i na njegovoj 


fotografiji koju je objavio pukovnik VukašinBožović, u knjizi "Krvavi kamen", đe je Đuro 
prikazan u našoj narodnoj nošnji). 

Rođen je 1879. a primljen u pitomce pješadijske podoficirske škole konkursom — na 
Cetinju 1906. godine. Proizveden je u čin narednika — vodnika IV pješadijske grupe 1908., 
a 1. marta 1912. za potporučnika. Pošto je rat objavljen, unapređen je u čin poručnika. 


FILIP NIKOV je, poslije Prela Đukanova i Mila Matijaševa, postao vodnik I voda čete 
Prekorničke i od 1912. bio na tom položaju i zvanju u svim ratovima do pada Crne Gore 
1916. godine. Za sve vrijeme onog mučnog ratovanja bio je hrabar i tačan na svojoj 
dužnosti. On nije, kao mnogi iz bataljona, kad su Švabe došli i okupirali Crnu Goru, ostao 
kod svoje kuće, već je disciplinovano slušao naređenje pretpostavljenih 1 odstupao do 
Podgorice. 


U svom selu bio je tačan u svakom poslu, zato je bio voljen i poštovan. 


MARKO NIKOLIN je bio zoran i gledan momak. Kada je njegov brat od strica Nikola 
Milov odbio ponudu da bude perjanik kod knjaza Nikole, zamolili su Marka i on je pristao. 
Na toj dužnosti ostao je do pada Crne Gore. (Njegov brat Andrija poginuo je na Tarabošu.) 


NIKOLA MILOV (poginuo je u Balkanskom ratu) bio je jedan od njviđenijih momaka u 
četi. Kada su jednom prilikom Banovići grupno pristupili knjazu Nikoli, ovaj im je rekao 
da između sebe izaberu jednoga da dođe u perjanike. Banovići su, bez razmišljanja, odredili 
Nikolu, ali on nije želio da pođe u tu službu, jer je namjeravao da pođe u Ameriku. Na 
mjesto njega odredili su Marka Nikolina. 


Zaista, pošao je u Ameriku, ali kada je Crna Gora 1912. objavila rat Turskoj, sa ostalim 
Crnogorcima došao je braniti svoju otadžbinu i u tom ratu poginuo. 


(Od Banovića mnogi su dolazili iz Amerike i učestvovali u ratovima od 1912. Blažo Milov 
i Vaso Mitrov, dva puta su dolazili — 1912. 1 1914.) 


MILO FILIPOV, unuk prvog i jedinog sveštenika iz bratstva Banovića popa Manojla — bio 
je vodnik u četi prekorničkoj 1912. Hrabar, pošten i skroman. Pod Tarabošom se istakao 
junaštvom, kad se javio dobrovoljno u bombaše. (Ovi bombaši imali su zadatak da 
bombama raznesu žicu kojom je Taraboš bio utvrđen i da otvore put našoj vojsci da može 
napasti utvrđenje, kako bi pješadija mogla da prođe do turskih šančeva i ukopa. To su bile 
teške bombe koje jedan vojnik nije mogao nositi, pa se sa Milom dobrovoljno javio Savo 
Perov Vučković. Milo i Savo srećno su prošli do žice, podmetnuli bombu i upalili je. Tom 
prilikom oba su bili ranjeni — Savo lakše, a Milo vrlo teško ( bila mu je slomljena vilica, 
desna ruka i druge rane od čega se je liječio 1 ostao teški invalid čitavog svog života.) No i 
pored tolikog invaliditeta, 1914. godine iako bez jedne ruke pošao je u rat protiv 
Austrougarske. 


MILO VUKOV je u Carigradu bio izučio nekoliko jezika. Govorio je: grčki, turski, 
talijanski i francuski. Iz Carigrada je došao 1907. godine i naselio se u Budvu. Bio je 
otmen i kulturan čovjek. Za vrijeme aneksije Bosne i Hercegovine, kada je crnogorska 
vojska izišla na svoje granice, kao patriota i rodoljub, on je došao (sa austrijske teritorije) 
kod svojih na Obzovicu, spreman da se bori protiv neprijatelja. 


Sa Obzovice došao je na Cetinje, gdje ga je primio lično kralj Nikola. Postavljen je za 
činovnika Oblasne uprave na Cetinju, gdje je kasnije preveo porodicu. 

Prije dolaska u domovinu, Milo je učestvovao u Rusko-Japanskom ratu 1905. i bio 
barjaktar dobrovoljačkog bataljona. Veći dio svoga života proveo je u inostranstvu: Turskoj 
i Rusiji. Živio je u Carigradu, Petrogradu i Moskvi. Odlikovan je visokim ratnim odličjima 
— ruskim i crnogorskim. 


Umro je 1951. godine u Budvi i sahranjen u porodičnoj grobnici, na Budvanskom groblju. 


PREKORNICA KAO VOJNA JEDINICA 
CRNOGORSKE VOJSKE 


Prekorničani su do 1876. sa Bogućanima sačinjavali jednu četu, čiji je poslednjistotina 
š (komandir čete) bio Niko Turov Vujanović. Kada je Prekornica dobila samostalnu četu, 
ona je imala nešto više od stotinu vojnika, kojima je bio oficir Joko Filipov Banović. 
Formacijski, četa je bila podijeljena na vodove: Banovići sa Ratkovićima sačinjavali su dva 


godine, kada je došlo do preustrojstva vojske u Crnoj Gori. Tada je za vodnika postavljen 
Filip Ivanov Laličić. 


U Balkanskom ratu 1912. četa je bila u ovom sastavu: oficir čete bio je Đuro Nikolin 
Banović (dok nije preminuo u ratu 1913. u Makedoniji). Prvi vod sačinjavali su Banovići - 
vodnik Filip Nikov Banović; drugi vod Vučkovići - vodnik Mitar Ivov Vučković; treći vod 

PRVE 


vodnik Bogdo Milov Vukašević, iz Gađi. 


Prilikom ovog ustrostva Prekornica nije imala punu četu od 150 vojnika, zato su joj dodali 
Gadje, koji nijesu imali punu formaciju voda od 25 vojnika. 


U ratu 1876-78. Prekorničani su dobijali ratna odličja ovim redom: 


Zlatnom Obilića medaljom odlikovan je oficir Joko Filipov Banović, Gvozdenim čeličnim 
krstom Savo Markišin Banović, a hrabre medalje dodijeljene su Banovićima: Joku 
Filipovu, Savu Markišinu, Marku Filipovu, Stevanu Dragovu, Nikoli Miloševu, Milu 
Jokovu, Prelu Dukanoviču, Stevanu Savićevu, Mitru Ukičinu, Milu Matijaševu i Grujici 
Savićevu. 


Od Ratkovića odlikovan je Stako Lukin. 


Iz bratstva Vučkovića Zlatnom Obilića medaljom odlikovan je Nikola Tomanov, barjaktar 
čete Prekorničke. 


Hrabrom medaljom odlikovani su: Nikola Tomanov, Luka Zanov, Ivo Tomanov, Joko 
Lazarev, Nikola Iva Mijatova, Marko Zanov, pop Đuro, pop Milo, Savo Milošev, Ivo 
Savićev, Risto Šćepanov, Kušina Milošev i (nešto kasnije) Ilija Zanov (koji je služio u 
artiljeriji, zato je dobio odlikovanje kasnije od svoje jedinice). 


Vukota Dumov odlikovan je kao perjanik od Gospodara na Cetinju. 
Iz bratstva Laličića hrabru medalju dobio je Savo Đurašev. 


U crnogorskim oslobodilačkim ratovima (koliko sam mogao da doznam) sa Prekornice 
poginuli su: 
Joko Tomanov Vučković, na Grahovu 1858, 
Joko Markišin Banović, na Resinoj glavici 1862, 
Nikola Popov Vučković, na Fundini 1876, 
Andrija Lukin Banović, na Krscu 1876, 
Mitar Nikolin Banović, oficir, na Tarabošu, 1912, 
Đuro Nikolin Banović, oficir, na Bregalnici, 1913, 
Vido Prelov Banović, na Tarabošu, 1913, 
Andrija Nikolin Banović, na Tarabošu, 1913, 
Joko Savov Vučković, u Krajini, 1912, 
Joko Šakov Vučković, na Bregalnici, 1913, 
Petar Mirkov Vučković, na Bregalnici, 1913, 
Šunj a Ivanov Laličić, na Tarabošu, 1913, 
Majo (Marko) Jokičin Laličić, na Tarabošu, 1913 
Marko Bogdanov Ratković, na Tarabošu, 1912. 

VUKIĆEVIĆI - SARAPI 


Od Jovana, sina vlastelina Branka, kao što smo ranije rekli, postala su pet bratstava u 
Bogutima: Vukičeviči, Vujanoviči, Duraševiči, Markišiči i Kaluderoviči-Nikoliči. JOVAN 
je imao sina NIKA od koga su Kaluderovici-Nikoliéi; LAKA od koga su Vujanovići i 
Markišići; DURAŠA od koga su Đuraševići i MILOŠA od koga su Vukićevići. 


MILOŠ JOVANOV, poslije slučaja koji se odigrao sa njegovim stricem -knezom Radom, 
postao je knez Ljubotinjski. Kao poglavar plemena, odupirao se Turcima prilikom svakog 
pokušaja da kupe harač u njegovom plemenu. Turci su ga uhvatili i sa bratom Lakom 
poveli u Skadar, gdje su bili zatvoreni u tamnici. Kao nepomirljivi neprijatelji Turaka, znali 
su da ih čeka grozna smrt, pa su se dogovorili, kako i na koji način da se izbave ropstva. Na 
tamnici je bio jedan prozor, kroz koji se čovjek mogao provući, ali pošto je bio visočiji, za 
Miloša koji je bio u poodmaklim godinama nije bilo mogućnosti da iskoči, zato je 
savjetovao Laku da sam pobježe. Lako je uspio da se provuče kroz prozor i dočepa slobode, 
ali pri padu na zemlju tako se ugruvao, da je bio jedva kadar da se kreće. Ipak, uspio je da 
pobjegne iz Skadra i poslije nekoliko dana dođe do Donjih Sela, gdje je od iscrpljenosti 
brzo umro. 


Miloš je ostao u tamnici sam. Kada su Turci viđeli da je Lako pobjegao, Miloša su osudili 
na smrt i umorili nabivši ga na kolac. 


MRĐEN BAJOV bio je stasit, a pored toga i dobar čovjek i junak. Kada je Petar II Petrović 
Njegoš organizovao svoju gardu, primio ga je za perjanika. Kada su Turci napali Lesendro 
(1840) Mrđen je bio starješina jedinice koja je branila tvrđavu. Iako su Turci bili 
nadmoćniji, Mrđenova četa hrabro se branila i odolijevala napadima, sve dok je i poslednji 
poginuo sa starješinom na čelu. 


Za pogibijom ove hrabre čete u odbrani tvrđave Lesendro,gubitkom čete i tvrđave, Vladika 
je čitavog svog života žalio, pa je ostala uzrečica u narodu: "Izgore ka Vladika za 
Lesendrom". 


LUKA BAJOV bio je Mrdenov brat i junak kao i on. Njegovo se ime pominje u narodnoj 
pjesmi u boju na Vranjini, u kojoj se kaže da je prvi uskočio u Turke, posjekao živa 
neprijatelja i sam poginuo na istom mjestu. 


Oba brata poginuše junački, na bojnom polju, u odbrani svoje otadžbine i nakon sebe lijep 
spomen ostaviše. 


MARKIŠA MIĆUNOV bio je mnogo cijenjen i poštovan čovjek medu plemenicima. Moj 
pokojni stric Nikola Tomanov, o njemu mi je ispričao ovo: "Bijaše to odmah poslije rata 
1862. Mi Vučkoviči bijasmo se nešto zamjerili Gvardiji, koja držaše vlast u Ljubotinju (a 
ona to jedva dočekaše da joj se neko zamjeri, pa ga osudi i globi). U ratovima od 1852. do 
1862. bijasmo izginuli, pa nas ne ostade mnogo. U Gvardiji bijahu sve birani ljudi, s 
vojvodom Petrom Deriglavom na čelu: pop Joko Kusovac, pop Joko Drecun i ostali birani 
Ljubotinjani ... Gvardija bijaše došla na Prekornicu, s namjerom da nas Vučkoviče oglobi. 

Pokupiše 50 ovnova i jarčeva i taj mal zatvoriše u obor Nikole Markišina na Škuljevoj 
Glavici, a Gvardija posijeda ispod murve da razgovara. Mi Vučkoviči, nas nekoliko mladih, 
okupismo se oko ubla Nikole Šutanova i skamenjeni, ne znavasmo što da uradimo. U tome, 
od crkve, pojavi se Markiša Mičunov. Pride Gvardiji 1 nazva boga. Oni ga ustaviše da 
sjedne s njima. "Neču reče im on, več idem da vidim što rade ova momčad". Krenu i dode 
kod nas. "Pomaga bog sinovci", reče. Dobra ti sreča, odgovorismo mi. "A što činite 
sinovci?" upita. "Zlo striko, evo dode Gvardija da nas oglobi: stoku pokupiše i eto u taj 
obor zatvoriše" odgovorismo mi. On nas pogleda i upita: "Hočete li me izdati, sinovci?" 
Iznenadismo se. "Nedaobog, striko" odgovorismo mu začudeno "Što to pitaš?" Onda se on 
vrati i dode do obora gdje se nalazila stoka, ne otvoti strugu več se zagna i preskoči.Uhvati 
jednog ovna i izbaci, viknuvši Gvardiji: "Što ste ovu stoku zatvorili ovde! Danu, dvoje 
momčadi, neka ih pušte u pašu, a ovoga ovna zakoljite i spremite ručak ..." Otvori strugu, a 
stoka gladna pojuri niz ulicu. Predstavnici Gvardije pogledaše se i niko ništa ne reče. Pošto 
stoka pode, pop Joko Drecun obrati se vojvodi Petru i reče: "Hajde vojvodo, da idemo 
doma". Tada ustadoše svi i odoše bez riječi. Ali kad stigoše ispod trešanja, mi zapucasmo 
za njima, kao za svatovima. Kada su čuli naše puške, pop Joko Kusovac obrati se Vojvodi i 
reče: "Anu vojvodo, da probamo i mi ove naše puške, da vidimo hoćemo se zamijeniti". Svi 
su pucali u vis, ali popu Joku Kusovcu jedna kubura nije upalila, pa je uzeo za grlić 1 bacio 
u zgrade Nikole Markišina i nikad je više nije tražio." 


Nikola Tomanov pričao nam je o Markiši da je bio toliko debeo, što je bila rijetkost u našim 
krajevima, pa se čudio kako je mogao tako lako da preskoči obor i s lakoćom izbaci ovna. 
Tvrdio je da je isto tako bio hitar i u bojevima protiv neprijatelja. 


FILIP SAVOV, stotinaš Garde, bio je jedan od rijetkih karaktera ljudi i junaka. Kada je . 
Omer paša udario na Crnu Goru pred njim se u manastiru Ostrogu bio zatvorio s vojskom 
vojvoda Mirko Petrović Njegoš, dok su Turci od Bara, preko Sutormana, nadirali u 
Crmnicu. U pomoć Crmnici pošla je Riječka Nahija. Ljubotinjani, pod komandom vojvode 
Petra Vujovića, bili su u Crmničkom selu Sotonićima, kad im je stiglo naređenje sa Cetinja 
da odmah krenu prema Ostrogu u pomoć vojvodi Mirku. Do izvršavanja ovog naređenja 
nije došlo, jer ga je osujetio Filip Savov. Evo što mi je pričao o tome moj stric Nikola 
Tomanov: 


"Bijaše vojvoda Petar pozvao k sebi stotinaše 1 barjaktare na ono guvno Stankovića, u 
Sotonićima, da vijeća kako da udare na Turke u Limnjane. U tom trenutku dođe sa Cetinja 
naređenje: da vojvoda Petar, S Ljubotinjanima, hita u pomoć vojvodi Mirku u Ostrog. 
Vojvoda primi naređenje i naredi vojsci da se odmah spremi i pođe ka Ostrogu. Kad to začu 
Filip Savov, reče: "Ne vojvodo, ako boga znaš! Kome ćemo ostaviti Crmnicu i Turke u 
njoj?" Vojvoda se okrenuo prema njemu i ostalima, riječima: "Gospodareva se sluša i mora 
biti kako on naređuje": Tada je Filip rekao vojvodi: "Ne, vojvodo, nemoj da ostavljamo 
Crmnicu, jer će nam reći Crmničani da smo ih izdali, a Turci će preko Crmnice, doći na 
Cetinje. Katunjanima je bliže poć u pomoć vojvodi Mirku u Ostrog, nego nama. I oni će 
stići u Ostrog prije nego mi". Onda je vojvoda podviknuo: "Filipe, ja sam komandant ovdje, 
i kako rečem, onako će biti!" Na ove vojvodine riječi Filip je iskočio na kolomat guvna, 
ispalio malu pušku i viknuo: "Za mnom ko je junak, da svršimo danas sa ovima (Turcima) 
u Limnjanima, a sjutra ćemo sa onima drugima! Za mnom, ko je Sarap!" Tada je skočio s 
kolomata i načinio zagon put Limnjana. Sarapi i svi Ljubotinjani, pa i sam vojvoda, došli su 
za njim. U Limnjanima su ubili boj i istjerali Turke preko Sutormana. Uveče je došao glas 
da se vojvoda Mirko spasio iz Ostroga." 

Filip je bio stotinaš (oficir) čete Boguta i Prekornice, a pod njegovom komandom bili su svi 
Sarapi, Drecuni i Pejakoviči. (U ovoj četi bilo je više od 100 Sarapa, koji su u svim 
bojevima bili složni i jedinstveni - jedan za sve, svi za jednoga). 


Filipov podvig u Crmnici, od vojvode 1 mnogih, bio je protumačen kao neposlušnost prema 
izvršavanju knjaževe naredbe. 


Kada je stupio na presto Crne Gore knjaz Danilo, serdar Filip Duraškovič nazvao ga je 
"Zeko mali". Tako ga je i Filip zvao i javno govorio da mu nikada neče poljubiti ruku. 
(Ljubljenje u ruku bio je običaj kod Crnogoraca iz vremena kada su vladike upravljale 
državom). 


Svoje političke protivnike, ne samo da nije trpio, već je i progonio knjaz Danilo. I Filip je 
pao pod njegov udar, tim prije što ga nije trpio ni vojvoda Petar Vujović. Bilo je to 1854. 
godine, kada je knjaz Danilo poslao perjanike da mu dovedu Filipa Savova na Cetinje. S 
obzirom da se Filip uvijek nadao takvoj "posjeti", bio je na oprezu i više je boravio na 
Prekornici nego u Bogutima. Kada su perjanici stigli u Bogute, on se nalazio na Prekornici 
kod Vukote Dumova Vučkovića, sa pet-šest svojih rođaka. Kada ga nijesu našli kod kuće, 
perjanici su produžili prema Prekornici. Vidjeći da su na pravom putu da ga uhvate, Stana, 
žena Kojice Mićunova, Filipova snaha, potrčala je donjim putem, ispod Vodice, prestigla 
perjanike uz Grlodubac i došla u Odski potok. Nije imala vremena da stigne do kuće 
Vukote Dumova, pa je viknula Krstinju Vukotinu i rekla: "Ako je brajo Filip tu, reci mu 
neka pohita, jer ga traže jedni ljudi ..." Kada je Krstinja rekla šta kaže Stana Kojičina, 
Filipu je bilo jasno koji su to ljudi, "Jedni ljudi", pa je sa braćom Lukom i Lazom i 
rođakom Perom Miloševim, otišao kroz Ratkoviće, u Radovića brijeg, odakle je produžio, 
ispod Plane gore do Njegalice i Paštrovića. Ubrzo je prešao u Budvu, gdje se i nastanio. 


Iz Budve je održavao prisne veze sa Đorđijom Petrovićem, koji je bio predstavnik opoziije 
knjazu Danilu, i pretendent za crnogorski presto ( a u to vrijeme živio kao politički 
emigrant u Kotoru). Filip se sa Đorđijom često srijetao i zajednički pravili planove da 
Danila skinu sa prijestola. Filip je održavao veze i sa nekim ljudima iz Crne Gore i sa njima 
se često sastajao. Samo nekoliko dana prije pogibije knjaza Danila u Kotoru (1860) sastao 
se na Grabu brajičkom sa Prelom Mićunovim, Jokom Belovim, Ilijom Miloševim, 
Vraničem Đukanovim Popovičem iz Građana i Vukom Drecunom. Na ovom sastanku 
ugovoreno je bilo da se digne ustanak u Crnoj Gori protiv knjaza Danila i da svi 
Ljubotinjani koji budu ustali pođu pod barjak Vukićevića, Ceklinjani pod barjak popa Luke 
Duraškoviča, Crmničani pod barjak Vuksanovića i svi da budu gotovi i spremni na 
zakazani dan ustanka. Do ovog ustanka nije došlo, jer je ubrzo knjaz Danilo poginuo u 
Kotoru. 


Poslije knjaževe pogibije vlasti su doznale za sastanak na Grabu, pa su Prela Mićunova, 
Joka Belova, Ika Miloševa 1 Vranića Popovića uhvatili, odveli na Rijeku Crnojevića, gdje 
su osuđeni na smrt vješanjem, po svjedočenju Vukala Drecuna. 

Vukale Drecun svjedočio je na sudu šta je sve — riješeno na Grabu Brajičkom, u namjeri da 
spasi svoj život. 


Kada je izrečena presuda svoj četvorici, a Vukale osloboden, ustao je Vranič Popovič, 
uhvatio "svjedoka" za ruku i rekao: "I ti češ s nama. Bio si sa nama na sastanku, zavjeru 
primio i — fanciku za putninu!" 


Drecun nije izbjegao kaznu, zajedno sa ostalima, sud ga je osudio na smrt i izvršio vješanje 
na Brodskoj njivi. Tako su završili život zavjerenici protiv knjaza Danila. 


I poslije pogibije knjaza Danila, Filip je i dalje ostao da živi u Budvi, jer ga crnogorska 
vlast nije mogla dovesti na sudenje, sve do 1874. kada ga je knjaz Nikola pozvao, odnosno, 
amnestirao sve političke krivce. Tada je došao na Cetinje, da se vidi sa svojima. Knjaz ga je 
primio i ponudio mu da se vrati, ali, on je izjavio da ima porodicu u Budvi i da če ostati 
tamo. 


Za vrijeme svoga boravka u Budvi, Filip je stekao mnogo prijateljstava sa vojnim 1 civilnim 
vlastima i kod njih uživao ogromno povjerenje i poštovanje, pa je kao takav velike usluge 
činio Crnoj Gori. Za vrijeme aneksije Bosne i Hercegovine, njegov specijalni glasnik, 
došao je preko Konjskog i Huma na Cetinje, sa pismima od velike važnosti. Tako je 
uspostavio vezu sa Crnogorskom vladom, koja je dugo trajala. Za vrijeme Balkanskog rata, 
Filip se pokazao kao vrstan rodoljub i patriota, pa je kao takav, 1914. dočekaoCrnogorsku 
vojsku medu kojom su bili Ljubotinjani, kao oslobodioce ovoga grada. 


Prilikom njegove smrti 1915. godine u Budvi, štab Lovčenskog odreda javio je na Cetinje: 
"Umro je stari stotinaš Filip Savov Vukičevič ..." Čuvši za njegovu smrt, kralj Nikola je 
izjavio: "Bio je to najpošteniji crnogorski emigrant. Neka se sahrani o državnom trošku i sa 
svim vojnim počastima". 


Sahrani Filipa Vukićevića, pored velikog broja građana i vojske prisustvovali su vojnici 
Ljubotinjsko-Građanskog bataljona i svi oficiri četa, na čelu sa serdarom Nikom 
Kusovcem. Takođe sahrani je prisustvovao komandant odreda knjaz Petar Petrović (sin 
kralja Nikole), a počasna četa i muzika vojna uveličali su sprovod. 


Ovaj istaknuti junak i patriota nije imao sinova, samo četiri kćerke. Najstarije Marica, bila 
je u dvoru vaspitačica kraljevih kćeri, a kada je otvoren đevojački Institut na Cetinju, bila je 
među prvim nastavnicama. 


Na kraljevskom dvoru upoznala se sa ruskim poslanikom Joninom, sa kojim je sklopila 
brak. (Jonin je bio u rodbinskim vezama sa carskom porodicom). Kasnije su zajedno pošli u 
Petrograd. Na dvoru je uživala velike simpatije i povlastice, između kojih i onu, po kojoj je 
svake godine po jedan mladić iz kuće Sarapa išao na školovanje u Rusiju, o državnom 
trošku. 

Te privilegije uživali su iz bratstva Sarap nekoliko Vukičeviča i jedan Markišič. (Sa njima 
čemo se upoznati kasnije u ovom spisu). 


Druga Filipova kčer bila je udata za jednog austrougarskog admirala, a treča za pukovnika, 
dok se četvrta nije udavala več ostala da dvori oca do smrti. 


PRELE DUKANOV bio je vrlo bistar čovjek, a tako isto i njegov sin Ivo, koji je od svih 
rođaka najčešće posjećivao strica u Budvi i sa njim održavao prisne bratstveničke veze. 
Zato su Ivovi sinovi najviše iskoristili beneficije ruskog dvora, preko plemenite odive 
Marice Jonin. 


STEVO IVOV je prvi od Sarapa koji je pošao na školovanje u Rusiju. U Ruskoj carevoj 
vojsci dostigao je čin pukovnika, a za vrijeme rata (1915) na Karpatima, bio je komandant 
artiljerijskog puka. Iste godine, sa pukom, prekomandovan je na Rumunski front, pod 
komandom generala Ščerbačeva. Na frontu se razbolio od tifusa i umro.) Po pričanju 
Stanka Mitrova Vučkovića, koji je tada bio u Rusiji, Stevo je sahranjen na pravoslavnom 
groblju u Ploeštiju). Za svoje junačke zasluge bio je odlikovan mnogim ratnim odličjima, 
među kojima i Đorđijevskim krstom. 


Vrlo je interesantno da je ovaj rodoljub 1 patriota, godine 1912., kao kapetan, dobrovoljno 
došao na Skadarski front da se bori za svoju Crnu Goru. 


Za vrijeme svoga školovanja, nekoliko puta dolazio je u zavičaj i uvijek se interesovao i 
skupljao podatke o bratstvu Sarap. (Svi Sarapi koji su se u to vrijeme školovali u Rusiji, 
pored svoga prezimena dodavali su i Sarap, zato je njihovo interesovanje za svoje porijeklo 
bilo više). 


Godine 1910. prilikom svoga boravka u Crnoj Gori, Stevo je svojeručno prepisao povelju 
Đurđa Crnojevića i imitirao potpis Branka Sarapa, onako kako se Branko potpisivao. (Taj 
njegov potpis prilažem kao fotokopiju, uz ovu moju priču o Sarapima, a dobio sam je od 
Pera Ilijina Vukićevića, koji sada živi u San Francisku. Pero je prvi počeo da sastavlja 
rodoslov bratstva Sarap. Njegove kopije do danas su sačuvane i mnogo pomogle Vasu 
Đurovu Vukićeviću da sastavi puni rodoslov (koji prilažem uz ovaj svoj rad). Takođe, on je 
sa svojom braćom, slao priloge za crkvu u Bogutima i Prekornici, od čega su kupljene 
ikone, litije, pričestne čaše, crkvene knjige i druge relikvije. (Na žalost, te poklone niko nije 
sačuvao, kao uspomenu na svoju braću, iako su neki od tih predmeta bili od čistog srebra). 
Osim iscrpnog rodoslova, kod njegovog brata Toma bilo je, prilično pisanih dokumenat, 
koji su propali. Naime, on je bio prvi Sarap koji je počeo da se bavi proučavanjem našega 
porijekla. No, to što je napisao odnio je sobom u Rusiju i tamo je, vjerovatno, sve propalo. 


FILIP IVOV (brat Stevov) iskoristio je dobrotu Marice Jonin i pošao na školovanje u 
Rusiju. Kao i Stevo, stupio je u vojnu školu i postigao čin kapetana artiljerije. Za vrijeme I 
svjetskog rata borio se na istočnom frontu, prema Pruskoj. U jednoj ofanzivi, kao 
komandant baterije, pokazao je izuzetnu hrabrost i tom prilikom, na komandnom mjestu, 

junački poginuo. Za izuzetne zasluge, pored ostalih odlikovanja, bio je nosilac 
Đorđijevskog krsta. 


Godine 1912. dolazio je da se bori za Crnu Goru kod Skadra, kao dobrovoljac. 


ĐURO IVOV ( treći sin Iva Petrova) pošao je u Rusiju na školovanje.Učio je vojnu školu i 
1915. proizveden u čin potporučnika. Za sve vrijeme ratovanja pokazao je izuzetnu 
hrabrost. Bio je odlikovan Dordijevskim krstom. U Oktobarskoj revoluciji nestao je. 


MILO IVOV (kao i Duro) bio je poručnik. U vremenu izmedu 1916. i 1918. godine nestao 
je. O njemu se više ništa nije doznalo. 


Sa njih četvoro braće nestala je i njihova sestra Anda, koja je, kao i braća, bila na 
školovanju u Rusiji. 


Kad je iz Rusije na Ljubotinj stigao glas da su Stevo i Filip poginuli, njihova rodbina je 
(1915) priredila pomen — parastos i pokajanje sa komemoracijom. Pomenu je prisustvovao 
veči broj vojnika iz Ljubotinjskog bataljona, koji se u to vrijeme nalazio na položaju, u 
Donjem Grblju. Sa vojnicima je prisustvovao i Luka Ristov Drecun, drug po školi i 
junaštvu hrabre braće Vukičeviča. (Zajedno su bili i 1912. pod Skadrom). 


Poslije ulaska Crnogorske vojske u grad na Bojani, Vukićevići su se vratili u Rusiju, a 
Luka, koji je bio ranjen 1 zarobljen, pobjegao iz zarobljeništva, vratio se u zavičaj i dočekao 
objavu rata Austrougarskoj carevini. 


Na ovom komemorativnom skupu Ljubotinjskom, Luka Drecun održao je govor koji je 
imao značajna odjeka kroz čitavu Crnu Goru. (O ovom govoru i njegovom odjeku biće 
riječi kasnije, kao i o ljudima koji su morali da svjedoče pred sudom što su tom prilikom 
čuli). 


ĐURO i BLAŽO Mitra Gigojeva završili su u Rusiji vojne škole i 1915. proizvedeni u 
činove oficira — Đuro kapetan, a Blažo poručnik avijacije. U ratu su se oba hrabro borila i 
za svoje junaštvo odlikovani visokim odličjem — Đorđijevskim krstom. 


Za vrijeme Oktobarske revolucije oba su emigrirali u Poljsku (gdje su im bili priznati 


pukovnik. 


U II Svjetskom ratu borili su se protiv Njemaca i obojica poginuli. 


BLAŽO IKOV je najmlađi od Vukićevića koji se školovao u Rusiji. Njega je I Svjetski rat 
zatekao kao kadeta vojne akademije, iz koje je pošao u rat. Istakao se hrabrošću i za 
zasluge odlikovan Đorđijevskim krstom. 

Poslije Oktobarske revolucije došao je u Jugoslaviju 1 nastanio se u Beogradu. 


(Podatke o odlikovanjima ovih Vukičeviča uzeo sam iz knjige Pera Šoča "Crna Gora za 
proboj Solunskog fronta", Beograd 1929). 


PRELE MIČUNOV I IKO MILOŠEV bili su tvrdi i pouzdani u svakoj prilici. Za njih kažu: 
kad su nešto rekli, nijesu porekli! Zato ih je Filip Savov od svih rođaka najviše volio i u 
njima imao neograničeno povjerenje. Prela je knjaz Danilo lično poznavao, najviše radi 
toga što ga je vojvoda Petar Vujović Deriglava opanjkavao pred knjazom, a opanjkavao ga 
je zato što nije volio Sarape. 


Jednoga dana kada je Prele bio došao na Cetinje, knjaz ga je primijetio i poslao perjanika 
da ga dovede do nj ega. Kada je Prele stigao kod knjaza, nije mu pristupio ruci ( kako je bio 
red u to vrijeme). To je bio znak da ne drži mnogo do knjaza i i da mu nije toliko stalo do 
njega, odnosno, da mu nije pokoran. Čim je prišao, upitao je: "Što si me zvao, gospodaru?" 
Knjaz ga je pogledao i odgovorio: "Da te pitam, je li istina što mi je vojvoda Petar rekao za 
tebe ... Rekao mi je da ti je vezir skadarski pisao da ideš kod njega, ti i vojvodin brat". 
)Pored njih dvojice tu su bili prisutni knjažev brat vojvoda Mirko Petrović i vojvoda Petar 
Vujović). Na ovo knjaževo pitanje Prele je odgovorio: "Istina je da mi je vezir pisao i zvao 
me da idem kod njega u Skadar, ali nije istina da je zvao i vojvodina brata, jer toga 
njegovog brata ne poznaje niko u Ljubotinju, a ne kamoli dalje. No, ja neću kod vezira, 
niko moj kod njega nije išao, pa neću ni ja, jer želim ovđe da se borim protiv njega i 
Turaka, za slobodu Crne Gore ..." 


Ovim je bio završen susret knjažev i Prelov. 


JOKO BELOV bio je neustrašiv, samostalan i napadljiv, pa je na svakom mjestu radio na 
zazor i prkos glavarima. Kada bi sa stokom išao u Donja Sela, namjerno je harao i štetu 
činio na imanju vojvode Petra Vujovića 1 Stanka Golubova. Kada su ga lijepim riječima 
pitali: zašto to čini, odgovorio je: "Zato! Kome basta neka mi zabrani!" 


On je tako, na zazoricu postupa i sa Ugnjanima, pa je jednom i megdan sa njima dijelio i da 
mu u pomoć nije priskočio Dumelja Ivanov Pejaković, vjerovatno da bi tu i glavu izgubio. 


Filip Savov uvijek se plašio da će Joko neđe nastradati radi svoje tvrdoglavosti. (Bili su 
prvobratučedi). Zato ga je često savjetovao da pređe i nastani se u Budvu. No, Joko mu je 
odgovorio: "Ja sam ovđe blizu granice (tor mu je bio na Bukoviku) pa ću lako preskočiti, 
ako ko dođe da me hvata". 


Jednom se sklonio od perjanika, ali drugi put su oni bili lukaviji od njega: došli su u gluho 
doba noći, nahranili pse mesom, neopaženo prišli, vezali ga i vezanoga sproveli u Bogute. 
Kada se vidio sa Prelom i Ikom, pitao je: "A, Prele, što će ovi ljudi od nas?". "Oni hoće da 
idemo sa njima na sud na Rijeku Crnojevića", odgovorio mu je Prele. "Ja vaistinu, nemam 

opanaka koji valjaju" rekao je on. "Ne boj se ništa", dodao je Prele, "da su kao kartica od 
duvana, nečeš ih raskinutu". 


Tako je i bilo. 


Iko Milošev, Prele Mičunov, Joko Belov i Vranič Popovič (sa Vukalom Drecunom) osudeni 
su na smrt i obješeni su na Obodskoj njivi. 


GIGOJE NIKOLIN bio je mali po uzrastu i ružne spoljašnjosti. U boju na Fundini (1876.), 
kada je crnogorska vojska slomila tursku vojnu silu, on se namjerio na nekakvu ljudeskaru i 
sa nekog kamena skočio mu na leđa. Turčin je bio jak 1 snažan, a pored toga i hrabar. 
Pritegao je Gigoja uz sebe i posegao rukom za ruku u kojoj je držao nož. S njim, noseći ga, 
potrčao je prema svojima, s namjerom da ga živa unese. Vjerovatno da bi Turčin uspio u 
svojoj namjeri da se tu u blizini nije našao Joko Dumeljin Pejaković, koji je iz prikrajka 
prišao i ubio Turčina kuburom. Kada se oslobodio neželjenog zagrljaja, Gigoje je rekao 
Joku: "Posjeci ga! Tvoja je ovo glava, jer si ga ti ubio!" Na to mu je Joko odgovorio: "Nije 
vala Gigoje, nego tvoja. Ti si na njega prvi skočio." 


Kada je Gigoje donio u logor tursku glavu, gledali su ga vojnici i glavari i pomalo se čudili, 
a vojvoda Marko Miljanov je progovorio: "Vidite li ljudi, kako ova mala i ružna glava 
posječe ovu lijepu i veliku?" Oni koji to čuše, nasmijaše se, a Gigoje odgovori vojvodi 
Marku: "Vojvodo, nemoj tako! Ako je moja glava ružna, ona nije mala ..." 


PETRO FILIPOV u mlađim godinama stekao ugled radi svoje odvažnosti i momačkog 
poleta. Time se izdvajao od ostalih momaka. Gdje je bilo da odlučuje hitrina i odvažnost, tu 
je on bio prvi. Mnogi su mu zavidjeli ili bili ljubomorni na njega. Kada se ranio u boju 
(1852) u Crmnici, govorili su mnogi: "Dobro je što se Petro ranio, sada se ne plašim da će 
me prestići ..." 


Za vrijeme vlade knjaza Danila bio je u zavjeri protiv gospodara i organizator ustanka, do 
kojeg nije došlo. 


Da ne bi bio uhvaćen i obješen, napustio je Crnu Goru, nastanio se u Primorje i tamo živio. 


Imao je dva sina, od kojih nije ostalo potomstva. 


IKO SAVOV istakao se junaštvom na Fundini: u boju se uhvatio sa Turčinom i golim 
noževima su sjekli. U toj sječi Ika je poslužila sreća, savladao je neprijatelja, posjekao mu 
glavu njegovim jataganom i donio u Crnogorski logor. 


Za ovaj podvig odlikovan je Hrabrom medaljom. 

MILOŠ KRSTOV omogućio je bjekstvo Savu Jovovu Đuraškoviću, da ga ne uhvati 
Gvardija za ubistvo Vukote Peranova Šoča. Savo se nalazio u Miloševoj kuči kada je naišla 
Gvardija. Vidjevši ih, istrgao je nož i stao na vrata. Savo je to iskoristio, izašao na tavan, 
otvorio krov i pobjegao. Za sve to vrijeme Miloš je branio vrata. Braneči Sava, zamahnuo 
je nožem po vratnici. Taj se zasjek 1 dan-danas poznaje. 


ANDRIJA TOMAŠEV bio je vrlo pametan čovjek, priznat od naroda i glavara. Kad god je 
trebalo nešto mudro 1 ljudski riješiti, uvijek su glavari zvali Andriju, da i on bude s njima. 


MARKO MILOŠEV kojeg je na rijeci Crnojević ubio neki Jovićević, bio je poznat čovjek 
u plemenu. Kad je knjaz Nikola čuo za njegovu smrt plašeći se Vukićevića da ne ubiju 
serdara Jovićevića, poslao je svoje ljude da ubiju toga Jovićevića, koji je na Rijeci ubio 
Marka. 


JOKO SAVOV bio je perjanik na dvoru knjaza Nikole. (Poznato je da je knjaz uzimao u 
perjanike birane momke od uglednih crnogorskih bratstava, a oni su bili ponosni na svoje 
zvanje 1 službu, jer se smatralo za osobitu čast biti u blizini gospodara). Bio je ponosan što 
mu se dala prilika da čuva čovjeka, čija se slava tada prenosila širom Evrope, a naročito 
među Srbima koji još življahu pod Turskom i Austrougarskom. Što god je Joko radio, 
uvijek je mislio samo na jedno: da ne osramoti svoje ime i ime svoga bratstva i plemena. 


U vrijeme kada su naši vodili oslobodilačke ratove, u bici za oslobođenje Bara (1877), i kad 
ovaj grad opsadiraše Crnogorci, upomoć Turcima pristiže pomoć s mora — turske 
podmornice. Knjaz je posmatrao tok borbe, a pored njega nalazio se i Joko Savov. Naši 
topdžije, u jednom trenutku našli su se pod žestokom vatrom neprijatelja, s grada i mora, pa 
su morali da napuste već napunjene topove. Nedaleko od Volujice nalazila se turska 
podmornica "Emina" sa koje je vatra zasipala naše topove. Kada je Joko vidio da topdžija 
nema pored topova, zgrabio je ugarak s ognjišta i poletio ka topu. Top je odjeknuo, a zrno 
iz njega poletjelo je kuda ga je topdžija bio nanišanio. Metak je pogodio pravu metu — 
"Emina" se ranjena povukla, ne iskrcavši ni jednog vojnika, koji su dolazili da pomognu 
opsadiranoj vojsci u gradu Baru. 


Bar je bio zauzet. Za ovaj podvig knjaz Nikola je odlikovao Joka najvišim crnogorskim 
odlikovanjem — Obilića medaljom. 


Prilikom osvećenja saborne crkve u Ljubotinju (1893), kada je lično knjaz Nikola došao na 
ovu proslavu, Joku Savovu uručio je još dva visoka ratna odličja — Rusko i Tursko. Tom 
prilikom knjaz je rekao: Ljubotinjani! Kada sam bio u Carigradu u posjeti Sultanu 
Turskom, on me je upitao: "Je li živ onaj junak koji mi je ranio onu oklopnicu pod Bar?" 
Odgovorio sam mu: jeste. Onda mi je dao ovu zvjezdicu (pokazujući je narodu) da mu je 
donesem, u znak da i Turci cijene junake, makar oni bili i neprijateljski ... A kada sam bio u 
Rusiji, pitao me je car ruski: ,,Je li živ onaj ognjeni junak koji je golijem rukama , uglijerom 
s vatre, upalio top i ranio tursku oklopnicu?" Rekao sam mu da jeste. Onda je skinuo s ruke 
onaj zlatni prsten i dao mi ga, da mu ga donesem ..." 

Onda je knjaz pozvao Joka i predao mu ova odličja (koja njegovi unuci 1 danas čuvaju, sa 
ostalim odlikovanjima, medu kojima se nalazi i Krst, koga mu je poklonio kralj Bugarske). 


RAT VUKIĆEVIĆA — SARAPA SA LUBARDAMA 


Polovinom XVIII vijeka, ratovali su, nekoliko godina, medu sobom bratstva VUKIĆEVIĆI 
I LUBARDE. 


Do rata je došlo (prema pričanju) ovako: 


Vukićevići su, u najam, držali jednog kovača — Ciganina, da im kuje i popravlja alat. Dvoje 
Ljubotinjana dođu kod kovača, ali ga ne nađu u vignju, pa uzmu onaj nakovanj i ponesu. 


Ponijeti između njih nakovanj, za Vukićeviće je to bila strašna uvreda, a još više: ko se 
usudio da njihova majstora, koji živi među njima, pljačka! Radi toga zaprijete Lubardama i 
poruče: da će im to platiti. 


Nakon toga, Vukićevići u Bogutskom polju presretnu neke Lubarde i posvađaju se s njima. 
Jedan Vukićević, polježičke puškom, udari jednog od Lubarda po glavi, a Ukac Stevov 
Lubarda opali iz puške i ubi Ivana Stevanova Vukićevića. Tako započe boj, u kome, za 17 
godina, pogiboše četiri iz bratstva Lubarda i dva iz bratstva Vukićevića. Za sve to vrijeme 
jedni druge su palili i plijenili. 


Jedne godine, uoči Mitrovdana, pođe Rade Prelov Vujanović na slavu u Brajiće. To neko 
dokaza Lubardama, te njih dvojica preteknu Rada na Romom ždrijelu, zapadnu — jedan s 
donje, a drugi s gornje strane puta da ga ubiju. Kada je naišao Rade između njih, onaj ispod 
puta opalio je puškom na njega, ali ga nije pogodio, već svoga rođaka iznad puta. Rade je 
zdravo prošao i pošao na Brajiće. 


Lubarde ponesu poginulog, a poslije ovoga slučaja dobri ljudi naume da ih pomire, na 
čemu obije strane pristanu. O tome miru postoji Setenca, koju mi je u prepisu poslao Vaso 
Đurov Vukićević, a koja glasi: 


"SETENCA O UMIRU VUKIĆEVIĆA ILUBARDA IZ 1765. GODINE" 

Da se zna kako se poklaše Lubarde i Vukičeviči oko male rabote, a bi zla mnogo, 

pogiboše Lubrde četiri a Vukičeviča dva. Pošto se napuniše 17 godina skoči Jovo 
Vukičevič i glavari od dvije nahije te zakumi Bogdana Stojanova i Nikolu Ukčeva za mir 1 
da mu plate brata. Tako Bogdan,Bogu ugodi i svima glavarima. Na tu vražbu dodoše: 
serdar Duraškovič, samosedmi Ceklinjanin, Prele Pavičev, samočetvrti Gradanin, Niko 
Jovov Dobrljanin i ostali te tako nadosmo makul za što bi Lubardama zla mnogo. Dode 
Vukičevič sa bračom, Bogdanu Lubardi sa sinovima, 90 hiljada aspri, a prebismo zla za zla, 
rane za nevolje,nasmo makul da dadnu Bogdanu Lubardi 10, zato što mu bjehu slomili 
mlin. Umiri se Bogdan Stojanov i za mlin i za sva zla što mu bjehu učinjeli Vukićevići i 
prihvati 100 hiljada, a za glavu Sava Vukotina zakleše se 24 čovjeka na male đetiće i po 
kletvi mi se kmetovi možemo zakleti pred vsakojijem sudom i to kmetovi od Ceklina: 
serdar Đurašković, Savić Đurašković, knjaz Andrija Ražnatović, Savić Perov Pejović, 
Matijaš Markov Lopičić, Ilija Radov Mijatović od Građana, Prele Pavićev Knežević, 
Staniša Nikčev ... knez Janko Bajkovič, Đuro Petrović, iz Dupila, pop Novak Đurović, 
Kojica Knežev ... Vranićević Petar. Od Dobrskog sela knez Niko Vujović, Kojica Sjekloća, 
pop Pero Sjekloća i ostali 24 kmeta. Jovo Vukićević, Bogdanu Stojanovu i Nikoli Ukčevu, 
dade im za brata Grčicu Donju i brijest pored Grčice, to spada dva dana oranja, a to dade 
Ivan Gupac Jovu Vukićeviću u razmjenu, i to dade Jovo Vukićević Nikoli Ukčevu za krv, tu 
baštinu i 40 hiljada aspri, i tome biše svjedoci svi rečeni kmetovi što su tu bili, da se zna 
koliko pasa oko ovoga zla što se miri gotove aspre 140 hiljada. Svjedok i pisac ove karte, 
pop Ivan Pejović. 


Poslije ove Setence i krvnog umira, Jovo Vukićević, koji je Lubardama isplatio krv i 
odštetu, pozvao je Nika Markišina Lubardu, da mu krsti sina - da mir utvrde kumstvom. 
Nikola je krstio Jovu dva sina, ali, zli ljudi ni poslije toga nijesu mirovali: nagovore Nikolu 
da ubije Jova! A ovi zli ljudi bili su oni koji nijesu voljeli Jova, već mu bili zavidni radi 
njegova ugleda i glasa koje je uživao u bratstvu i plemenu, radi njegova čojstva i junaštva, 
koje je i ranije bio osvjedočio. 


Jednom prilikom, kada se Jovo vraćao iz Smokovaca, gdje je bio da brani zeta Gupca od 
glavara Ljubotinjskih, koji su bili pošli da knezu Gupcu, za neku krivicu naplate kaznu. 


Kada je došao na Megrane, dočekao ga je kum Nikola Markišin i — ubio iz puške. 


Tu se desio i Dragoša Vujanović, koji je potegao pušku i ubio Nikolu, na istom mjestu. 
Tako pođu kumovi — jedan za drugoga. 


Od tada nije bilo krvi između ova dva bratstva. 


ANDRIJA JOKOV , ŠAKO NIKOLIN i ILIJA VUKOV - Vukićevići, poginuli su onog 
junak — dana na Zagoriču, kada je još više osvijetljeno oružje Ljubotinjana u 
oslobodilačkim ratovima. Na njegovom spomeniku (spomeniku Ljubotinjana u Podgorici) 
knjaz pjesnik je upisao ove stihove: 

" Zagon če se naš spominjati, 
Za Gorič — u Doljane, 
Dok junaci junakuju 


I izliječu na megdane ..." 


VUJANOVICI — SARAPI 


MILAN TUROV, bio je perjanik Petra II Petroviča Njegoša. 


Kada je na Cetinju čuo da je poginuo Grujica Simonov Vučkovič, pred vladikom je 
uzviknuo: "Aoh meni, dovijeka". Vladika Rade ga je upitao: "Što je?" "Izgubih najboljega 
brata kojega sam imao", odgovorio je. (Milan je svakoga Sarapa smatrao svojim bratom). 
Zato je nastojao i uspio da, s pomoču Petra II organizuje osvetu (preko Sava Jovanoviča, iz 
Brčela koji je kao i on, bio perjanik Vladičin). 


Za usluge u ovoj osveti, koje je Savo učinio Milanu, ovaj mu je darivao svoj srebrni 
handžar, ili, kako bi narod rekao: tako brat za brata radi. (O pogibiji i osveti Grujice 
Simonova biće riječi kasnije.) 


NIKO TUROV, brat Milanov, poslije odlaska Filipa Savovog Vukićevića iz Crne Gore, 
postao je stotinaš bogutsko-prekorničke čete (jer su u to vrijeme Boguti i Prekornica 
sačinjavali jednu četu). 


Stotinaš je postao 1857. godine. 
Prilikom njegove smrti "Glas Crnogorca" u broju 32 od 6.avgusta 1894. godine, pisao je: 


"Ljubotinj 31. jula 1894. — U četvrtak 28 ov. mjeseca u 6 sati u jutro, preselio se u vječnost 
stotinaš bogutski Niko Turov Vujanović-Sarap u 70-toj godini svoje starosti, a sahranjen 
sjutridan pred Sabornom crkvom Sv. Dimitrije, uz veliko učešće mnogobrojnog naroda 
Riječke i Crmničke nahije. 


Pokojnika, nosili su do vječne kuće između postrojenog naroda obojega pola: serdar Škrnjo 
Kusovac komandir, potkomandir, oficiri i barjaktari, u kojoj su ga sahranili njegovi sinovi, 
pošto su tri sveštenika izvršili opijelo. 


Pokojni Niko postao je stotinaš 1857. godine. U ratu na Grahovcu 1858., kao lični junak 1 
dobar glavar, a 1862. na Krnjicama, kada je najviša opasnost grozila, Niko je sa svojom 
stotinom, iznad kuće Sinanovića udario i razbio Tursku vojsku, za koju mu je poslije boja, 
među cijelom vojskom, rekao pok. serdar Turo Plamenac: "Hvala ti Niko, tebe i tvojoj 
stotini, dokle je od Crnogoraca traga". A takav je bio u svim bojevima te godine. 


www.sarapi.org/knj1/Jovan Vuckovic.htm 37/99 


12/20/21, 6:18 PM UMJESTO PREDGOVORA 


U poslednjem ratu, pošto je nova uredba postavljena i pošto su oficiri izmijenili stotinaša, 
pok. Niko poslije prvoga boja na Doljane, u kome je bio oficir ranjen, upravljao je stotinom 
u velikom boju u Fundini i u svim bojevima prve godine rata, a u poslednje godine, bio je 
sa Gajom Đuraškovićem sa nekoliko vojnika na granici spram Zete. U više bojeva je 
sjekao: kao na Grahovcu, Krnjicama, Brdima — gdje je ranjen bio — u Fundini i za lično 
junaštvo bio je nagrađen od Njihovih Visočanstava Knjaza Danila i srećnovladajućeg 
Knjaza Nikole, Danilovim krstom IV stepena i ostalim vojničkim medaljama za hrabrost. 


Po svršetku rata, kao poštena i pravična čim su uspostavljene opštine, izabarali su Boguti 
pok. Nika za predsjednika, koji je svoju dužnost vršio tačno i savjesno na potpuno 
zadovoljstvo opštine sve dok je obolio, a do svoje smrti uživao je penziju, kao i ostali 
stotinaši. 


Pridružujuči se riječima pok. serdara Tura, koje ti je izgovorio na tvoje pokazano junaštvo 
na Krnjicama, kličemo ti, Niko, na ovom rastanku plačuči očima: hvala ti, laka ti crna 
zemlja i vječni medu nama spomen". 


STEVO NIKOV je sin Nika Turova. Bio je školovan i na prvim poslaničkim izborima za 
Narodnu skupštinu 1905. , nakon što je kralj, ondašnji knjaz Nikola, uveo parlamentarni 
sistem i darivao Ustav Crnoj Gori, bio je izabran za narodnog poslanika, iz plemena 
Ljubotinj. (Onda još nije bilo partija niti se kroz partije glasalo, več po ličnim simpatijama i 
ugledu ličnosti koja je bila kandidat). Osim toga, u društvenoj službi, zauzimao je položaj 
Načelnika Ministarstva unutrašnjih poslova Crne Gore i direktora PTT službe. 


TOMO NIKOV bio je oficir Bogutske čete do 1912. kada su za oficire došli mladi i 
školovani ljudi iz Vojnog stana i stoječe vojske, Tomo je prekomandovan u mitraljezko 
odjeljenje kod Radovana Radoviča. Poslije Balkanskog rata postavljen je za predsjednika 
opštine Rožaje. 


U Prvom svjetskom ratu (1915) unaprijeden je u čin potkomandira bataljona. 


I Stevo i Tomo, kako u državnoj službi, tako i u ratovima i privatnom životu, uživali su 
poštovanje kod svih čestitih ljudi koji su ih poznavali. 


BOŠKO ŠUTOV bio je rijetko pošten čovjek, kojeg su Ljubotinjani cijenili i poštovali. 
Ovo nam potvrđuje i "Glas Crnogorca" od 5.juna 1893. godine, koji je objavio smrt ovog 
čestitog čovjeka. U listu se između ostalog kaže: 


"Ovih dana umrije nam Ljubotinjski ofiir Boško Šutov Vujanović u 57 godini života. Za 
njegovo junaštvo pokojniku su prsa krasila šest ordena. Osim junaštva, njega je krasilo i 
čojstvo, tako da ga cijelo pleme oplakuje. Od pokojnika nije ostalo poroda ni muškoga ni 
ženskoga. Na pogreb mu je pohitao silni narod, među kojima su bili svi oficiri i barjaktari 
plemena sa potkomandirom g. Nikom Škrnjovim Kusovcem, koji su mu poslednju poštu 
učinjeli. 


Laka mu rodna zemlja". 

VUČKOVICI — SARAPI 


VUČKO BRANKOV izašao je sa dva svoja brata da živi na Prekornicu ( koju su tada 
nazivali Preko Gore ).Sagradio je kuču "kulicu" na sredini svoga imanja, izmedu Rada 1 
Lala. Ta "kulica" je najstarija kuča u selu i spada u sredinu. (Mogu da se pohvalim da sam 
ja rođen u njoj, jer je u to vrijeme pripadala mome ocu — Ivu Tomanovom i u njoj sam živio 
do svoje dvadesete godine, odnosno, do 1918, kada sam zbog revolucije, koja je te godine 
izbila u Crnoj Gori, emigrirao u Italiju). 


U isto vrijeme kada je Vučko ozidao "kulicu" i njegova braća podigli su svoje kuće — Rade 
ispod Vučjeg ždrijela, a Lale ispod Malog Osmina. (Gdje se nekad nalazila Radova kuća, 
danas živi Ilija Nikov Banović, a u Lalovoj Mitar Milov Laličić): Ustvari to su tri najstarije 
kuće Sarapove na Prekornici. Istina, prije njih,bila je jedna Ratkovića kuća, na 
sjeverozapadu. 


Kada sam 1956. provjeravao svoje pamćenje o rodoslovu našega bratstva, naišao sam na 
potvrdu, koja se oslanjala na stare zadušne čitulje, koje je u selu imala svaka kuća, a u 
kojima su bila upisana imena svih umrlih, po redu — od Vučka ( a nosile su se svake godine, 
na dan zadušnica u crkvu, da bi ta imena pop, prilikom liturgije pomenuo, od najmlađeg 
muškarca, do našeg pretka Božine. U čitulji moga oca pisalo je ovako: Ivo, Toman, Miloš, 
Vojin, Tomaš, Raič, Vučko, Branko, Božina. Kada sam 1957. poslao iz Amerike prvu moju 
kopiju ovog pisanja, na pročitanje i provjeru, svojim rođacima u svih osam bratstava 
Sarapovih, javio mi se prvi Savo Perov Vučković, s napomenom da sam pogriješio, naime, 
da je Raič imao brata Ušura, od kojega su Bunari. Javio mi je da Vaso Đurov Vukićević ima 
stari rodoslov SARAPA, koji je pronađen u kući Petra Đukanova Vukićevića. (Kada sam 
ovo pismo dobio odmah sam se javio Vasu Đ. Vukićeviću, koji je bio ljubazan i poslao mi 
prepise svih starih dokumenata, kojima je raspolagao, a koji su pronađeni u zaostavštini 
Steva Ivova Vukićevića, unuka Petra Đukanova). Na tom rodoslovu, kojeg je bio počeo 
Stevo Ivov Vukićević, oko 1910. godine, lijevi ugao, sa jednim imenom nedostaje, pa je tu 
Vaso Đurov ubilježio ime UŠUR ili Ukac. Prema tome ako je tačno ime Ušur ili Ukac, 
Vučko je imao dva sina (kao što tvrdi Savo Perov Vučković), Raiča i Uroša. Međutim, u 
rodoslovu stoji da Raič nema nasljedstva, dok Ušur ima sedam sinova, od kojih je postalo 
bratstvo VUČKOVIĆI. Sa ovim nacrtom rodoslova nijesam se mogao složiti, jer sam bio 
siguran u stare čitulje i pričanje mojih stričeva i oca: da smo od RAIČA, a ne od Ušura. 


Kad sam za ovu stvar ponovo zaunteresovao Vasa Đurova Vukićevića, dao se u traganje i, 
tragajući za istinom, počeo je da radi na rodoslovu svih Sarapa. Po tom novom rodoslovu 
(kako je Vaso Vukićević ustanovio) VUČKO BRANKOV, imao je sina Raiča, a Raič 
sinove VUČKA i NIKOLU. Ovaj Vučko (umjesto moga Raiča) ima šest sinova, a Nikola 
umjesto Ušura ili Ukca, ima sina Vukca, od koga su Bunari. 


Sa ovim nacrtom rodoslova složio sam se, jer, mi Vučkovići potičemo od Raiča, čijeg se 
imena dobro sjećam iz pričanja mojih starih i iz čitulja. 

VUČKO RAIČEV imao je (kao što je naprijed rečeno) šest sinova, od kojih su postali šest 
ogranaka bratstva Vučković, i to: Markovići — od Marka, Vukovići — od Vuka, Perovići — 
od Pera, Jovovići — od Jova, Tomaševići — od Tomaša i Skuljevi — od Martina. 


Od Nikole Ukčeva, koji je imao jednog sina — Ušura (ili Ukca) postali su Bunari. 


BEĆINA ŠKULJ je 1810. godine sa Turčinom Simonovim ubio Sava Markova Deriglavu, 
unuka Mićuna Deriglave. Za to ubistvo su oba bili osuđeni na progonstvo i globu. Za 
vrijeme suđenja oba su se nalazila u Paštrovićima, pa su se sljedeće (1811) povratili 1 ubili 
još jednog Deriglavu. U Baru žive potomci Bećine Škulja.Bećina je vršio osvetu nad 
Deriglavama, s Turčinom Simonovim, pa su zbog jednog takvog ubistva oba bili protjerani 
iz Crne Gore. Tirčin se povratio, a Bećina formirao porodicu u Paštrovićima, koja se, 
kasnije, preselila u Bar. Tamo i danas žive. 


Jedan izuzetak od ostalih bratstava Sarap čine Vučkovići — žene se između sebe, ali samo 
od ogranka Bunar, koji su jedan stepen dalji od ostalih šest ogranaka jedan drugome. (Prije 


TO 


Do ove medusobne ženidbe doslo je, po pričanju Sava Perova Vučkoviča (kako mu je 
pričao pop Milo Vučkovič) poslije jednog razgovora Petra I Petroviča Njegoša sa Šutanom 
Damjanovim, na Prekornici. Koliko je meni poznato, prvi koji se oženio, bio je moj ded 
Tomaš Milošev (baš negdje u to vrijeme za koje je vezan razgovor Petra I sa Šutanom). 
Vrlo je vjerovatno da je Tomaševa ženidba i dala povoda ovom razgovoru. 


No, kako bilo da je došlo do ženidbe i razgovora, naši stari su bili protivni tome, jer su 
govorili da smo rodaci i bratstvenici bliži jedan drugome, nego kao prijatelji. I, zaista kada 
bi umro neki Vučkovič — Bunar, uvijek smo ga lelekali b r a t e, a nikad prijatelju. Ili, 
Bunari nikad nijesu tu riječ p r ij ate lj u upotrebljavali u bratstvu, niukom slučaju. Tako 
našoj bratskoj ljubavi ženidba nikad nije škodila. U krvnoj osveti, gdje se najviše bratska 
ljubav ogledala, uvijek su se Vučkovići držali i pazili kao braća, bez obzira od kojega je ko 
bio ogranka. 


Ispitujući: od kuda je došao naziv B u na r, ispričao mi je Savo Perov Vučković, da je taj 
naziv došao ovako: “Nikac Ušurov bio je na raboti kod nekog turskog bega Hasana, u 
Ponarima (Zeta) i kopao mu neki bunar (uba), pa ga zamalo u tom bunaru nije zatrpala 
zemlja, da pogine. Kada je poslije te rabote došao kući, mnogo je pričao o tom bunaru i 
begu Hasanu, tako da su mu se počeli smijati i ponavljati: "Bunar Hasan" i "Hasan Bunar", 
te tako je i ostalo to ime. 


MARKO VUČKOV prvi je postao barjaktar iz bratstva Vučkovića, u isto vrijeme kad i 
vladika Danilo Petrović gospodar Crne Gore, i taj barjak zadržao se u bratstvu Vučkovića 
sve do prestanka vladavine Crnom Gorom dinastije Petrović - Njegoš. U vrijeme kada su 
Petrovići bili ustupili vladavinu Šćepanu Malom i Vučkovići su ustupili svoj barjak, za 
kratko vrijeme, bratstvu Drecun. 


Da je Marko Vučkov bio barjaktar, imamo jedan dokumenat iz 1885.godine, koji se nalazi u 


državnom arhivu na Cetinju (Ministarstvo vojno 1885. god. fisu 21.novembra br.800), a 
koji glasi: 

SVJEDOČANSTVO 


ovo izdaje se praunucima Marka Vučkova, s Ljubotinja, i uvjerava da su Marko, 
njegov sin Damjan, unuk Staniša, brat mu Šutan, praunuk Dumo i Nikola, kao i 
prapraunuk Vuketa nosili, počevši od 1697. pa sve do 1862. godine, barjak 


Crnogorski. 


Ovo svjedočanstvo se izdaje sinu Nikole Šutanova, Marku i sinovcu Vukote 
Dumova, Mitru i to po najvišem nalogu Nj.V.K njaza i gospodara, da bi isti Marko i 
Mitar sa ovim mogli naći opravdanih razloga da poremete postojeći vojnički red u 
potraživanju barjaka sa kuće Nikole Tomanova Vučkovića, dok bi od ovoga po 
nasljestvu pravu bilo sina, sinovca, unuka, jednom riječju dok bi bližnjeg ogranka 


muškog od Nikole i njegovih nasljednika bilo". 


Ovaj dokumenat jasno govori da su barjaktari iz ogranka Markovića nosili barjak sve do 
1862. godine. Ali, osim njih, u nekim bojevima, nosio ga je i po neki drugi Vučković, (kao 
što ćemo vidjeti dalje, u boju na Krusima). 


SEKULE MARKOV otselio se u Istru. Da li tamo danas postoji njegovog potomstva, nije 
nam poznato. 


DAMJAN MARKOV, kao što se vidi, bio je barjaktar poslije svog oca. Njegovih potomaka 
danas imamo na Prekornici, u Ulcinju i Beogradu. 


ŠUTAN DAMJANOV bio je dobro poznat sa vladikom Petrom I. Kod njega je vladika 
nekoliko puta dolazio na Prekornicu, i preko njega, blagoslovio da se Vučkovići žene 
između sebe. 


STANIŠA DAMJANOV bio je vješt strijelac puškom. U istoriji Ljubotinja (od Petra 
Radomana) opisan je kao strijelac i junak. Staniša se pominje 1 u jednoj pjesmi, kad je knez 
Kaluđerović kupio četu da se sveti Crmničanima. On se družio i stoku čuvao sa Prelom 
Banovićem (koji je bio vješt strijelac, isto kao i Staniša). 


(Prema pričanju, istoriju Ljubotinja, koju je napisao Petar Radoman, kada je napustio Crnu 
Goru, predao je popu Niku Dapčeviću 1 ona se kod njega nalazila sve do 1907. godine, kada 
mu je u kuću vršen pretres od tadašnje vlasti. Tu joj se gubi svaki trag). 


ANDIJA MILOŠEV bio je barjaktar u boju na Krusima. I prije pogibije Mahmut-paše, u 
jendoj čarki sa Turcima, desio mu se nemio slučaj. Naime, u jednom naletu na Turke, nosio 
je razvijen barjak, koji se lepršao na vjetru. Kada je upao među Turke, jedan od njih uhvatio 
je barjak i povukao k sebi. Tako su vukli i jedan i drugi dok je barjak ostao u rukama 
Turčina, a kod Andrije prazno katarište. Turčin je pobjegao sa barjakom, a Andrija se vratio 
u logor, s praznim katarištem, govoreći glasno: "Ada meni Turci odniješe barjak, ama, 
božju vam vjeru zadajem, ja ću njima sjutra Alaj barjak, ili se živ neću vratiti." 

Sjutradan u boju, u kome je Mahmut-paša poginuo, Andrija je ispunio obečanje: ugrabio je 
turski Alaj barjak i donio ga u logor. Vladika je ovaj turski barjak, kao trofej zadržao, a 
Andriji dao drugi, crnogorski, sa zlatnom kitom koja je visila o svilenu gajtanu, koju je 
Vladika, kao odlikovanje sam svojom rukom privezao na vrh barjaka. 


O Andrijinom junaštvu i ratnoj sreći u ovom boju, pričalo se i u moje doba. Kita koju je 
Petar I privezao na vrh barjaka, visila je o njemu, kroz sve bojeve do 1880. godine, kada je 
knjaz Nikola, njene ostatke, odnosno, sami gajtan, jer kita je bila raznijeta (od turskih 1 
francuskih kuršuma) ostavio u muzej, s obećanjem: kad nastupi novi rat da će dati novu 
kitu na barjak. 


Kada je Crna Gora 1912. objavila rat Turskoj, Ivo Tomanov je lično išao na Cetinje, kod 
Gospodara, da mu dozvoli (pošto je bio u poodmaklim godinama) da sam nosi barjak, dok 
dođe barjaktar Pero Nikolin Vučković (koji se tada nalazio u Americi, u pečalbi). Kad mu 
je kralj dozvolio, Ivo je tražio onu kitu, ali mu je kralj odgovorio: "Sada je novo ustrojstvo 
vojske, pa ne mogu da izdvojim jedan barjak između ostalih ..." 


Andrija je ovaj barjak nosio u bojevima protiv Francuza u Boki Kotorskoj, čak do 
Dubrovnika, kada je crnogorska vojska gonila Napoleonove trupe. Koliko se istakao 
hrabrošću najbolje nam svjedoče Njegoševi stihovi u "Slobodijadi", gdje se pominje pod 
imenom Vušurov Andrija. 


MILOŠ BELANOV, u doba ratovanja Ljubotinjana i Ceklinjana, bio je istaknut junak i 
poznat čovjek. Jednom prilikom, kada su Ceklinjani bili došli u Porotne glavice, da 
napadnu na Začir, Šaleta Durišin Strugar pozove Miloša na razgovor. Miloš se odazva 
pozivu i u ime Ljubotinjana, pode na razgovore. Na tom pregovaranju o miru, izmedu dva 
zakrvljena plemena, Dukan Belanov Jankovič ubije Miloša, iz zasjede. Nakon ovog ubistva 
borbe su postale još žešče. 


DUMO STANIŠIN, barjaktar, bio je oglašeni junak, i kao takav predvodio Vučkoviče u 
osvetu Grujice Simonova, od Purova. 


O tome narodna pjesma kaže: 


"Ne čudim se Dumu Vučkoviču 
Što se Dumo na nas potežio, 
Ja sam njemu brata izgubio. 
No se čudim popu Čukoviču 
Kome ništa nismo učinili ..." 


VUKOTA DUMOV (ili kako su ga zvali LUKETA) naslijedio je barjak od oca. Bio je vrlo 
hrabar i poznat po čojstvu i gostoprimstvu. U boju na Klisici 1862. godine, zamjerio se 
vojvodi Petru Deriglavi, jer nije poslušao njegovo naređenje da se vrati sa barjakom sa 
kojim je bio u opasnosti da ga Turci zarobe.) Vojvoda ionako nije volio Sarape koji su se 
isticali čojstvom i junaštvom). Poslije ovoga boja, optužio je Vuketu kod vojvode Mirka 
Petroviča i oduzeo mu barjak, predavši ga Luki Matijaševu Drecunu. Tada su Sarapi počeli 
da se bune: zašto da im Drecun bude barjaktar, kada je Sarapa dva puta više bilo u četi nego 
Bogučana, tim prije što je barjak bio na Prekornici od 1696. godine. 

U ovoj raspravi oko barjaka umiješao se i knjaz Nikola, preko svog oca vojvode Mirka, koji 
je podržavao vojvodu Petra. U potraživanju barjaka u ovoj raspravi najviše se istakao 
Nikola Tomanov. Kada je došao da se žali kod vojvode Mirka, ovaj mu je rekao: "Neka ga 
sad nosi Drecun, dok pogine, a kad pogine, ti češ ga dobiti ..." I zaista, u prvom boju 
poginuo je Drecun, a Nikola je ponovo dobio barjak. 


Kada je Nikola postao barjaktar, glavari Ljubotinjski su ga nagovarali da barjak vrati 
Vuketi. On se nije time mogao pomiriti, pa je stvar došla do samoga gospodara. Kada ih je 
saslušao, Gospodar je rekao: "Ti si ga dobio i neka ti je srečan. A Vuketa je dobar čovjek i 
neka bude kod mene perjanik." Vuketa je došao u perjanike, a Nikola je 1 dalje ostao 
barjaktar čete prekorničke. 


Jednom priliko Vuketa se našao u crkvi na Prekornici sa Savičem Bogdanovim, starim 
perjanikom knjaževim.Prateči bogosluženje, sve do jektenija, na kraju prvog dijela službe, 
kad sveštenik uzvikuje. "Jelici oglašeni izidite, da niktod oglašeni Jelici vjerni gospodu 
pomoli sja ...", Vuketa gurne Saviča pa mu reče: "Hajde mi oglašeni da izlazimo ..." 


NIKOLA TOMANOV, kada je dobio barjak, poslije pogibije Luke Drecuna, smatrao se 
najsrečnijim, naročito što se barjak opet vratio u bratstvo Vučkoviče. On je ovaj barjak 
hrabro i srečno nosio u svim ratovima 1876. do 1879. godine, odnosno, sve dok je rat 
završen. Sa ovim barjakom se proslavio i odlikovao, a pod njim se i ranjavao. 


Oni divni stihovi u Ljubotinjskom kolu: 
"... Barjaci nam zahladiše 
Vrh Rumije oble gore, 
Kalauzi več otolen 
Vrhovima iznad Bara, 
Bivali smo cjeloj vojsci. 
I samog Gospodara ..." 


Ovi stihovi odnose se na tri barjaktara sa njihovim četama, koji su prvi put izašli na vrh 
Rumije, a to su bili: Ilija Nikolin Lubarda, sa oficirom Ivom Tomaševim Vojvodičem i 
četom Vignjevičko-Radomirskom, Pero Ivov Popovič, sa oficirom Milom Đurovim 
Kneževićem i četom građanskom, Nikola Tomanov Vučkovič sa oficirom Jokom Filipovim 
Banovičem i Prekorničkom četom. 


Sve ove je knjaz Nikola odlikovao zlatnom Obiliča Medaljom. 
U priči kako je došao do barjaka, sječam se, Nikola govoraše: "Ja voljah biti barjaktar nego 
perjanik, jer Vuketa bješe bolji za perjanika nego ja. On umijaše ljepše s ljudima 


razgovarati nego ja ..." 


Kada su u boj polazili, Nikola je savjetovao svoje rodake i vojnike: "Dok se boj bije 
nemojte prilaziti blizu barjaka, jer na njega Turci najviše gledaju". 


Za svoga zamjenika bio je odredio Luku Zanova, koji je Nikolu u stopu pratio u svim 
okršajima, da, ako pogine, nebi neko drugi ugrabio barjak. 


U svim tim bojevima Luka je ispoljio nesebičnu hrabrost, pa je odlikovan Hrabrom 
medaljom. (Poslije završetka ratova odselio se u Bugarsku, gdje se oženio i formirao 

porodicu. Iz Bugarske pošao je u Rusiju i u ratu s Japanom (1905) godine poginuo. Ostali 
su mu dva sina, sa kojima je svaka veza izgubljena). 


IVO TOMANOV, iako več u šezdesetčetvrtoj godini života, kada je Crna Gora objavila rat 
Turskoj (1912), u odsustvu Sava Mićova i Pera Nikolina (koji su se tada nalazili u Americi 
na pečalbi), na lično odobrenje kralja Nikole, nosio je ovaj barjak na Taraboš, sve do 
dolaska ove dvojice, kao dobrovoljaca. I tom prilikom ovaj starac, ko zna po koji put je 
obukao vojničku uniformu, iako je čitavog svog života bio vojnik i ratovao od 1876. do 
1879. godine, o svom ruhu i kruhu. 


Po dolasku sa Skadra, vojnici na sjedniku pitali su ga, kao starog ratnika: "Ili ste bili bolji 
vi stari ili mi mladi?" Ivo je bio hrabar vojnik u prvim ratovima, radi čega je odlikovan 
Hrabrom medaljom, pa su mlađi željeli da čuju od njega mišljenje o sebi. On im je 
odgovorio: "Nama starima bilo je lakše biti bolji, nego vama mlađima. U prvom ratu bijahu 
puške sa jednim metkom pa kad hoćaše Turčin ispaliti onaj metak, ko imaše srca, mogaše, 
dok onaj drugi napuni i nožem mu glavu posječi..." A vi današnji ne možete ni prst iz šanca 
izmoliti, no će vam ga mitraljez otkinuti..." 


I, 1914. Ivo je pošao, kao dobrovoljac, ali nije dugo ratovao. One noći kada je Ljubotinjski 
bataljon nastupao preko granice, preko Brajićke planine, i izbio u zoru više Uništa bajičkih, 
tu je dobio prehladu, a tokom dana i zapaljenje pluća, od koje je bolesti poslije nedelju dana 
i umro, na Obzovici. U noći, 14/15 avgusta, nekoliko časova prije nego je preminuo, rekao 
mi je: "Nemojte me nositi na Prekornicu, ukopaj me ovđe na Obzovicu". Njegovu 
poslednju želju sam ispunio i 16 avgusta sahranjen je, uz vojničke počasti. (Komandant je 
poslao počasnu četu iz Budve da prisustvuje sahrani). 


Istoga dana i istog trenutka kada smo ga spustili u grob, sukobile su se franuska i 
austrougarska flota.(Tada je potopljena krstarica "Zenta", pod Budvom). 


PERO NIKOLIN kad je Crna Gora objavila rat Turskoj 1912. našao se u Americi, kao 
pečalbar, sa većim brojem Vučkoviča 1 Sarapa. U tim danima svi su se oni osjećali i bili 
potpuno svjesni svoje patriotske dužnosti i obaveze, da odmah krenu u pomoć svojoj 
domovini. Čak i oni koji nijesu imali da plate parobrod, uzajmivali su od drugih, samo da 
što prije dođu i pomognu svojoj braći. (Takvih Crnogoraca 1912. godine, iz Amerike došlo 
je nešto oko 9000). Sa njima je stigao 1 Pero Nikolin, kao i nekoliko njegovih rođaka. Na 
sami Mitrovdan stupili su u svoje čete. 


Sama ova činjenica dovoljna je da se tim crnogorskim vitezovima oda zasluženo priznanje 
za njihov patriotizam i rodoljublje, hrabrost i požrtvovanje za svoj narod i domovinu. 


Kada je Pero stigao u svoju četu, stric mu je predao četni barjak, a on ostao kao vojnik, s 
puškom u ruci, bez obzira na poodmakle godine. Nepun mjesec dana po dolasku u bataljon, 
Pero je doživio svoje "vatreno krštenje" kod Lješa, gdje je bio ranjen u nogu. Kao teški 
ranjenik prenesen je u bolnicu na Cetinje, gdje su ljekari htjeli da mu amputiraju nogu. Za 
veliku njegovu sreću, tu se bio našao Sarap, ljekar Rako Kaluđerović, koji se iskreno 
zauzeo da ga izliječi bez hirurškog zahvata. 


Za vrijeme dok se liječio na Cetinju, kralj Nikola je tri puta posjećivao ranjenike. I sva tri 
puta sa Perom razgovarao. 

Kada se sa Cetinja vratio u bataljon pod Taraboš, zatekao ga je "bunt" protiv mladog 
komandira Nika F. Šoča. Naime, mladi poručnik Šoč, kao ono u stoječoj vojsci, tražio je od 
vojnika u bataljonu osobitu disciplinu. Ali kako je u bataljonu bilo 95 posto vojnika koji 
nijesu služili stoječu vojsku, a od ovih 60 posto koji su bili došli dobrovoljno iz 
inostranstva o svom ruhu i kruhu, večinom iz Amerike, gdje su bili ostavili bogate zarade, 
oni nijesu mogli podnijeti neku višu vojnu disciplinu, pa su odricali poslušnost komandantu 
bataljona. Njima su se pridružili i komandiri četa, školski drugovi komandanta Šoča, te je 
morala da interveniše Komanda odreda, pa čak i vrhovna komanda. Oko 600 vojnika, sa 
četnim komandirima, napustili su bataljon. Živjeli su po Krajini, o svom tajinu, sve dok 
komanda odreda nije izdala naredenje za napad na Taraboš (25. januara 1913.). 


Pero Nikolin je bio protiv ovakvog bunta i govorio je: "Mi nijesmo došli iz Amerike da 
stvaramo bunt protiv komandanta i njihovih naredenja, več da se borimo protiv Turaka. 
Nek se komanduje, kako se komanduje, dok slomimo Turke, a kada se rat završi, svaki če 
da odgovara za svoja dijela". 


Tako je ostao uz komandanta Šoča. 


Kada su buntovnici u Krajini čuli za naredenje o napadu na Taraboš, svi su se vratili u svoj 
bataljon. Komandant Soé ih je primio bez prigovora, kao da su bili stalno pod njegovom 
komandom. 


Prvog dana juriša, komandant Soé je poginuo, od crnogorske haubice, sa Muričke glavice, 
pri vrhu samog Taraboša, u prvim redovima. 


Ljubotinjsko-građanski bataljon nije imao barjaktara bataljona u mirno vrijeme prije 
balkanskog rata. Mnogi ugledni ljudi iz ovog bataljona nastojali su lično, pa 1 preko 
prijatelja, da bi barjak dobili od gospodara. On im je odgovorio: "Barjak bataljona ne mogu 
dati u mirno doba, daću ga u ratu onome ko ga zasluži...!" 


Poslije ovog boja na Tarabošu i bunta koji je bio u bataljonu, Gospoar je, vjerovatno, mislio 
da ga je zaslužio Pero Nikolin i dao mu ga pod Tarabošem. 


Više odlikovanja od ovoga, u ono ratno vrijeme, nije se moglo ni poželjeti. 


Kad je Pero dobio bataljonski barjak, četni, koji je do tada nosio, ustupio je svom sinovcu 
Savu Mićovu. 


Godine 1913. kada su Crnogorci pošli da pomognu Srbiji, protiv Bugara, Pero Nikolin je 
pošao kao barjaktar bataljonski, a za svoga zamjenika odredio je Nika Ilijina, isto kao što je 
Nikola Tomanov bio uzeo Luku Zanova (strica Nikova). 


Poslije rata sa Bugarima, oba su zajedno pošli u Ameriku, i opet se zajedno vratili, kao 
dobrovoljci, 1914. godine, kada je ponovo trebalo braniti domovinu. U ratu 1914. godine 
dok je stigao Pero Nikolin, bataljonski barjaktar bio je Blažo Ivov. 


U proljeće 1915. godine, Riječkoj brigadi, sa položaja iz Gornjeg Grblja, naređeno je da 
pođe u rezervu Hercegovačkom odredu. Prolazeći preko Nikšića, Pero je iskoristio priliku 
da priđe gospodaru (koji je tada boravio u Nikšiću). Kralj ga je primio i dugo s njim 
razgovarao. Na kraju razgovora upitao ga je da li može da pješači, s obzirom da je bio 
ranjen u nogu 1912. "Mogu u zdravlje tvoje Gospodaru" odgovorio je on i dodao: "Ako 

negdje malo i zastanem, kad momci počinu, ja ih pristignem". "A kako bi bilo da ti dam 
jednoga konja, da te nosi, kad ovako daleko putujete", upitao je kralj. 


Kad je pošao od kralja, perjanik mu je izveo konja, kojeg su zvali "Gojko". 


Bataljon je bio počinuo na Tisi, u Dugi nikšičkoj, kada je Pero dojahao. (Tu je barjaktar, u 
čast ovog kraljevog odlikovanja, čitav bataljon počastio rakijom). 


Pri kraju septembra 1915. godine, brigada se vratila na Lovčen, gdje je vodila borbe protiv 
Austrougarske vojske sve do pada Crne Gore. Odstupala je od Podgorice, i tu, po naredenju 
ministra vojske, položila oružje. 


Pero je u Podgorici svoj bataljonski barjak stavio u njedra i donio ga na Prekornicu (da se 
više nikad ne razvije). 


SAVO MICOV (Perov sinovac od brata) postao je barjaktar čete onoga dana kada je Pero 
dobio bataljonski barjak. I Savo je 1912. došao kao dobrovoljac iz Amerike (ali se više nije 
vraćao). 


I Savo je svoj četni barjak, u Podgorici, stavio u njedra i donio na Prekornicu (da se više 
nikad ne razvije). 


Sudbina je htjela da ovaj Savov barjak poslije 220 godina, od kako je došao u kuću 
Vučkovića, padne zajedno sa dinastijom Petrović - Njegoš. 


Kroz istoriju Crne Gore, u svim borbama i ratovima, vođenim za slobodu i nezavisnost, 
barjaktari su bili najistaknutiji junaci. U svakom boju barjak je morao biti razvijen i na 
vidiku, odnosno, na meti neprijatelja. Gdje je barjak bio, tu je bila i četa pa se prema tome i 
ocjenjivalo kakvo je junaštvo četa pokazala. Barjak je bio dika za junaka, a barjaktar ponos 
za čitavu četu. 


Stotinaš ili oficir nije mogao biti uvijek na vidiku, kao barjaktar sa barjakom. Zato je 
barjaktar uvijek pratio stotinaša ili oficira, kad god je ovaj primao naređenja starješina za 
neki zadatak. Kralj Nikola spjevao je Nova kola iu njima istakao borbe svih 
crnogorskih bataljona posebno, pa tako 1 ljubotinjskom bataljonu, njegovo Ljubotinjsko 
kolo; 


"Vjera, obraz, ljubav doma 
bogatstvo je naše bilo; 

uz svetinje te u muke 

ovdje nam se jato vilo. 


Orlovskom smo teškom glađu 
pod Osminom gladovali; 

da ko šara na komšiluk 
nijesmo mu nikad dali. 

A kad krvno kolo škrine 
i dni svanu za megdana, 
zajednica ljubotinjska, 
Dobrljana i Gradana. 


drža barjak na visoko, 
gdje s užasom samrt vlada; 
oko njega za poštenje 
i slobodu slatko pada. 


Zagon če se naš spominjat' 
za Goricom u Doljane, 
dok junaci junakuju 

i izlječu na megdane. 


A zalijek kroz dim praha 
što vrh Helma zakrivaše, 
gledahu se čudna djela 
što stvarahu čete naše. 


Na Krscu se iskopasmo, 
nemaše nas ko nositi— 
dok ranjeni ozdraviše 
ne mogasmo boja biti. 


A kada se pohod smjeli 

na Jadransko spremi more, 
barjaci nam zahladiše 

vrh Rumije oble gore. 


Kalauzi več otolen 
vrhovima iznad Bara, 
bivali smo c'jeloj vojsci 
i samoga Gospodara; 


pa svanu li iznovice 
oružja nam vrući dani, 
slavu s nama dijeliće 
Dobrljani i Građani". 


"S poštovanjem pristupite 
Grobu ovih mučenika, 

U kom leže četrdeset 
Ljubotinjskih ubojnika. 


Na prag same Podgorice 


47199 

Slavno oni umriješe, 
Tek da divnoj Zeti lance 


Od Kosova razdriješe". 


DURO TOMAŠEV (negdje u isto vrijeme kad je Sekule Markov odselio u Istru) pošao je u 
Skadar. (Đuro i Sekule su bili prvobratučedi, i prema tome što su odselili na dvije strane, 
zaključujemo da su imali dva različita gledanja na Turke i Latine, nešto slično kao i brača 
Stanko i Dordija Crnojevič: Stanko Turcima, Dordija Latinima. O Sekuli nema podataka, 
da li ima potomstva ili ne, ali za Dura znamo da ima. Godine 1913. kada su Crnogorci 
zauzeli Skadar potomci Dura Tomaševa došli su u naš bataljon i pitali za Prekorničku četu, 
a u četi posebno za Vučkoviče. Kada su došli kod nas predstavili su se. Ivo Tomanov kao 
najstariji vojnik u četi, dobro je pamtio riječi i pričanja starijih da imaju rodake u Skadru, a 
ovi, isto tako, znali su da imaju rodake u Ljubotinju, na Prekornici. 


Vučkovići u Skadru pozvali su Iva Tomanova, Pera Nikolina, Blaža Ivova, Marka Ilijina i 
Sava Mičova — potomke Tomaša Vučkova — kod svoje kuče na čast. 


DUKAN MILOŠEV (sudeči po jednom dokumentu kojeg je objavio dr Dušan Lekič, u 
knjizi "Petar I Petrovič — Njegoš 1784-1830", str.252) izgleda da je bio zakleti neprijatelj 
Crne Gore, jer, na njega se žali neki francuski sudija i oficir Petru I, a ovaj piše sudu 
(Crnogorskom) koji je trebalo da sudi Dukanu: "... da izreče pravedni sud Dukanu 
Miloševu s Prekornice, koji se nepristojno ophodio i prijetio jednom francuskom sudiji i 
oficiru..." 


JOKO RADOV bio je neobično hrabar i tvrdoglav, naprasit i lakomislen, tako, sve što bi 
mu na jezik došlo, izgovorio bi. Zato nije bio mnogo voljen i cijenjen od seljana, jer takvo 
ponašanje bilo je protivno pojmu čojstva. Hrabrost i junaštvo, gdje nije bilo čojstva nije 
imalo veliku cijenu. 


Joko je imao sedam sinova i svi su za junaštvo bili slobodni kao vukovi, a za ostalo, 
govorili su stari, kao i otac im. Svi su sedam izginuli u ratovima i krvnoj osveti, tako da od 
njih nije ostalo potomstva. 


U vrijeme kada su se Deriglave krvili sa Vučkovičima, jednom prilikom na Javorku, 
Deriglave su ubili dva Jokova sina. Prekorničani su ubijene donijeli da ih sahrane na 
Prekornicu. Tom prilikom Joko je rekao: "Neka ih, neka ginu. Moju kuću ne može iskopat 
još dosta fišeka". (Imao je još pet sinova a testa fišeka brojila je pet metaka.) 


JOKO TOMANOV istakao se junaštvom na boju na Ljubotinju (1852), kada je u jednom 
kućištu uskočio i Turčina nožem posjekao. Isto tako, hrabar se pokazao na Grahovu (1858), 
gdje je i poginuo. 


RISTO SCEPANOV je bio hrabar i mudar, a pored toga rječit i hitar, da odgovori u svakoj 
prilici, snalažljiv i po malo komičan, da je često znao da nadmudri čak i sudije. Tu svoju 
bistrinu ispoljio je (1915), kada su sudili Luki R.Drecunu, zbog uvrede kralja i vlade. 
Suđenje je bilo na Cetinje, a na to suđenje bilo je pozvano dvanaest Bogućana i 
Prekorničana, kao svjedoci. Među ovima bili su Ilija K. Pejaković 1 Risto. Prije nego izađu 

na sud, svjedoci se dogovore da svi svjedoče u korist Lukinu, i koga god od njih sud bude 
htio zakleti, da ovaj "primi kletvu". Risto je bio siguran da če on biti jedan od njih, koji 
treba da se zakunu, te, da bi izbjegao krivokletstvo, on se načini pred sudom — gluv. Na 
proziv njegova imena, on se ne diže, dok nijesu ponovili povišenim glasom. Na svako 
pitanje suda, pripitivao je, "kako reče" ili "ne čujem dobro". Na kraju sud ga je oslobodio 
daljeg svjedočenja, jer kad njih ne čuje, nije mogao čuti ni Luku, kada je govorio na 
pokajanju braće Vukićevića — Steva i Filipa — protiv kralja i vlade. 


Tom prilikom zakleli su se Ilija K. Pejaković, Blažo Ivov i Niko Ilijin Vučković, pa je sud, 
na osnovu njihovih izjava Luku oslobodio. 


Kada su se svjedoci sa suda vraćali, Risto im je objasnio, kako ne voli da se krivo i lukavo 
kune, na krst i evanđelije, makar to bilo 1 za spas žive glave, pa je zato simulirao gluhoću. 


SAVO MILOŠEV bio je delija, hrabar i odvažan. Ranilo ga je u boju na Fundini. (Od tih 
rana dugo se liječio i bolovao). Imao je sina Joka, koji je poginuo u Krajini 1912. Za svoju 
hrabrost i odvažnost u ratovima, odlikovan je medaljom za hrabrost. 


KUŠINA MILOŠEV, poslije oslobođenja Bara, odselio se u Tuđemile. Imao je dva sina: 
Marka i Andriju, koji hrabrošću nijesu pokorili svoga oca. 


JOKO LAZAREV u svim bojevima i ratovima pokazao se kao ijedan Vučković. Poslije 
ratova 1876/79, usljed siromašnog stanja pošao je na zaradu u inostranstvo, gdje je kasnije i 
umro. Od njega nije ostalo potostva. 


NIKOLA ŠUTANOV bio je stotinaš i istaknuti junak. Njegov sin Marko je takođe nakon 
oca, tačno i savjesno izvršavao naređenja pretpostavljenih. U Balkanskom ratu bio je 
smijenjen sa dužnosti (jer su svi stariji ustupili mjesto mlađim oficirima, koji su bili izašli 
iz škole u Vojnom stanu na Cetinje). Ali poslije smrti Đura Nikolina Banovića (1913) 
Marko je opet dobio komandu nad četom Prekorničkom, sve do pada Crne Gore (1916), 
kada je otišao u internaciju, u logor Boldogason, gdje je i preminuo 1917.godine. 


MITAR FILIPOV (uticajem svoga strica Vukete Dumova) bio je primljen od knjaza Nikole 
u Nikšićke pješake. Kroz školovanje postao je oficir. Rano je ostao bez oca, pa je živio sa 
stricem Vuketom, koji je u to vrijeme bio među najbogatijim Prekorničanima. 


Mitar je bio žive prirode. Obišao je Tursku, Bliski i Srednji istok — vidio je arapske zemlje i 
prošao svijeta. 


Kao i svaki čovjek koji malo više obilazi svijet i steče malo više znanja nego oni koji su 
ostali na rodnom ognjištu, Mitar je bio kulturniji nego i jedan naš Vučković, koji je živio na 
Prekornici. Od prirode je bio vrlo bistar, inteligentan i vrlo pristojan u društvu, bez obzira 
na obrazovanje ljudi sa kojima je opštio. Bio je član čitaonice Ljubotinjske (osnovane 
1895). (Članovi čitaonice sa Prekornice bili su, pored njega i Mitar Nikolin Banović). 


Kada je knjaz Nikola 1909. postavio za ministra prosvjete i crkvenih poslova Pera popova 
Vučkovića, nekoliko Prekorničana pošlo je na Rijeku Crnojevića (gdje se nalazio knjaz 
Nikola) da mu se zahvale što ih je tako počastvovao. Među ovim bio je i Mitar sa dvojicom 
mladića, koje su stariji poveli sa sobom, da ih predstave knjazu. (To su bili Jovan Ilijin 
Vučković i Vaso Mitrov Banović). Knjaz ih je primio i, na kraju, dvojici mladića dao po 
dva napuliona u zlatu (da u kafanu počaste stričeve). 

Kada su došli ispred kafane u Mostini (a to je bila kuča Kusovčeva) svratili su ("da ispune 
želju Gospodarevu") i popiju po koju čašicu. U kafani je sjedio serdar Niko Kusovac, pa su 
i njega pozvali da se zajedno počaste "Gospodarevim parama". 


Sjedeći, razgovor se poveo oko njihovog dolaska na Rijeku Crnojevića i ministrovog 
postavljanja. U tom razgovoru, rekao je serdar: "E, hvala bogu, postade i ministar sa 
Prekornice" .Inteligentni Mitar Filipov, kao da je jedva dočekao ovo, odgovorio je serdaru: 
"A šta, ti bi htio, serdare, time da kažeš? Nazaret je manje mjesto od Prekornice, pa je iz 
njega Hristos izišao". Serdar je odgovorio Mitru: "Ništa, no mi je milo što 1 Sarapi imaju 
jednoga ministra". 


Za vrijeme rata protiv Austrougarske (1915) Mitar je dobio jednu četu, izviđačku, pod 
svoju komandu. jedne noći, ispred samog utvrđenja Goražde, na položaju između Sutvare i 
Duba, četa se sukobila sa neprijateljskom izvidnicom. U sukobu Mitar je teško ranjen. 
Bolovao je sve do 1917. Umro je prilikom operacije kad mu je vađena kugla iz rane. 


U bratstvu Vučkovića bilo je sveštenika od postanka. Prvi sveštenik koji se pominje bio je 
Nikola Raičev, od koga su Ušurovići-Bunari, a za koga još znamo, bio je Bogdan 
Marotin(Martinov), u doba vladike Danila Šćepčeva. Za oba se može reći da su služili 
svome narodu u ono doba kad "nad oltar" plakaše kanđelo, kad narod ne davaše bira "žita i 
u šaku", a sveštenici bijahu narodni učitelji i prosvjetni radnici, kojima pripada velika 
zasluga što očuvasmo svoje ime i nacionalnost, vjeru našu i slavnu prošlost. 


I u novije doba, kada Crna Gora bijaše priznata kao država, sveštenici su igrali i odigrali 
vrlo važnu ulogu u borbi za slobodu i nezavisnost. 


POP JOKO bio je ugledan čovjek 1 sveštenik. Oženjen sestrom vojvode Petra Deriglave, 
imao je više mogućnosti da uzdigne svoj ugled. Bratstvenici i svi seljani mnogo su ga 
poštovali i njegove mudre savjete slušali. 


Ipak ova prijateljska veza sa Deriglavama nije mnogo uticala na odnos bratstva Vučkovića 
prema vojvodi. (Cak se jednom desilo da je vojvoda bez ručka napustio zetovu kuću). 


Vojvoda Petar bio je na čelu Gvardije u Ljubotinju, a Gvardija je bila vlast i sud, kakvog 
nigdje ni ranije ni kasnije nije bilo u svijetu: sudili su kako su htjeli, a globu međusobno 
dijelili. Kad su god išli da "umiruju" ili "sude" nastojali su da nekoga uhvate i osude, radi 
čega bi, ako ne drugo, a ono zaradili ručak. 


Jednom prilikom Gvardija je išla prema Prekornici. Kada je stigla blizu crkve Prekorničke, 
naišli su na nekog čobana iz bratstva Vučkovića, koji je čuvao jednu jalovicu i nekoliko 
brava. Kada je Gvardija vidjela onu jalovicu, započnu priču kako je "pretila" i kako bi se 
toga dana dobro "omrsili", kada bi imali razloga da kazne čobana. Jedan od Gvardije je 
rekao: "To je lako. Neka pop Joko (Drecun) metne jedan skromut o vrat, pa ćemo pitati 
čobanina: šta je ovo popu o vrat. On će pravo kazati, zato ćemo ga globiti, jer je zabranjeno 
da se Drecunu reče — skromut". (Drecuni su se od starina zvali "Skromutine", a tada je to 

bilo zabranjeno da se kaže). Kako je ovaj predložio, tako je i uradeno: pop je objesio 
"Skromut", a jedan iz Gvardije upitao čobanina: "Šta je ovo popu Joku oko vrata?" Čobanin 
je naivno odgovorio — skromut. Pop je tada skočio na čobanina, kobajagi uvrijeden što ga 
naziva skromutinom, hvatajuči se za nož, da zakolje čobanina. Tada je "priskočila" 
Gvardija da ih "razdvoji".Ali, prije nego su završili ovu komediju, pripadnici Gvardije rekli 
su čobaninu da će izjutra "suditi". 


Gvardije je pošla kod popa Joka Vučkovića i tu ostala da prenoći. Čobanin, kada je došao 
kod svoje kuće, ispričao je šta mu se desilo s Gvardijom. Čuvši priču, Vučkovići se odmah 
iskupe na sjednik, radi dogovora: kako da se zaštite od nesnosne Gvardije. Sastanak je 
održan u kući Duma Stanišina, koja se nalazila ispred popove kuće, u kojoj je bila zanoćila 
Gvardija. (Ta je kuća sada Boža Tomova Vučkovića). Popova žena, a vojvodina sestra, 
vidjela je da se Vučkovići okupljaju kod Duma. Privukla se sa gornje strane i "naćulila uho" 
da čuje o čemu razgovaraju i vijećaju Vučkovići. Čula je kako su Vučkovići odlučili da 
izjutra, kad Gvardija dođe na guvno, (a ono je bilo gdje se sada nalazi bistijerna Vlada 
Savova), pored svakog iz Gvardije sjedne po jedan Vučković 1 , na dati znak, svaki "svoga" 
uhvati za grlo i zadavi ga. 


Preplašena Mara Popova utrčala je u kuću i pala bratu pred noge, moleći ga: "Brate, tako ti 
onoga mlijeka koje smo iz jednih prsa sisali, idi odmah s Gvardijom doma. Mlijeka ti i 
bratske, ostavi Vučkoviće na miru". 


Ovo je vojvodi, kao pametnu čovjeku bilo dovoljno i prije nego je svanulo, pošao je s 
Gvardijom prema Ljubotinju. 


Pop Joko je imao pet sinova: Đura i Mila (koji su bili popovi), Luku, Blaža (Baga) i Nikolu 
(koji je poginuo na Krscu u Dugi Nikšičkoj u onom boju o kojem kralj pjesnik u 
Ljubotinjskom kolu veli: 

"Na Krscu se iskopasmo, 

Nemaše nas ko nositi, 

Dok ranjeni ozdraviše 

Ne mogasmo boja biti..." 





www.sarapi.org/knji/ Jovan Vuckovic.htm 51/99 


12/20/21, 6:18 PM UMJESTO PREDGOVORA 





POP ĐURO bio je sveštenik 1 učitelj na Prekornici i Ljubotinju, do oslobođenja Ulcinja 
(1878) kada je dobio parohiju u novooslobodenom gradu, u kojoj je služio bogu i narodu 
sve do svoje smrti (1927). Kao vojnik 1 sveštenik bio je voljen i cijenjen, kako u svom 
rodnom mjestu, tako i u Ulcinju. 


U svojoj svešteničkoj dužnosti bio je strog.(Jednom je Pera Grujičina ostavio bez pričesti). 
To je on smatrao za sve za koje je znao da nijesu — pobožni, uskraćivao im je pričest. 
Jednom prilikom, kad je Pera ostavio bez pričesti, sjutradan pop je sjedio ispred svoje kuće, 
Pero ispred njega kopao u nekoj zgradici. Pop mu se javi, a on odgovori: "božji", ali 
priupita popa: "Zašto božji mi ne dade pričešće, juče?". Pop mu odgovori: "Zato što si 
grešan. I dok se ne popraviš, nećeš iz moje ruke dobiti pričest". "Vaistinu, može ti biti", 
uzvrati mu Pero, "mene nije ni stalo. Ti da si mi dao pričešće,dao bi mi ovolicno (pokaže 
mu vrh prsta) pa ne bih ni osjetio. A kad sam došao doma, Ivana (Perova žena) mi je 
zdrobila punan vagan leba i vina, pa sam se sitan najeo". 


Prilikom 30-togodišnjice službovanja popa Đura, pisao je "Glas Crnogorca" u broju 48 od 
13. decembra 1895. godine, sljedeće: 

"Na dan 6. decembra t.g., navršavalo se ravno 30 godina, njegova časnoga ali teškoga 
službovanja, našem parohu gosp. Đuru Vučkoviču, svešteniku Ulcinjskom. 


Pa kako je pop Đuro zbog svoga rada i poštovanja, uopšte poštovan i ljubljen, mi nekoliko 
prijatelja njegovih sjetismo se da taj dan proslavimo i veselo provedemo i na taj način 
izrazimo simpatije zaslugama stečenim na polju teške, ali korisne službe njegove. 


G. pop Đuro Vučković je sin dosta siromašnih roditelja, rođen u Ljubotinju 22. aprila 1845. 
godine. Osnovnu školu završio je na Cetinju, a kako je iste godine ostao bez oca 
(sveštenika), to po nalogu Nj.V.Gospodara bude proizveden za đakona, a poslije za 
sveštenika 6.decembra 1865. godine. Iza toga služio je u svom rodnom selu kao sveštenik, 

a kako onda nije bilo škola po Crnoj Gori, on osjetivši potrebu škole u Ljubotinju, sam bez 
ičije naredbe, o svom trošku otvori školu i poče vaspitavati mladež u njoj. 


Nj.V. Knjaz i Gospodar Nikola I, čujuči za to pozove ga na Cetinje 1 obdari sa 20 napoliona 
za njegovu korisnu službu i tada otvori Gospodar školu u Ljubotinju, gdje je pop Duro bio 
učitelj pet godina. 


Od Nj.V. Gospodara odlikovan je Knjaz Danilovim ordenom IV reda, a od svoje čete 
četnim medaljama, jer se borio u svim bojevima oko Crne Gore. 


Čestitamo uzor svešteniku i neumornom djelatelju u vinogradu Gospodnjem, na njegovom 
30 godišnjem službovanju, želeći mu od boga: da još dugo godina poživi na korist naše 
škole i crkve. 


Još jednu svoju proslavu doživio je pop Đuro, a to je 60-godišnjicu svoga službovanja, 
1923. godine. To je bio pravi jubilej, na kome je dobio odlikovanje Srpske patrijaršije — 
Orden Sv. Save, a od Mitropolije crnogorsko-primorske čin protojereja i crveni pojas.U 
ovoj jubilarnoj proslavi sačinjavali su odbor Ulcinjani od sve tri vjeroispovijesti: 
pravoslavni, katolici i muslimani. Dakle, po srijedi nije ovo bila vjerska proslava, već 
narodna, jer je on bio cijenjen u Ulcinju podjednako od katolika i muslimana, kao 1 od 
pravoslavnih svojih vjernika. 


POP MILO; (brat popa Đura) imao je parohiju u Donjim Selima, Dubovi i Smokovcima, 
gdje je živio. Bio je sveštenik bataljona u oslobodilačkim ratovima, gdje je i ranjavan teško 
(na Tarabošu 1913), na istom mjestu, istog časa, od granate od koje je poginuo komandant 
ljubotinjskog bataljona Niko Šoć. O tome boju napisana je pjesma, iz koje se sjećam stiha: 

"S Murićana poleće granata, 

Rani popa, ubi komandanta..." 
Dr Pero Šoć, u "Vjesniku" broj 164, od 15. aprila 1956. godine, napisao je svoja sjećanja na 
popa Mila Vučkovića, u nekrologu, pod naslovom "Milo Vučković - učitelj, sveštenik 1 
ratnik": 
"Rođen prije 100 godina (1856), na Ljubotinju (Crna Gora) u velikom bratstvu Sarap, čiji 
se predak Božina Sarap doselio na Ljubotinj u doba Gospodara Ivana Crnojevića. Božina se 
preselio u Crnu Goru, iz Sarajeva, iz mjesta Sarapovina, tražeći slobodu od zuluma, zbog 
kojeg je došao u sukob s Turcima. Crnojević je Božinu primio na službu kod sebe, dajući 
naseljenje njemu i njegovim sinovima. U pismu Đurđa Crnojevića od 1494. godine, među 
vlastelom pominje se i Branko Sarap. Prema imenu sinova, bratstvo Sarap je dobilo 
Markišići, Đuraševići, koja su nastanjena u raznim selima plemena Ljubotinj. Od ovog 
bratstva bili su knez Marko i pop Milo među preseljenim u Peroju, u Istri, (1657). Ima 
izdanaka ovog razgranatog bratstva koji žive u drugim krajevima u Crmnici, Zeti, Ulcinju, 
Nikšiću, Budvi, Skadru i Dalmaciji. Svi ogranci slave istu slavu Sv. Nikolu. 


Milo Vučković je ostao vjeran borbenoj - slobodarskoj tradicijisvog bratstva. Poslije 
svršene bogoslovske škole na Cetinju, postavljen je za učitelja na Ljubotinju (1875). Uzeo 
je učešća u ratu koji je nastupio, bio je ranjen u tom ratu. Poslije rata rukopoložen je za 
sveštenika (1881). Data mu je parohija donjoljubotinjska, u kojoj je ostao sve do 
penzionisanja (1925). Uzeo je učešća u Balkanskom ratu 1912, kao bataljonski sveštenik. 
Učestvovao je u jurišu na tursko utvrđenje Taraboš, kada je dopao rana. Odlikovan je bio i 
ratnim odličjima. 

Volio je crkvu 1 svoj narod - oni su mu bili iznad svega. Nije narodu služio samo iza oltara, 
nego i u svim prilikama kada se ticalo opšteg dobra. Bio je među pokretačima, kako za 
održavanje i obnovu crkava tako i za podizanje 1 otvaranje škola, zadruga, narodnih 
čitaonica i knjižnica. Pravi narodni učitelj i sveštenik. Poznajuči narodnu istoriju — mladim 
naraštajima je govorio o njenim slavnim stranicama. Bio je dobar govornik, kao što je bio 1 
dobar guslar. 


Uvijek skroman, isticao je zasluge drugih, a nikad svoje, iako ih je imao kroz čitav svoj 
život i rad. 

Služio je crkvi i narodu i kad je stavljen u penziju - sve do posljednjeg svog predaha. I sa 
bolesničke postelje izgovarao je riječi pouke 1 širenja ljubavi. Vjerovao je u snagu svoga 
naroda i njegovu budućnost. 


Koliko je bio voljen i poštovan u narodu — ogledalo se prilikom njegove sahrane (1937). 


Milo Vučković pripada kolu zaslužnih legija, koje su život posvetile opštem dobru. Neka 
ovi redci budu u znak zasluženog sjećanja prilikom stogodišnjice od njegovog rođenja. 
(Ljub.). 


(Iako je dr Šoć u svom napisu ostao anoniman, ja sam siguran da je on to napisao, jer ovaj 
broj lista, u kome je ovo objavljeno, on mi je dao u julu 1956. godine, kad sam ga posjetio 
u Beogradu: On preko "Vjesnika" se često javljao sa sjećanjima na stare naše sveštenike i 
narodne trudbenike. On mi je pokazao, u rukopisu, Istoriju Ljubotinja, koju je sam napisao, 
ali je u pitanju, kako on sam reče: "Oće li biti ikada štampana, kad su propustili 
Ljubotinjani da je štampaju onda kada su podigli onaj spomenik na Ljubotinju"). 


SAVIĆ BOGDANOV bio je perjanik kod Petra II Petrovića Njegoša, a kasnije kod knjaza 
Danila i Nikole. Bio je već u poodmaklim godinama kada je postao zamjenik kapetana 
perjaničkog i u tom činu penzionisan. Više od pedeset godina služio je Crnoj Gori i njenom 
narodu. 


U doba Petra II i knjaza Danila perjanici su bili izvršna vlast u Crnoj Gori. Kao odana i 
hrabra, Savića su često slali na izvršavanje pojedinih povjerljivih zadataka. Tako, poslije 
bjekstva popa Rista Boškovića (čija je žena bila sestra Petra II), knjaz Danilo je naredio 
Saviću da uzme perjanike i poše u Orju Luku, da "ugasi ognjište" popa Rista. Ugasiti nečije 
ognjište, značilo je pobiti sve muške glave u kući, a pop Risto je imao dvoje muško djece. 
Uz put od Cetinja do Brda, Savić je razmišljao: što da uradi! Kada je stigao na Orju Luku, 
srela ga je žena popa Rista — Jana i upitala: "Jesi li došao, Saviću, da mi zakolješ ovo dvoje 
djece?" "Jesam" odgovorio je, ušao u kuću, pogledao đecu i okrenuo se jednom od 
perjanika, koji je stajao pored njega: "Idi i donesi onu kacu vode da ugasimo to ognjište..." 
Perjanik je pošao, donio kacu vode, sasuo na ognjište popa Rista Boškovića i ugasio vatru 
koja je plamsala na ognjištu. "Eto, ugasili smo ognjište popa Rista 1 ispunili naredbu 
Gospodarevu. Sad možemo da idemo na Cetinje", rekao je i napustio kuću. 


Kada su došli na Cetinje, upitao ga je knjaz Danilo: "Jeste li zaklali đecu?" Savić je 
odgovorio: "Ne, nidao bog, jer ona đeca nijesu nikome ništa kriva". Knjaz se začudio i 
ponovo upita: "A da, što ste uradili?". "Ugasili smo ognjište popa Rista" odgovorio je on 
"vijedrom vode". 


Ovakav odgovor zadovoljio je nalog knjaza Danila (koji se već bio pokajao radi takve 
odluke), zagrlio je Savića i pohvalio, što je bio tako pametan. 

Kada je knjaz Nikola dolazio na Ljubotinj (prilikom osveščenja saborne crkve (1893), tu je 
bio i Savič. Kada je prišao knjazu da ga pozdravi, knjaz je rekao svome sinu Mirku: 
"Ustani, da sjedne striko Savić!". Savič je sjeo do Gospodara i sa njim dugo razgovarao, 
kao sa starim znancem. 


Prilikom svoje posjete Ljubotinju, knjaz Nikola je podijelio odlikovanja nekolicini Sarapa, 
među kojima je bio i Savić. I nikoga višim, nije podario odlikovanjem. 


Prilikom predaje visokog turskog odlikovanja Saviću, knjaz Nikola je rekao: 


"Ljubotinjani, striko Savić Bogdanov Vučković je punih pedeset godina služio Crnoj Gori i 
mojem domu Petrovića: vladici Radu, mojem uzvišenom stricu Danilu, mojem uzvišenom 
ocu velikom vojvodi Mirku, kod kojeg se na Rasinoj glavici nedjeljama nije sazuvao, i 
mene — vjerno i odano. Zato sam mu donio ovu zvijezdu". 


Tada mu je predao tursku zvijezdu IV stepena. 
"Glas Crnogorca" u broju 9 od 25. februara 1895. godine, povodom Savićeve smrti, objavio 
je sljedeći nekrolog: 


"Na izmaj mesojeđa, na osvit bijele subote, iz sredine ovog našeg kraja, iz kola onih zlatnih 
junaka i uglednih ljudi, onih poštenjaka kojima jedino njihovo bogatstvo u svom njihovom 
vijeku bijaše: vjera, obraz, ljubav doma, koji za slobodu domovine i ime vladarske dinastije 
Petrovič - Njegoš, 1 dan i noč bdiše, a u časovima teških iskušenja 1 samoprevanja vazda 
biše spremni svoj život dati, bilo u vodi, bilo u ognju — volja je preseliti u vječnost hrabrog 
i junačkog perjanika Savića Bogdanova Vučkovića — Sarapa u 86. godini svoga života. 


Pokojnik je služio vladare crnogorske od doba vladike Rada, a u rano doba vazda se mogao 
vidjeti u prve po glavicama Crne Gore, gdje oštrim jataganom kosaše neprijatelje, kao na 
Limnjanima, Grahovcu, Vasojevićima i Rasinoj glavici; za vrijeme potonjeg ratovanja bio 
je na Cetinju zamjenik kapetana perjaničkog. Za njegove zasluge i junaštvo izmedu ratnih 
ordena prsa kičahu mu: Krst knjaza Danila IV stepena i turska Zvijezda Midžidija IV 
stepena. Koliko mu je priznavao i uvažavao zasluge srečnovladajuči Gospodar, vidi se iz 
toga, što je uveličao i njegov sprovod, poslavši gospodina Pera — serdareva Popoviča, 
kapetana perjanika sa deset perjanika, da svog druga do vječne kuče isprate i u nju sahrane. 


Bog da mu dušu prosti i laka mu bila crna zemlja, a medu nama vječni spomen. (Ljubotinj, 
15. februara 1895. N. Drecun). 


IVO MIJATOV (uz Saviča Bogdanova) bio je perjanik kod knjaza Danila — hrabar i 
odvažan, ali veliki siromah, sve dok nije primio perjaničku službu. 


Godine 1853 pop Duro Lipovac (koji je živio u emigraciji sa Dordijem Petrovičem, u 
Kotoru), preko povjerljivih ljudi, političkih neprijatelja knjaza Danila, tražio je pouzdana 
čovjeka, koji bi ubio knjaza Danila. Neki Ljubotinjanin, koji se nalazio u emigraciji, 
predloži popu Duru, Iva Mijatova. "To je", rekao mu je ovaj "veliki siromah", ima košaru 
djece, ženu 1 stare roditelje, goli su i bosi, gladni, a dobar je i valjan junak. Poslije ovoga 
prijedloga, pop Duro poruči da Ivo dode u Kotor. Ovaj se začudi kad primi poruku: radi 
čega ga traži pop Duro! Spremi se i pode do Kotora. Potraži popa i nade ga: Pošto su se 
našli i sjeli, pop ga pozva u kuču, da s njim "nasamo" razgovara. "Znaš li Ivo, što sam te 

zvao?" "Ne" odgovori on. "Ti si veliki siromah, a čuo sam da si dobar junak. Mi čemo te 
bogato nagraditi, ali da ubiješ knjaza Danila", reče pop. 


Ivu ne bi po volji ovaj predlog, u početku se opirao, ali kad pop Đuro iznese stotinu 
napoleona i male puške okovane srebrom i zlatom, predomisli se i obeča da če ubiti knjaza, 
postavljajuči uslove: "Ja sam siromah čovjek i riješio sam da poginem, jer uteč ne mogu, 
nego da mi date napismeno da moja familija može i poslije mene da živi." Pop mu obeća da 
če sve urediti i da ne misli o svojoj familiji. Ivo povjerova popu, uze pušku i pare, pa pode 
pravo na Prekornicu. Došavši kuči bio je nešto nemiran 1 zamišljen, čak nije mogao da 
spava i jede, čitava dva dana i dvije noči. Treću noč, prilično kasno, smisli da ode kod 
Savića Bogdanova (koji je tada bio kod svoje kuće. Perjanici su po jedan mjesec služili na 
Cetinje, a po jedan radili i obrađivali imanje oko svoje kuće) da ga pita za savjet. (Savić se 
nije ženio, pa je sam živio). Kad dođe kod njega, nađe ga kako leži na "pustini" pokraj 
ognjišta. (Ibrik kafe mu je pri žaru, a na uzglavlje paket skadarskog duvana. "Što je novo, 
Ivo, te si u ovo doba došao kod mene?", upita ga. "Došao sam da ti nešto nešto kažem", 
skoro sramežljivo odgovori Ivo. "Ako nije za kazivanje, nemoj mi ništa reći", rekao je 
Savić, a Ivo je nastavio: "Ne mogu više ovako, nego ti moram reći, da me savjetuješ... " 
Savić se ispravio, ponudio ga da sjedne i rekao mu: "Dobro, de! Ajde, ispričaj šta imaš! 
Sjedi." 


Ivo mu je ispričao sve ono što je bilo između njega i popa Lipovca: kako je donio pare i 
pušku — da ubije knjaza Danila. Kad je saslušao Ivovu priču, iznenadio se i rekao: "Dati 
nijesi, nidaobog, to uzeo i naumio da učiniš?" Ivo je priznao 1 rekao: "Jesam". 

Savić se duboko zamislio, potegao nekoliko puta dim iz čibuka, razmišljajući što da uradi. 
Najednom je digao glavu 1 rekao Ivu: "Ajde doma i spremi se odmah, pa dođi da idemo na 
Cetinje. Uzmi sobom pušku i pare..." 


Istu noć pošli su s Prekornice i prije nego je svanulo, obreli su se na Cetinje. 

Kad su došli pred dvor, Savić je, pored straže slobodno ušao i pitao da li je ustao Gospodar. 
Ubrzo su se sastali. Knjaz se iznenadio Savićevu dolasku, tim prije što je znao da je 
slobodan tih dana. Kada su ušli u knjažev salon, Savić mu je ispričao radi čega je vanredno 
došao. Knjaz se iznenadio i upitao gdje se nalzi taj koji je dobio pušku i pare da ga ubije. 
Pošto mu je Savić objasnio da se nalazi ispred dvora, knjaz je naredio da Iva uvedu unutra. 


Kad je Ivo ušao, knjaz ga je dočekao riječima: "Hajde Ivašu, ovamo bliže! Jesi li htio da 
ubiješ knjaza Crne Gore? Odgovori." "Jesam", Gospodaru, odgovorio je on, vadeći iza 
pojasa kesu s napoleonima i puške, stavljajući ih ispred njega. 


Knjaz je uzeo puške i pogledao ih. Poznao ih je da su puške Đorđija Petrovića. stavio ih je 
na sto i prolio suze, govoreći: "Zar mi je ovo striko spremio?" Onda se okrenuo prema 
novcu i upitao Iva: "Jesi li vidio odakle su ti dali ovaj novac?" Na to mu je Ivo odgovorio: 
"Jesam, Gospodaru. Iz jedne skrinje u kamari..." Knjaz je podigao novce, predao ih Ivu i 
rekao: "Dobro, dobro... Evo ti ovaj novac da se obučeš i nahraniš đecu, a ove puške ne dam, 
već ću ih zadržati, kao uspomenu na strica..." 


Ivan nije želio da uzme "Judine srebrenjake", ali ga je knjaz Danilo natjerao. 


Kasnije je knjaz Danilo uzeo Iva u svoju gardu — perjanike. Na toj dužnosti ostao je 1 za 
vladavine knjaza Nikole, sve do svoje smrti. 

Knjaz Danilo je darivao Ivu i jednu sablju — kao odlikovanje — a senat Crnogorski odredio 
mu je penziju, 12. septembra 1869. godine, uz uvjerenje, koje glasi: 

"Za zasluge Iva Mijatova Vučkoviča iz Ljubotinja 
daje Praviteljstvojušči senat Crnogorski i Brdski 
istom ovom ovu kartu kojom svjedočimo da od danas 
do njegove smrti opredijelili smo mu penziju od 
talijera 30 (slovima trideset) a po njegovoj smrti 
njegovom sinu kojem on kčene, po 15 (petnaest) 
talijera, do god taj njegov sin bude živio." 

Beljego uvjerenja prilaže se kao na nepokolobljivi 
Narodni pečat. (D.P.) 


Ivo Mijatov Vučkovič uživao je ove benefije sve do svoje smrti. 


NIKOLA IVOV (sin Iva Mijatova), poslije oslobodenja Podgorice, preselio se u Zetu, gdje 
i sada žive njegovi potomci ( u Golubovcima). 


U ratu 1876. bio je izrazito hrabar vojnik, radi čega je dobio ratno odličje — Hrabru 
medalju. U ratovima (1912) iako več starac u poodmaklim godinama, pošao je dobrovoljno 
na front. Glavari su ga odbijali 1 nudili da se vrati (jer je več imao 70 godina i nije 
podlijegao vojnoj obavezi) ali on nije želio. Interesantno je bilo i karakteristično za ovu 
čestitu starinu: sva je vojska imala vojničke uniforme, a Nikola je išao u crnogorskoj 
narodnoj nošnji ( s odlikovanjima i sabljom o bedru, koja mu je ostala od oca). 


Neraspoložen što ga starješine vračaju, pošao je lično kod kralja Nikole, na Grudu, da se 
požali. Kada ga je saslušao, karlj je naredio da ga prime u vojsku. Tako je ostao u bataljonu 
sve do zauzeča Skadra. 


IVO SAVIČEV postao je prvi vodnik voda Vučkoviča, kada je Prekornica dobila posebnu 
četu. U novije doba, za vrijeme Balkanskih i Prvog svjetskog rata zamjenjivao ga je njegov 
sin Mitar. 


Ivo je za izuzetne ratne zasluge bio odlikovan Hrabrom medaljom. 


TURČIN SIMONOV, od rodaka i seljana, bio je nazvan — bratski osvetnik - jer se u krvnoj 
osveti istakao više nego ijedan Prekorničanin; ubica bilo kojega Vučkoviča nije mogao 
ostati nekažnjen od Turčina Simonova. 


U krvnoj osveti sa Deriglavama (Vujovičima) izmijenjene su po sedam mrtvih glava, ali 
prije nego su poravnjane sedam za sedam Petar I, sa glavarima Katunske i Riječke nahije, 
uspio je da umiri Vučkoviče tako, što su pristali na molbe, da im Deriglave plate dvije 
glave. Za to su dali jedan mlin u Podseljane i nešto gotovog novca. 


Pošto je ovaj mlin prešao u vlasništvo Vučkoviča, oni odrede Turčina da ga pazi. On je 
pazio staje, dok jednom prilikom naide neki Donjoseljanin. Pošto nazva boga, upita 
Turčina: "Vrti li ti se kako taj brat?" Turčin ga je pogledao i odgovorio: "Vrti dobro, ali po 
danas neče". Pošto je samlio ono malo žita što se nalazilo u košu, rekao je onima koji su 
čekali red da melju, neka idu u drugi mlin, jer mu je došao glas da hitno ide doma. Kad 
završi posao, zaključa mlin, a ključ dade nekome da odnese Deriglavama. Vidjevši ga da se 
vratio iz mlina, rođaci se okupiše i upitaše radi čega je došao, a on im odgovori: "Meni se 
moj neosvećeni brat neće vrtjeti predamnom, a od vas, ako koji želi da mu se pred njim 
vrti, neka ide u mlin..." 

Ni jedan od Vučkoviča nije želio da pode u mlin, jer su znali šta namjerava Turčin, samo je 
za to trebalo sačekati pogodnu priliku. 


U to vrijeme Deriglave su bili imučni i svoje ovce davali su na Brajiče, da ljetuju. Neko 
kaže Turčinu da je Savo Markov Deriglava, sa konjem pošao put Brajiča. Išao je da prihvati 
jarinu sa jagnjadi. Turčin nade Bečinu Škulja (Vučkoviča) i pozva ga da idu i dočekaju 
Deriglavu. 


Na Kokorinu su ga dočekali i ubili. 


Glavari Riječke i Katunske nahije, radi ovoga ubistva dodu na Prekorniu da globe. Obojicu 
protjeraju iz Crne Gore. Nastanili su se u Paštrovičima. No, Turčin ni tamo nije mirovao. 
Naredne godine vratio se i počeo da stvara plan novog ubistva: nagovorio je Kojicu 
Ratkoviča da pođe i kaže Deriglavama da su se njihovi krvnici vratili 1 da će ih on izdati, 
ako mu za to plate. Deriglave su jedva dočekale tu vijest, plate koliko je Kojica tražio i po 
nagovoru Ratkoviča došli su u Gluvi do, da traže krvnike. Turčin je več bio sakupio 
Vučkoviče, presrio Deriglave i ubio jednoga od njih. Tako su izravnate mrtve glave 
Deriglava i Vučkovića. 


Poslije ovog najnovijeg ubistva glavari Riječke i Katunske nahije, ponovo dođu na 
Prekornicu i osude Turčina Simonova i Kojiu Ratkovića — na smrt, a Vučkoviće, koji su 
učestvovali s Turčinom — globe. Tek tada je sud uspio da umiri Vučkoviće i Deriglave. 


O gore navedenom predanju postoji jedan pisani dokumenat, objavljen u "Crnogorskim 
ispravama" (knjiga II — XVI — XIX vijek), koji donosimo u prepisu, onako kako je 
objavljen u pomenutoj knjizi ( na strani 107). 


"1811 sud od glavara Katunske i Riječke nahije na čelu 
sa vladikom Petrom I Petrovićem i guvernadurom, osuđuje 
Turčina Vučkovića i Kojicu Ratkovića na smrt zbog izvršenja ubistva. 


(...Jata katunska nahija i riječ... i ja.. i gospodar mitropolit Petar 
Petrovič...sijski...guvernator i serdari 1 vojvode i knezovi i ostali...junaci ot obije 
nahije. 


Kako lanih ubili bjehu Vučkovići Sava Markova Deriglavu ... drugoga, unuka 
Mičuna Deriglave. I dozvasmo obje parte...sjedosmo i potanko rasudismo. I 
nadosmo da je ubio ...anih Turčin sa sinom Simona Vučkovića i š njim skup... i tako 
lani bili prognani i globljeni ot zemlje...povratili se samovoljno doma. I tako dođe 
Kojica... Ilindana Deriglavama obećajući da će izdati... ubiju. I oni mu vjerovali i 
mito dali koliko je iska... tković... Deriglijah kod Gluhoga Dola. I tako... novu i 
ostalijeme Vučkovićima đe... Turčin su trinaest Vučkovića... Deriglave a ostali po 
bogu uteknu. 


...sudimo Turčina Vučkovića za dva ubistva... i setencije zemaljske i Koicu 
Ratkovića na smrt ...vo, a njihove kuće do polumente iskopasmo, a njihovo... bijaše 
berbatismo. A ostale Vučkoviće koji su s Turči... u osvetu bili globismo eto cekinah, 
velju lumerom 100... oprostismo i globismo šesdeset 1 pet cekina ... 65. 


A više rečene kernike, nemoguči ih u ... ketati, dopuštaje se Crnogorcu kojemu 
dragu ... dan ubiti koliko da ih ubije ruka zem ... Deriglava. Akoli ikada Vučkoviči 

bi njih u kuću ... ili u ognjaricu ili ikakva sastanka $ njima ima, imaju biti prognani i 
ćerani kako i višerečeni zlo... O ostavljamo u vječni mir Deriglave i Vučkoviće ot... 
volje Deriglave. 


I ako bi ikad pomakario ovi mir ili Deriglava ili Vučkovića, imaju biti ćerani i 
kastigani ot sve zemlje.Toliko i za ostaloga crnogorca ... i š njima iakakva sastanka 
imao, oli ih u kuću ili ... koji ćerat 1 kastigat isto kao ... višerečeni zlodjeli koji više 
ne mogu o... nikako u našu zemlju povratišta imati ... no i bezbožnii i smutljivci 
prognani ot u... na koju će istu setenciju potpisati naš ... polit i kavaljer za bolje 
uvjerenje ... cijeloga našego naroda. 


Ja vladika Petar ... pečatom ... verdih. 
(Original se nalazi u AMC — AO, 1811). 


ĐUKAN MILOŠEV bio je brat Toma Miloševa i on nije imao nasljedstva. Bio je 
markantna ličnost svoga doba. O njemu je pisao i vladika Petar I u svojim poslanicama, 
narodnom sudu: 


“Blagorodna gospodo. 

Biće deset dana, od kako sam razumio da se gospodin bregadijer i kavalijer Sankovski iz 
Petarburga na Triješće povratio ali nijesam potpuno vjerovao, dokle juče polučih od njega 
izvestije 1 upoznadoh da je istinito doša zdravo, veselo i blagopolučno. Toga radi i vama 
ovo radosno izvestije saopštavam, ali pri tom svijem preporučavam da poradite ufatiti vjeru 
medu Svjetloćama i Kavajama na Dobrsko Selo i da priloženu ovdje kopiju s pisma 
gospodina vicedelegata Zanovića pogledate, pa da prizovete Đukana Miloševa s Prekornice 
i da učinite po vašoj dužnosti i pravedni sud za njegove neprilične riječi 1 prijetnju što je on 
govorio jednom sucu i oficiru francuskog cara, zašto su to velike a ne male stvari: vrijeđati 
oficirsku čast — vrijeđa se carska čast i dostojanstvo. Nijesu ovo Mlečići da naši ljudi mogu 
kako su se u vrijeme mletačkog vladanja naučili, nego Francuzi, koji prijetnje i 
samovoljstvo trpjeti ne hoće ni od koga, a kamo li od jednog naroda, koji ne može nikada, 
osobljivo na ovako jadno i gladno godište, da svaki dan ne idu valom u francuske gradove. 
Šta hoće ta prazna sila, kada ne može deset dana živjeti bez onoga kome prijeti. 


Ako jedan što zlo francuskom čojku učini danas, sjutra će stotinu Crnogoraca platiti, koji se 
u gradove namjere, pak što će biti nako bruka i sramota crnogorska vječno. Nije li ljevše 1 
bolje s mirom stojati i lijepo govoriti a voje razloge pravedno prikaževati sudu. 


Ilija Ćeklić, na kojega Đukan Milošev dug ište, ne ima u Budvi, ni u drugo francusko 
mjesto nigdje ništa, koliko ima li rečeni Miloš, nego to što je ima uzeli su mu Gluhodoljani 
jesenas 1 s toga je od nevolje 1 siromaštva s bratom pošao u soldate. 


Vpročem ljubezno vas pozdravljajući ostajem vaš dobroželatelj 1 sluga. 
Na Stanjeviče, aprila 1809 VLADIKA PETAR 


GRUJICA SIMONOV služio je gardu kod Petra I i Petra II. Koliko je bio voljen i cijenjen 
od Petra II, najbolje se pokazalo, kada je vladika čuo da je Grujica poginuo, od Purova, 


mnogo ga je žalio i zauzeo se za njegovu osvetu. 


Prije pogibije, neki Grujičin rođak, iz bratstva Ratkovića, kao siromah služio je kod popa 
Sava Đuraškovića, dvije godine. Nakon toga pop ga je otpustio iz službe, a nije mu platio 

ništa. Ovaj je došao kod Grujice 1 požalio mu se. Grujica mu je rekao da če se s popom 
vidjeti i o tome razgovarati. 


Ubrzo nadoše se Grujica 1 pop Savo. Kad ga je Grujica upitao za rodaka 1 njegovo 
službovanje, pop nije htio da čuje. To je Grujicu naljutilo i uvrijedilo. 


Jednog dana vraćao se Grujica iz Cetinja, preko Zagrablja, gdje je pasla stoka popa Sava 
Đuraškovića, te iskoristi priliku da zajmi pet-šest brava i dočera na Prekornicu i dadne ih 
onom siromahu na odstojbinu. 


Kad je pop vidio da su mu bravi pokradeni, tražio je "soka" (svjedoka) i tim povodom 
došao na Ljubotinj. A toga istoga dana 1 Grujica je bio sišao s Prekornice u Bogute. Na 
Drecunovoj ploči pop naide na nekoliko Bogučana, gdje sjede. Pop povede razgovor o 
ukradenoj stoci i obeča da bi dao ledenicu onome ko mu pokaže lupeža. 


Grujica je to slušao, pa če popu: "Jeli istina da bi dao tu kuburu onome ko bi ti pokazao 
lupeža?" Bez dvoumljenja pop je odgovorio: "Istina je Vučkoviču, da bi mu je odmah dao". 
Grujica je pružio ruku i rekao popu: "E, daj je meni, a ja ti dajem poštenu riječ neču poči iz 
Boguta, a da ti ne kažem ko ti je brave pokrao". Pop bez riječi izvadi kuburu i na očigled 
svih prisutnih, predao Grujici, čudeči se: kako je mogao da postane javni "sok" (špijun). 


Pošto je Grujica završio svoje poslove radi kojih je bio došao u Bogute, na izlasku iz sela, 
kod Vodice, iznad kuče Markiše Mičunova (sada Marka Mičunova) pope se na neki 
povisok kamen, da ga bolje čuju i vide Bogučani, pa vikne: "O pope Savo!" Istoga trenutka 
odazvao se pop: "Oj, more"! Kad je uspostavio "vezu" s popom, Grujica se opet glasnuo : 
"Slušaj, pope Savo! Nemoj da tražiš one brave koji su ti nestali iz Zabrda. Ja sam ih poćera? 
i dao onom siromahu, koji te je dvije godine pošteno služio, pa mu nijesi htio dati 
ostojbinu. Jesi li razumio?" 

"Eh, ljudi, vidjeste li kako me prevari onaj Vučković", obraćajući se prisutnima, rekao je 
pop Savo. 


Kasnije je Grujica vratio popu kuburu, a bravi su ostali kod Ratkovića, kao namir za 
odstojbinu. 


ZANO GRUJIČIN (kad mu je otac poginuo od Purova) bio je vrlo mlad. U starijim 
godinama, uvjek je žalio što nije znao i umio da spasi svoje rođake 1 da im oprosti krv 


svoga oca. Bio je čovjek čista srca i bratska osjećanja. 


U ratovima bio je hrabar i tvrd u svojoj postojbini. Pouzdan drug i iskreni brat svakom 
bratstveniku kada je u pitanju bio ugled bratstva ili bilo kojega bratstvenika. 


Imao je tri sina: Luku (koji je bio zamjenik četnog barjaktara i u stopu, kroz borbe, pratio 
Nikolu Tomanova). Bio je odlikovan Hrabrom medaljom. 


Poslije zavrsetka rata (1878) pošao je u inostranstvo u pečalbu. Živio je u Bugarskoj (gdje 
je formirao porodicu). 


Nikad nije zaboravio zavičaj: javljao se redovno, sve do svoje smrti (1906). 


ILIJA ZANOV, u ratu 1876/78, služio je u artiljeriji. Za ratne zasluge bio je odlikovan 
Hrabrom medaljom. 

U ličnom životu bio je kavaljer: da dočeka i isprati svakoga ko mu je došao na kučni prag, 
bez obzira da li ga je ranije poznavao ili ne. 


Imao je četiri sina, koji su po uzrastu i ljepoti, odvajali od ostalih i isticali se medu prvim 
momcima u selu,pa čak i u plemenu. 


Niko je bio zamjenik barjaktara ljubotinjskog bataljona i dva puta, o svom trošku, dolazio 
iz Amerike, da se bori protiv neprijatelja(1912. protiv Turaka, 1914. protiv Austrougarske). 


Jovan je dva puta takode, dolazio dobrovoljno da se bori za slobodu domovine. 


Blažo je (1913.), s bratom prešao u Ameriku, s namjerom da pomogne brači u zaradi, kako 
bi odužili dugove koje su bili napravili dolazeči dobrovoljno u ratove. 


Luka je vrlo mlad umro. Mnogo je obećavao, a bio je najrazvijeniji od braće. 


MARKO ZANOV istakao se u boju na Doljanima, kao hrabar vojnik. Za svoje junaštvo 
odlikovan je Hrabrom medaljom. 

U tom boju bio je i ranjen. Interesantno, olovo iz rane nikad nije vadio, već ga je nosio 
punih 60 godina i sa njim sahranjen. 


Marko je imao tri sina, od kojih su dva (Đuro i Vuko) dva puta dolazili dobrovoljno iz 
Amerike da brane Crnu Goru od neprijatelja (1912 1 1914). 

Rečit i skroman, bio je jedan od najbistrijih Vučkovića, pa su ga bratstvenici uvijek isticali 
ispred sebe, kada je trebalo da se riješi neka važna stvar. Skroman, bez hvalisanja, miran, 
čestit, jednom riječju uživao je svako poštovanje, ne samo bratstvenika, već i plemenika. 


ĐURO PEROV (sa sinovima) dva puta je dolazio iz Amerike kao dobrovoljac, da se bori 
za slobodu Crne Gore. Bio je poznat u čitavoj Staroj Crnoj Gori, po ljubavlju prema 
rodnom selu: istakao je Prekornicu da se o njoj priča kao najskupljem mjestu u svijetu. Ako 
je neko želio da proda parče zemlje ili gore, Đuro je uvijek plaćao više "da ne bi pošla 
nizašta". Plaćao je po 1000 američkih dolara ralo zemlje. (za vrijeme bivše Jugoslavije u 
Prekornici, za kupovinu zemlje i šume, glavna i jedina valuta je bio — dolar). 

Ova priča o Prekornici i njenim dolarima bila je rasprostranjena po čitavoj Crnoj Gori, pa je 
dala ideju Sekuli Drljeviću, kada je posjetio ovo mjesto prilikom otvaranja Osnovne škole 
na Prekornici, da je održao snažan govor o rodoljublju Prekorničana "koji idu u tuđi svijet 
da zarade dolare, kako bi kupili zemlju na Prekornici, da bi se imali na čemu vratiti". 


NIKOLA (MRGUD) sin popa Đura Vučkovića, bio je školovan čovjek, imao je onoliko 
škole koliko se u Crnoj Gori njegova vremena moglo dobiti. Izvjesno vrijeme bio je 
sekretar opštine u Ulcinju. 

Koliko je bio savjestan najbolje se vidi po natpisu u listu "Glas Crnogorca" (broj 32 od 5. 
avgusta 1895. godine) u kome se zahvaljuje u ime Ulcinjana, Poljoprivrednoj školi u 
Podgorici, na pomoći koju je ta škola ulagala Ulcinjanima, učeći ih kako trebaju da prskaju 
loze plavim kamenom. 

Osim u "Glasu Crnogorca" sarađivao je i u "Onogoštu". U broju 35 ovog lista, od 3. 
avgusta 1900. godine, upustio se u jednu književnu raspravu (od koje donosimo početni 
dio, kao ilustraciju njegova rada). Nad-naslovom "Književnost na klizavom putu, ili 
odgovor na pismo prijatelja", pod naslovom "Dramatičari", N. Vučković - Sarap, piše: 
citirajući Ž. Sandova: "Svi koji imaju krila susreću se na izvjesnoj visini", sljedeće: 

U prvo vrijeme našeg omladinskog pokreta na književnom polju, kad, ne samo da se mnogi 
duhovi zagrijevaju i riječima gledahu da dadnu oduške svome oduševljenju, več kad i 
svojski prionuše oko toga rada, ne htjedoše i da proizvode što koji najbolje može i zna — u 
to doba i spada prvi otac naše dramske književnosti, Jovan Sterija Popovič, koji je sa 
dobrim uspjehom iznosio tipove svoga vremena, samo što nije umio da ih umjetnički udesi, 
kao što se od dramskog pisca traži, osobito ukus današnje kritike. 

Naša drama gotovo se može danas podijeliti na:istorijsku, društvenu i komi 
č nu. Kao i svuda i kod nas se istorijska drama prvo pojavila, te je stoga kod nas i 
najobradenija. Ni društvena , ni komična ne mogu se mjeriti sa istorijskom našom dramom: 
to sa prilika u kome se i naš narod pokreče. 

Naši dramski pisci prvi su počeli dramatisati epos. Prvi je počeo Sima M. Sarajlija, pod 
natpisom "Tragedija Obiliča". 

I dalje, naš N. Vučkovič Sarap nastavlja dugu raspravu po ovo književnom pitanju i dotiče 
se velikog broja srpskih dramskih pisaca. 

No, kako je fotokopija "Onogošta" vrlo slaba 1 slova odveć sitna za moje oko, nijesam dalje 
mogao da prepisujem. Ipak, mislim da je dovoljno i ovoliko, da skrenem pažnju nekog od 
mladih naučnih Sarapa, na ovog našeg, po mojem mišljenju, prvog književnika. 

(On se potpisivao svojim krštenim imenom, ali su ga, kroz čitav njegov život zvali — 
Mrgud. Ovo ime dobio je onda, kada mu je stric Nikola poginuo na Krscu, u Dugi 
Nikšićkoj, da bi lakše zaboravili pokojnika). 

Umro je vrlo mlad - u 37-moj godini života. 


PERO POPOV, sin popa Đura, a unuk popa Joka, bio je vrlo obdaren. Filozofske nauke 
izučio je u Rusiji, a kada je završio školovanje, vratio se na Cetinje. Prvo je bio profesor 
Bogoslovsko-učiteljske škole na Cetinju, a kasnije i rektor ove škole. Godine 1909. 
postavljen je za ministra prosvjete i crkvenih poslova knjaževine Crne Gore. 

Godine 1916. nakon kapitulacije Crne Gore, emigrirao je u Italiju i bio ministar i 
izgnanstvu (sve do dolaska ministra-predsjednika Jovana Plamenca). Poznajući rad i 
karakter Jovana Plamenca od ranije, u znak protesta, ostavku je podnio lično kralju Nikoli 
(koja nije uvažena punih šest mjeseci, jer je kralj imao neograničeno povjerenje u Pera). 
Tek kada je vidio koliko je Pero uporan u svom zahtjevu, kralj mu je uvažio ostavku. 
Jednovremeno sa ministarskom ostavkom, podnio je ostavku na dužnost predsjednika 
Crnogorskog Crvenog krsta. 

Pošto je napustio sve dužnosti u tadašnjoj Crnogorskoj vladi u izgnanstvu, postao je 
profesor jednog engleskog Zavoda, u Rimu i na toj dužnosti ostao sve do konačnog 
povratka u domovinu (1923). 

Za vrijeme izgnanstva ostao je vjeran i odan kralju Nikoli i njegovoj politici, sve do 
kraljeve smrti (1921). Neprijatelji lični, a u stvari, politički predstavnii novog doba, 
zamjerili su mu i tvrdili da je separatista. Međutim, to nije bilo tačno. Kako kralj tako i 
Pero, kao njegov ministar, bio je za ujedinjenje Crne Gore sa ostalim jugoslovenskim 
zemljama, ali, na ravnopravnoj osnovi. 

Pored Andrije Radovića i Janka Spasojevića, Pero Vučković bio je jedan od osnivača 
Crnogorskog odbora za ujedinjenje. (Mala enciklopedija "Prosveta", tom II, strana 988). 
Povratkom u domovinu, nastanio se u Ulcinju. Prvo mjesto službovanja bilo mu je na 
dužnosti direktora Gimnazije u Podgorici, na kojoj je i penzionisan. 

Umro je 1944. godine na Cetinju. 

Za vrijeme jubileja 1910. godine izašla je iz štampe njegova knjiga "Knjaz Nikola kao 
pjesnik", radi koje se zamjerio nekim svojim protivnicima, (o čemu on nije vodio mnogo 
brige), jer istina uvijek nekoga pogodi. 

Za njega su neki naši, a i poneko drugi, govorili: "Bio je ministar - zaludu". A to iz razloga, 
što je bio pošten, častan 1 nikad nije "stavljao ruke" u državnu kasu, za lične potrebe. 


www.sarapi.org/knj1/Jovan Vuckovic.htm 62/99 


12/20/21, 6:18 PM UMJESTO PREDGOVORA 


Sječam se, za vrijeme klubaške afere, dode neko kod nas na Prekornicu i reče: "Pero 
Vučkovič ubijen je na Cetinje..." Nekoliko naših, noču, da ih niko ne opazi, uputiše se na 
Cetinje, da vide što se dogodilo. Sa Zagrablja pošalju dvojicu Perovoj kuči, da izvide. Kad 
su stigli, iznenade se, jer im je sam Pero otvorio vrata. Ispričali su mu radi čega su došli i 
da su več stigli njegovi na Zagrablje ... 

Pošto ih je počastio,ova dvojica su se vratila kod svojih, obavijestili ih da je sve u redu iu 
toku noči, opet se vratili na Prekornicu. 

Tako su se, u ono doba, a i ranije, brača pazila i žrtvovali jedan za drugoga. 

Pero Vučkovič, kako su neki govorili, bio je "zalud ministar", ali samo kod onih ljudi koji 
su smatrali da čovjek na položaju treba prvo da obezbijedi sebe. Pero nije bio materijalista, 
što u njegovom slučaju predstavlja najviši kapital, kojeg jedan smrtan čovjek, sa visokim 
znanjem, zvanjem i položajem, može da zaradi. Čast, poštenje i ponos Peru nijesu 
dozvoljavali da se na račun otadžbine bogati, več narodu korist čini. On je bio moralno 
bogat, a to njegovo moralno bogatstvo smetalo je njegovim političkim protivnicima, pa su 
ga, u izgnanstvu, često napadali. Sa koliko se snage i hrabrosti opirao, najbolje če nam 
pokazati jedan primjer, kojeg sam našao u "Glasu Crnogorca" (broj 41 od 24. februara 
1918. godine) kojim odgovara ministru predsjedniku crnogorske vlade — Andriji Radoviću. 
(Ovaj broj "Glasa Crnogorca" štampan je u Neji, kod Pariza, a na njegovoj 2. strani, u 
rubrici "Javna govornica" pod naslovom: "Da još jednom prečistimo račun" Pero Vučković 
(Neji, kod Pariza, krajem februara 1918) piše: 

Čitaoci 35. broja "Glasa Crnogorca", bez sumnje, sjećaju se moga članka, pod naslovom: 
Želio sam pokazati svojim političkim neprijateljima motive i uzorke moga istupanja iz 
"Crnogorskog odbora za Narodno Ujedinjenje", kao 1 svoje docnije držanje prema njemu. 
Računao sam, da su zbilja, več prečiščeni računi između mene i Odbora, ali je izišlo 
drukčije. U 2. broju odborova lista "Ujedinjenje" od ove godine, pojavio se protiv mene 
jedan pamflet, potpisan od studenta - Lazovića, moga bivšeg učenika, a 4. broj istog lista, 
objavljuje jedan poduži članak, upućen takođe na moju adresu. 

Polemisati sa "Ujedinjenjem" i njegovim saradnicima, vrlo je teško čovjeku, koji polaže na 
svoje dostojanstvo , koji želi ostati na visini javne polemike i koji se služi samo faktima i 
ubjedljivim argumentima. Gospoda iz "Ujedinjenja" odavno su sišla na ulicu: u borbi sa 
svojim protivnicima služe se nedopuštenim i nedostojnim sredstvima: kletvama, psovkama 
i lažima. Računaju uvijek na snagu one poznate franuske izreke: calomniez, calomniez, il 
en restera toujoursquelque chose ( klevećite, klevećite, nešto će ipak, ostati). Ali pošto je ne 
samo dopušteno, nego i potrebno, braniti se, makar i od paščadi, to sam se našao prinuđen, 
da još jednom odgovorim na klevete i pobijem neistine, koje protiv mene iznosi list g. 
Radovića i drugova mu. 

Na prvom mjestu, nije istina da sam ja u Marseju, pred omladincima govorio: "Ako čujete 
da sam postao ministar kralja Nikole, znajte da sam dao ostavku na poštenje". Trebao bi 
čovjek, da je pameti i poštenja Radovića, pa da kaže sličnu budalaštinu. Istina je samo to, 
da kada sam u maju 1916. , došao na poziv kraljev u Bordo, nijesam rado ušao u sastav 
kabineta g. Radovića, jer sam predosjećao, sa kakvom ću sortom imati posla. Ali, na kraju 
krajeva, i danas kažem na moju veliku žalost, popustio sam i time stekao još jedno gorko 
iskustvo u životu. 

Drugo: g. Radović kaže, da za vrijeme moje prepiske sa g. Spasojevićem, povodom naslova 
"Srbija i Crna Gora", na knjižicama, u kojima je štampan Odborov program, nije govorio 
riječi "Nekate, nekate, glavno je da nestane Crne Gore". Ponovo tvrdim da je g. Radović to 
rekao u prisustvu g. Spasojevića i Ivanovića. A što mu danas ovo nije milo priznati, već se 
odriče svojih riječi, kao što je navikao, tome se nije čuditi. Poznato je da ova jedinstvena 
svoje vrste svoje vrste "petljavina" danas brblja jedno, sjutra drugo, a preksjutra treće, kao 
ono pop Mićo u Gorskom vijencu, kada mu je koje za potrebu. 

Treće: list g. Radovića tvrdi da ja gajim neku "bezumnu, otvorenu mržnju prema Srbiji". 
Nigdje 1 nikad, ni u javnosti, ni u privatnom razgovoru nijesam ja ispoljio kakve god 
mržnje protiv Srbije, iz prostog razloga, što takva mržnja u meni ne postoji. A što mrzim 
pojedine Srbijance, kao i bivšeg Crnogorca Radovića, to je sasvim nešto drugo. Mrzim ih 
zato, što sva ova kompanija — neko direktno, neko indirektno — vode i pomaže ovu sramnu, 
nečovječnu hajku protiv Crne Gore i njenih suverenih prava, kojoj se rijetko može naći 
primjera. 

Četvrto: "Ujedinjenje" kaže, da g. Radović nije govorio: "da se ne misli vraćati u Crnu 
Goru uopšte, nego samo s kraljem Nikolom". A ja opet tvrdim, da je govorio baš onako, 
kako sam ja iznio i da je dodao riječi: da on "ima sredstava da živi 1 na strani". Sudeći po 
ovome, što se već dosad utvrdilo, to će mu bez sumnje svako vjerovati. Svaki onaj, ko 
poznaje mene i g. Radovića 1 ko je imao prilike da se osloni na riječ i poštenje jednog i 
drugog, znaće ko je od nas dvojice govorio istinu, a koji laže. 

Peto: list g. Radovića piše, da "izvrćem" fakta, kad osuđujem njega i drugove mu, zato što 
su pristali da Crna Gora ne treba da ima svoga glasa, kada se rešava o njenoj budućnosti. Po 
uobičajenoj praksi fakta izvrće "Ujedinjenje", a ne ja. Ja sam osudio g. Radovića i drugove 
mu zato, što su usvojili Krfsku deklaraciju, jer u njenom donošenju nije bila posvećena 
Crna Gora, ako ima svoje zvanične predstavnike u Franuskoj. Da Crna Gora nije bila 
posvećena, a još manje predstavljena na Krfu — to je istina, a da su dostojni gnušanja i 
preziranja bivši žalosni crnogorski ministri, usvojivši jedan akt, kojim se hoće da riješi 
sudbina njihove otadžbine bez njenog znanja i učešća, to će priznati svaki pošteni čovjek. 
Ovi crnogorski državnici postupili su kao maksimalisti u Best-Litovsku: prihvatili i 
potpisali, ono što im je podnijeto. Bez ikakve dalje diskusije. 

Šeto: i potonje, list g. Radovića kaže, kako je ovaj narodni borac "imao smjelosti da se vrati 
iz Pariza na Cetinje onda, kad je taj dolazak mogao i glavom platiti". To je, znači, iz onog 
doba, kada je za vrijeme bombaške afere 1907/8. g. Radović pobjegao iz Crne Gore, pa 
zatim, u vrijeme suđenja, ponovo u nju vratio. List misli, da time čini čast svome 
predsjedniku, ali se ljuto vara. Baš ta epizoda iz života g. Radovića pokazuje svu mizeriju 
ove bijedno bolesno ambiciozne ličnosti, a evo zašto: g. Radović ili je bio kriv, ili nije bio 
kriv u aferi s bombama: tertium non datur,veli naš uvaženi saradnik g. Vl. Popović. Ako je 
bio kriv i utekao od suda, onda je g. Radović običan zločinac, te je žaliti, što nije "glavom 
platio" svoj zločin: Crna Gora bi se u tom slučaju oslobodila od jednog zabludjelog svog 
sina koji je, na nesreću, zauzimao u njoj uvijek vidne položaje. (To bi za nju bio jedan 
pozitivan podatak). Ako, pak, nije bio kriv, a isto bježao od suda, onda je g. Radović 
kukavica, jer ne samo pravi borci, nego čak obični smrtnici, ne boje se 1 ne bježe od suda. — 
Jest — reći će možda neko — ali Radović, nije bio uvjeren u pravičnost suda, pa bi ludo bilo, 
da čovjek pogine na pravdu božju. - E pa dobro, odgovaram ja: A zašto se vratio poslije, 
kada se ni sudovi ni političko stanje u Crnoj Gori u tom međuvremenu nijesu izmijenili? Ja 
sam često puta razmišljao o ovom nezgodnom postupku g. Radovića i došao sam do ovog 
vjerovatnog zaključka: ili ga je rukovodila urođena mu glupost i nesređenost karaktera, da 
se vrati, ili je imao nečiju jaku garanciju, da mu glavi ništa neće biti. Tertuim ne da se 
objasniti. 

No, bilo kako bilo, kako mu drago, on je, bogu hvala, izišao srećno iz tamnice, poklonio se 
duboko kralju Nikoli i poljubio mu ruku, prišio senatorski grb i postao državni savjetnik. U 
toliko se zaratilo. G. Radović, umjesto da, kao vojni inženjer, ( kažu to mu je bila 
specijalnost) pođe na poziciju i posluži zemlji i narodu u borbi sa neprijateljem, odmah ti je 
otputovao u inostranstvo, na vrlo masne dijurne (po 90 fr.dnevno, i to u zlatu) da kao 
državni delegat, snabdjeva Crnu Goru ratnim i pročim materijalom. Kako je tu svoju misiju 
obavljao, on će odgovarati bogu i narodu, kad bude tome vrijeme. Zatim...zatim...postao je 
predsjednik vlade crnogorske u Francuskoj, dao ostavku, osnovao "Odbor za narodno 
ujedinjenjenje", počeo da, kao ministar na raspoloženju, bruči i ruži svoga vladara, kome se 

kleo na vjernost i ljubio mu ruku - te još kako ljubio! — da ubija ugled svoje rodene, 
nesrečne zemlje, da sije smutnju i razdor medu rodenom bračom, 1 to, kad? Danas, danas u 
ovim tragičnim i sudbonosnim danima kada je u pitanju i samo opstanak našeg 
mučeničkog, porobljenog i propalog naroda. Ej, jadan Radoviču! Tako li se služi otečestvo! 
Tako li se cijeni poštenje! 


xX k k ES 


DURAŠEVICI — SARAPI 


Duraševiči potiču od DURAŠA JOVANOVA. Do polovine prošlog vijeka zvali su se K al 


a be, tada su uzeli ime Duraševiči. 


IVO i NIKICA PETROV uživali su dobar glas medu plemenicima i dalje u nahiji. Kada su 
se dijelile Obiliča medalje, i jedan od njih trebalo je da je dobije, pa se pred četom 
raspravljalo: kojem od njih ona pripada. (Obiliča medalja, u to vrijeme, nije se dodjeljivala 
po nekoj milosti, več po zaslugama, 1 to pred strojem vojne čete ili bataljona). Na tome 
javnom skupu, Nikica je izjavio : "Kad smo u pitanju ja, ili moj brat, nećemo praviti ispite 
koji je od nas bolji: odustajemo od potraživanja i neka je nosi moj brat, Ivo!“ 


Ivo je bio vrlo bistar i rječit čovjek, a pored toga i lično hrabar, pa je sa tim osobinama, 
uvijek bio prizivat na svim plemenskim skupovima, gdje su se rješavala pitanja plemena. 
Nikica i Ivo ostali su u kućnoj zajednici čitavog svoga života, ne dijeleći se (a poroda nijesu 
imali). Posinili su najstarijeg sina Joša Markova — Nika, koji je vrlo mlad poginuo na 
Lovćenu (1915), tako da ova dva čestita brata, u stare dane, ostadoše bez ikakve utjehe. 


JOŠO MARKOV bio je prvi vodnik u četi. Hrabar i odvažan, pokazao se u ratovima (1912 
-1916) i kako komandir, vođa 1 kao vojnik. U vršenju svoje dužnosti bio je tačan.(Prije 
odbrane Lovćena od Austougarske vojske, pod njegovom komandom, poginuo mu je sin). 


JOKO ĐURANOV bio je čestit vojnik. Onoga dana kad je u Podseljane poginuo glasiti 
junak Šutan Šoć, (od Žutkovića), tu se desio i Jovo Đuranov. Kad je čuo pušku od koje je 
Šutan poginuo, istrčao je da vidi šta se dogodilo. No,ne znajući da mu Jovo nije ubica, 
onako ranjen Šutan je podigao kuburu i ubio ga, smatrajući da ne ostane neosvećen. 


Senat crnogorski odmah je ovu stvar uzeo u ruke, s namjerom da spriječi osvetu. Senat je 
6.marta 1831.godine, donio presudu "Da sin Šutanov isplati pola mrtve glave Kalabi — 
cekina 60 i šest ipo groša..." (Jovovu glavu ucijenili su kao pola mrtve glave, iz razloga što 
je Šutan "u neznanje", no smrtno ranjen, to učinio) 

U "Crnogorskim ispravama" (str.159), o tome umiru, piše: "I na vječni ih mir ostavismo u 
vijek i amin da za to više pogovora nema ni od jednog ni od drugoga, no umirnici uvijek, 

bez pogovora, zašto to je bilo po nesreči obojice". 


SAVO JOVANOV bio je ugledan bratstvenik.Poslije pogibije Šutana Šoča i Jova Kalabe u 
Seljanski potok bilo je još jedno ubistvo: u zavadi ubio je Vukota Puranov Šoč, Mičuna, 
sina Jovana Kalabe. 

Vladika i Senat odmah su uzeli na odgovornost ubicu. No, iako ubica, Vukota je imao 
dobre prijatelje među glavarima, koji su sa njim pošli na sud i branili ga. Na tom sudu 
"dokazano je" da je Vukota "ubio u odbrani". 

Sud je Vukotu oslobodio krivice, ali Savo Jovov nije tako mislio: po njegovome, Vukota je 
bio kriv i trebalo je da plati. I, umjesto da ga kazni sud, kaznio ga je Savo - platio mu je 
glavom. 

Jednom prilikom vidio je Dubovljane gdje idu put Budve, pa priječicom pođe ispred njih na 
Bukovik i dočeka ih. Kad je naišao Vukota, viknuo je: "Stani" i oganj je sastavio sa 
barutom. Nakon ovog ubistva, sud je osudio Sava na smrt (ali poslije te osude on je živio 
još 70 godina). Umro je 1909.godine. 

(U "Crnogorskim ispravama" našao sam ovu presudu, pa smatram da je treba priložiti: 


"Avgusta 1839. god. Da se zna da je vjerovano ovo učinjeno pismo pred svakijem 
sudom, kako dođoše Ljubotinjani na daviju pred Vrhovnijem sudom oko krvi 
Vukote Puranova, koji pogibe za umirenu glavu, i ubi ga Savo Jokov Kalaban..." 
Tako je Vrhovni sud njegove "davije" razabrao i presudio za Vukotu Puranova: da nema 
niko drugi ginuti, sem Sava Jokova koji je ubio Vukotu. 
U presudi dalje stoji: 
"U drugu, sudimo da ga ima svaki živi čovjek ćerati i ufatiti predati sudu, ili ako ga 
živa ne bi mogli ufatiti, tako dajemo slobodu i vlast svakojemu Ljubotinjaninu da ga 
može slobodno ubiti". 
A u treću, sudimo da bi ga ikoji čovjek od Ljubotinjana prepustio i u kuću primio, 
pa kad bude po čistini suda dokazano,da ima životom sudu odgovarati. 
Takođe sudimo iz odgovora Praviteljstvojuščeg Senata da se imaju od svakojega 
sela 4 čovjeka potpisati, ako bi se ikad u kojem selu zlo dogodilo i ubiju pravoga 
čovjeka, zato sudimo da ima svaki od onoga sela skočiti i takova zla čovjeka 
uhvatiti i sudu predati. Ako ga prepusti i uteče, tako sudimo da ima za njega cijelo 
selo odgovarati a najprvi koji se ufati od toga sela biće od Vrhovnog Suda 
mušketan. 
Mi Ljubotinjani svako selo za sebe kako Setencija izgovara odgovara od 
Prekornice... od Boguta... od Mukvica(Mužoviča)... od Vignjeviča... od Dubove... 
od Začira..." 


U ovoj se presudi citira da je Vukota Peranov poginuo za umirenu glavu. To znači da je 
sud, buduči da je Vukotu našao za krivca za ubistvo Mičuna Jovova, smatrao da je Savo 
Jovov ubio prava čovjeka. 

No, to nije sve. O pogibiji Šutana Šoca, u knjizi "znameniti crnogorski i hercegovački 
junaci" Marko Vujačič (III knj. strana 485) piše, (ali ne navodi zašto je Kalaba ubio 
Šoča,več priča ono što je čuo: da je Mara, žena Vukotina, došla sa četom i osvetila 
domačina, sa dvije glave, od kojih je "Mara posjekla jednu". 


Ovo kazivanje za nas Ljubotinjane, koji znamo pravu istinu, zvuči neuvjerljivo iz prosta 
razloga, što je Jova Kalabe glava plačena a Vukotina je pošla za Mičunovu. Uz to Vrhovni 
sud je u presudi (koja je vjerodostojnija nego priča Marka Vujačiča) naveo da za Vukotu 
Puranova nema niko drugi ginuti nego isti Savo Jovov, koji ga je ubio. 

Svjedoci smo istine da je Savo živio do 1909. godine i zna se da ga je od vlasti spasio 
Miloš Krstov Vukičevič. 

Pišući o Šutanu Šoću, Vujačić između ostalog, kaže "Šutan je, kao što se zna pri osvajanju 
Žabljaka 1835. godine odigrao značajnu ulogu..."(Na strani 477 pomenute knjige, navodi i 
ovo "Ovu borbu opjevao je i Vladika Rade u lijepoj pjesmi "Pohara Žabljaka". On nije 
zaboravio ni ljubotinjskog junaka Šutana Šoča: 


"Ljubotinjci na glasu junaci, 
a pred njima pope i Šutane..." 


Bez sumnje, Šutan Šoć je znameniti crnogorski junak, ali navodi Marka Vujačiča ne slazu 

se sa datumom presude crnogorskog Senata od 1831. godine, iz koje se vidi da je Šutan 

poginuo 1831. godine, pa svakako nije mogao da učestvuje pri osvajanju Žabljaka 1835. 

godine. Da to dokažemo prilažemo presudu Vrhovnog suda od 6. marta 1831. godine, o 
Šutanovoj pogibiji. 

"da se zna 1 da je vjerovano ovo danas učinjeno pismo ali ti setencija pred 

bogom i svakim gospodarem pravijem sudom gdje bi je bilo od potrebe prikazati, a 


to kako ubiše Šutana Šoća Žutkovića na pravdu božu, ni kriva ni dužna. I tu nagna 
Jovo Kalaba, izađe da vidi gdje puče puška. Utoliko Šutan smertan uždi pušku i ubi 
Jova Kalabu. I na današnji dan dođoše obije parte na Cetinje pred gospodarom i pred 
svijem Senatom. I Senat, pošto lijepo razumije, kako je to bilo po neznanju Šutanovu, 
smertan i poginuo je to učinio, osudi Gospodar i Senat da podmiri sin Šutanov Kalabi po 
glave cekinah šezdeset i šest i po groša. To da mu on da, a Kalaba da primi. 


I na vječni ih mir ostavimo u vijek i amin da zato više pogovora nema ni 
od jednog ni od drugoga, no umirnici u vijek bez pogovora, zašto to je bilo po nesreći 
obojice. 
I ovako upisasmo i utvrdismo koji bi sa ovo učinio osvetu, da mu nigdje zakona 
nema u našoj zemlji. 
Ja protopop Nikola Kaluđerović pisah po zapovjedi Vrhovnog Suda". 


U bici na Doljanima, onog junak-dana pali su smrću hrabrih dva Đuraševića — Niko 
Andrijin i Krcun Petrov. 


KALUĐEROVIĆI NIKOLIĆI — SARAPI 


Kaluđerovići Nikolići — Sarapi, bili su najistaknutije bratstvo, ne samo među Sarapima, 
već 1 u čitavom plemenu. Kao takvi, bili su plemenski poglavari Ljubotinja, a neko vrijeme 
i Ceklina (prema pisanju Andrije Jovićevića i Mihaila Strugara). 

Punih dvije stotine godina bili su plemenski knezovi u Ljubotinju, što znači: vrlo cijenjeni, 
poštovani i ugledni (što ce se kasnije vidjeti iz ovoga što su o njima govorili čestiti ljudi 
koji su ih poznavali i čija se riječ vjerovala i mora se vjerovati). 


Šako Filipovič (član Glavne državne kontrole Kraljevine Crne Gore) kad je bio u 
dvadesetoj godini života, u jednom društvu, na Cetinju, ispričao mi je ovu priču u vezi 
Kaluderoviča — 

Sarapa (koju donosim u cjelosti): 


"Pero Dragov Filipović bio je stotinaš. Jednoga dana je bio na Cetinju, srete se sa velikim 
vojvodom Mirkom Petrovićem, koji ga u razgovoru upita: "Zasto se čoče ne ženiš?" 

"Dosta ću rano vojvodo. Ima vremena", odgovori mu Pero. Tada je vojvoda Mirko rekao: 
"Hajde čoče, nađi devojku, pa ću doći da te vjenčam". 


Poslije ovoga razgovora Pero je našao devojku, uglavio vjeridbu i svadbu i pozvao vojvodu 
Mirka da ga vjenča (kako je sam Vojvoda predložio). 


Vojvoda Mirko došao je na svadbu u Dobrsko selo. Išao je u svatove i vjenčao kumove. 
Kada su uveče sjeli oko vatre, razgovor se vodio o svemu svačemu, kao na svadbi (jer je 
Vojvoda Mirko bio dobre volje i raspoložen). Najednom, Vojvoda Mirko je upitao: 

"Koja bratstva prednjače u Riječkoj nahiji?" Neki stari Dobrljanin, koji je sjedio blizu 
Vojvode Mirka, odgovori: "Mi Vojvodo ne znamo da rečemo, jer i kada bismo rekli, može 
biti, nebismo pogodili, ili nam se nebi vjerovalo. Zato te molimo, da ti kažeš, jer ti to 
najbolje znaš i tebe če se vjerovati ..." Vojvoda nije mnogo promišljao, već odmah 
odgovorio: "U junaštvu prednjače Jankovići, a soj, gospoda i junaci Kaluđerovići - Sarapi, 
iz Ljubotinja ..." 


Kapetan Milo Radov Vujović, iz Komarna, u svojim memoarima je zabilježio "da su 


PRVA 


Prilikom pokajanja i sahrane barjaktara Riječke brigade, Joka Filipova Kaluđerovića 
(posljednjeg Kaluđerovića - Sarapa na Ljubotinju 1933. godine), došao je na pokajanje, 
ispred Ceklinjana, Đuza F.Đurašković. Idući ispred Ceklinjana, zalelekao je: "... gospodsko 
i junačko ognjište u Riječkoj nahiji". 


Dovoljni su ovi navodi (a bilo ih je i više) od uglednih i poštenih ljudi iz ostale tri nahije 
stare Crne Gore, da sa sigurnošću potvrdimo da su Kaluđerovići - Sarapi, s čojstvom, 
junaštvom, pa čak 1 fizičkom snagom, gospodskim držanjem i ponašanjem, bili prvi u 
bratstvu, plemenu, pa i nahiji. 


KNEZ MARKO NIKOLIĆ — Sarap potpisivao se i prozivao po ocu Niku - Nikolić. 


Kao što smo i ranije rekli, Kaluđerovići - Sarapi najistaknutije su bratstvo bili u plemenu. 
Marko je bio sin Nika Jovanova (koji je imao četiri sina: Miloša, od koga su Vukićevići, 
Đura, od koga su Đuraševići, Laka, od koga su Vujanovići i Markišići, i Nika, od koga su 
Kaluđerovići. 

Knez Marko Nikolin - Sarap, postao je knezom poslije smrti svoga strica Miloša. Osim 
onoga što je sačuvano u predanju, o njemu imamo prilično dokumenata. Erdeljanovič, u 
svojoj knjizi "Stara Crna Gora" (na str. 93) pominje ga, a Andrija Jovičevič, u svojoj istoriji 
"Riječka nahija u Crnoj Gori", piše o knezu Marku i njegovom bratu popu Milu — da su u 
svoje vrijeme "igrali vrlo važnu ulogu u plemenu". 


U njihovo doba bilo je mnogo poturčenjaka u Crnoj Gori, pa i u njihovom plemenu — 
Ljubotinju. Na Obodu je bio kadija (kojega i Njegoš pominje u "Gorskom vijencu"). Taj 
kadija, bio je vrlo prepreden čovjek i radio sve što je mogao da se poturči veči broj 
Crnogoraca. Onima koji su primali islam davao je ogromne povlastice, dok je one koji su 
branili svoju vjeru i slobodu progonio, otimajući im i ono na čem nije imao prava. Često je, 
lukavo, pozivao na razgovor ugledne ljude iz plemena, nastojeći da ih pridobije za svoju 
stranu. Jednom prilikom bio je pozvao kneza Mirka i popa Mila, na razgovor. Nikolići su 
znali zašto ih kadija zove i šta s njim ima da zazgovaraju, pa su se dogovorili šta da urade: 
da li da idu na taj razgovor ili ne. Dogovore se da podu kod kadije i da otruju sve one koje 
tamo nadu. To je bio jedini način da mi se osvete za sva nečovječna nedjela koja je bio 
načinio Crnogorcima, koji nijesu željeli da se turče. Spreme dvije boce rakije (u koje metnu 
otrov, kojeg su bili nabavili u Kotor). Kadija i Turci okolo njega, rado su primali goste i 
poveli razgovor s njima. Knez je ponudio da popiju po čašu od one rakije koju su donijeli. 
Turci su pristali, ali iz predostrožnosti 1 iz gostoprimstva, dali su knezu i popu da oni prvi 
piju i nazdrave skupu. Istina, oni su se i nadali da če tako biti, pa su se za to i pripremili: u 
usta su neprimjetno stavili pamuk, otpili malo sa vrha boce, ali nijesu gutali. Vidječi kako 
su knez i pop okusili, Turci su počeli slobodno da piju, dok su svi popadali, pa i sam kadija. 


Vidječi da su postigli svoj cilj, knez i pop pobjegli su sa Oboda na Ljubotinj, a riječki Turci, 
kad su čuli šta se desilo s kadijom, i onima oko njega, pošli su u potjeru za bračom 
Nikoličima. 


Svjesni da se ne mogu oduprijeti Turcima, sa jednim brojem Crnogoraca, organizuju 
bjekstvo iz Crne Gore u Mletke i tako izbjegnu uništenje. 


Knez Marko je imao sina Vuka, koji se u to vrijeme nalazio kod kaludera u Celiji dobrskoj, 
da uči pismenost, i nije imao vremena da ga uzme sobom. Plašeči se turske osvete nad 
mladim Vukom Nikoličem, kaluderi mu promijene prezime i nazovu ga Kaluderovič. 


Odbjegle Crnogorce Mlečiči su lijepo primili i dali im imanja u Peroju, blizu Pule, u Istri. 


(Dr Pero Šoč u "Vjesniku" (za jun 1956.) navodi da je ovih 
Crnogoraca 

u Peroj prešlo 77 i da je to zemljište bilo opustjelo od kuge u 
vremenu izmedu 1527. i 1531. Godinu njihovog preseljenja navodi 1657.) 


U "Pobjedi" od juna 1957. godine, Janko Lopičič, dao je opis preseljenja ovih ljudi i tvrdi 
da je u Peroj tada preseljeno petnaest crnogorskih porodica, gdje njihovo potomstvo i danas 
živi. Lopičić navodi "po predanju sačuvanom u Crnoj Gori" i gotovo istovjetnim iskazima 
današnjih potomaka tih Crnogoraca, da je do preseljenja došlo poslije pokušaja popa Mila 1 
njegovog brata Marka Nikolića sa Začira (Ljubotinj) da otruju poglavice poturčenjaka na 
Riječkom gradu. Dalje navodi, broj porodica i broj žitelja (15 porodica i 77 žitelja) 1 to iz 
bratstava: Nikolića, Marićevića, Brajkovića, Brajića, Vučetića i Vučerića, od kojih danas 
ima u Peroju 150 domova. 


www.sarapi.org/knj1/Jovan Vuckovic.htm 69/99 


12/20/21, 6:18 PM UMJESTO PREDGOVORA 


U Peroju i danas živi bratstvo Popoviči. Od toga bratstva dr Pero Šoč pominje Nik. 
Popoviča "koji se u oktobru 1911. godine javlja dvoru na Cetinje". Ovi Popoviči su 
potomci popa Mila Nikoliča, a to znači, rodaci bratstvenika Sarap, koji danas žive u Crnoj 
Gori. (Smatram da bi trebalo i njih uvesti u rodoslovno stablo bratstva Sarap.) 


Na Začiru danas živi bratstvo Kaluderoviči, ali oni nijesu Sarapi. Prema pisanju Andrije 
Jovičeviča ("Riječka nahija u Crnoj Gori") ovi Kaluderoviči su od bratstva Milaševiča, 
ispod Stavora i žene kneza Marka Nikoliča (koju ovaj nije poveo sa sobom, kada je 
pobjegao iz Crne Gore). Kaluderoviče sa Začira, Jovićević piše Kaluđerović - Milašević, a 
one iz Boguta Kaluderovič - Nikolič. 


Kad su Turci 1 poturčenjaci došli na Ljubotinj, u potjeru za Nikoličima, podijelili su njihova 
imanja seljanima. Ostavši sama, žena kneza Marka, preudala se za Milaševiča, momka koji 
Je ranije kod njih bio u službi. Od toga Milaševiča su današnji Kaluderoviči na Začiru. 


Milaševič i njegova žena (bivša žena kneza Marka) željeli su da njihova djeca budu brača 
sa Vukom, koga su u to vrijeme krili kaluderi u Celiji dobrskoj, da ga ne otkriju 
poturčenjaci. 


Knez Vuko Kaluderovič - Sarap, poslije završene škole pri manastiru u Dobrskom selu, po 
savjetu kaludera vratio se u rodno mjesto Ljubotinj. Ali sada nije bio Nikolič, več 
Kaluderovič. Od Bogučana je zatražio da mu vrate imanje svoga oca 1 strica, što ovi ne 
odbiše, a plemenici ga izaberu za kneza. (To je dovoljan razlog da vjerujemo da je bio 
dobar i razborit čovjek.) 


Po pisanju Andrije Jovićevića i Mihaila Strugara ("Slike iz prošlosti Ceklina") i u doba 
kneza Vuka, mogli su biti Ljubotinj i Ceklin jedno pleme. (Na str. 278. Jovićević i Strugar 
pišu: "Po kazivanju nekih starih ljudi do prije 250 godina Ceklin je sa Ljubotinjom 
sastavljao jednu cjelinu, jedno pleme; i nad ovim plemenom sudio je po jedan vrhovni 
knez, koga su birali glasanjem. No, može biti, da je ovo starješinstvo pripadalo sa oca na 
sina, ako ne redovno, a ono više puta, zbog očinih zasluga: i govori se, da je tih kneževa 
najviše bilo od Kaluđerovića s Ljubotinja, koja kuća i danas tamo postoji i računa se po 
starini i junaštvu, među prvim našim porodicama"). 


Od kneza Marka, pa sve do 1837. godine (kada je Petar II Petrović Njegoš uminuo 
kneževsko zvanje), vrhovni knezovi Ljubotinja, a neko vrijeme i Ceklina, bili su 
Kaluđerovići - Sarapi, iz Boguta. 


Kez Vuko je imao dva sina IVANA i MATIJAŠA. Doživio je duboku starost, a kad je umro, 
sahranjen je pred današnjom Sabornom crkvom na Ljubotinju. 


Knez pop IVAN KALUĐEROVIĆ - Sarap, naslijedio je svoga oca i kao knez i kao 
sveštenik. Vršio je, uredno, duhovnu i svjetovnu vlast. 


Njegovog sina Vojina ime nalazi se na jednom dokumentu o umiru bratstva jednog 
poginulog manastirskog momka na Cetinju (1743.), što se vidi iz "Crnogorskih isprava". 


U njegovo doba nastale su svađe između Ljubotinja 1 Ceklina. Kao duhovni i svjetovni 
poglavar plemena, nastojao je da spriječi zla, koja su se izrodila odmah poslije istrebljenja 
poturčenjaka. Međutim nije uspio, jer se rat između Ljubotinja i Ceklina nastavio i poslije 
njegove smrti. 

Knez, pop Ivan imao je pet sinova: kneza Stefana, popa Vojina, popa Nika, Jova i Bogdana. 
Njegovi potomci bili su istaknuti ljudi 1 junaci, nasuprot potomcima njegova brata 
Matijaša. 


Iz njegova doba postoji i jedno predanje, koje mi je napismeno dao Filip Nikolin Vujovič, 
dugogodišnji predsjednik Crmničke opštine. 


Za tešku uvredu i krvnu osvetu, kod ovoga soja ljudi, gdje je preovladavalo čojstvo i 
poštenje, bilo je velikodušnosti, boreći se da se i pri osveti ne bi osramotili. A za to evo i 
jednog primjera koji se dogodio između Kaluđerovića - Sarapa iz Ljubotinja i Đurovića, iz 
Dupila (Crmnica). 


Bogdo Marka Jovova, iz Dupila, bio je tako drzak čovjek, naprasit i nemoralan. On jednom, 
godine 1735. ili 1736., dođe na Ljubotinj i negdje kod Ubla ljubotinjskog, naiđe na jednu 
ženu Kaluđerovića, i prisilno izvrši obljubu nad njom. To Kaluđeroviće jako uvrijedi i 
revoltira više nego da je pala mrtva glava, ali oni to zataje. No, samo prividno. Spremili su 
se da osvete nanesenu uvredu časti. U tome Tomo Novakov Đurović prođe sa majkom 
preko Ljubotinja za Rijeku Crnojevića (a Đurovići nijesu znali za neljudski čin njihova 
rođaka Bogda Markova, pa se nijesu ni čuvali). Kad je Tomo došao na Ubao ljubotinjski, 
on se naglo i teško razboli, da se nikud dalje nije mogao kretati. Stana, njegova majka pođe 
da potraži u nekoga konja i prenese bolesnog sina. Naiđe na jednog čovjeka, kome kaže za 
bolest sina i upita ga gdje bi mogla da nađe konja. Čovjek joj odgovori da nije odatle i da 
ne zna, ali je posavjetovao da pođe u selo, pa će joj neko dati konja i pomoći joj. Čovjek 
pođe s njom kod njenog sina i upita bolesnika, ko je i odakle. (Ovaj čovjek je bio 
Kaluđerović.) Tomo mu ispriča. Tada ga Kaluđerović upita da li poznaje Bogda Markova 
Đurovića, našta mladić odgovori da mu je to isti stric. "Voliš li ti svoga strica?" upita 
čovjek. "Volim i dao bih svoju glavu za njega", odgovori mu mladić. 


Kaluđerović tada ubi Toma i sasječe ga na komade. Kada završi ubistvo, pode prema 
Ceklinu. 


Tomova majka koja je bila podalje, vidje kako joj pogibe sin, zakuka i pobježe na Začir, 
gdje nađe konja i pokupi komade mrtvog sina, natovari ih u kotare i povede put Dupila. 
Kada je došla doma, nije znala da kaže ko joj je ubio sina i zašto, te Đurovići počnu da 
tragaju za ubicom. Lisa Novakov i Belo Bogdanov Đurović, doznadu od jedne Ljubotinjske 
žene, a odive Dupioske, ko je ubio Toma Novakova, pa su nastojali da ga osvete. 


Bogda Markova, kao nepoštena čovjeka, otjeraju između sebe. (Ubrzo je zaglavio.) 


Ona dupioska odiva, a žena Ljubotinjska, ponovo kaže Lisi Novakovu da se jedan 
Kaluderovič ženi iz Sotoniča, od kuće Popovića i da če za devojku poči samo dva svata. 
Lisa Novakov i Belo Bogdanov , podu kod mosta na Opačcu i u zasjedi dočekaju svatove. 
Kada su svatovi naišli, ubiju ih obojicu. 


Ovaj dogadaj mnogo revotira Kaluderoviče i sve Ljubotinjane, pa dogovoreno riješe da 
napadnu na Dupiljane, pobiju ih i rasele. Stoga se krene oko 300 Ljubotinjana, s knezom 
Kaluderovičem i noču stignu na Popratnice, a odatle pošalju tri-četiri čovjeka, kao uhode, 
da izvide kako če napasti selo. Ova uhoda naiđe na Šunja Novakova Đurovića, koji bijaše u 
Slavovini, pa, boječi se da če ih on odati, ubiju ga. To vidi neka žena i pode u selo te kaže 
kako je Šunjo poginuo. 

U to vrijeme je Dupilo pripadalo da plača harač Spuškim agama, pa kako ne bijahu harač 
platili za dugo godina, spuški paša Parmakovič, pošalje žabljačke i podgoričke Turke da 
podu i primoraju Dupiljane na plačanje harača. Turci dodu pod Trešnjicom, ispod Dupila i 
tu naidu na jednu čobanicu, pa je zapitaju koliko je još daleko Dupilo. Ona im reče da je do 
sela još "sedam ovakvih uzbrdica" pa uteče i pode u Dupilo, te kaza da su Turci pod 
Trešnjicom, odakle dolaze u selo. U isto vrijeme Duroviči doznadu za dolazak Ljubotinjana 
i ubistvo Šunje Novakova, pa se nađu u teškom položaju. Knez Jovo Đurović pošalje glas 
knezu Kaluđeroviću i Ljubotinjanima, da su ih Turci napali, pa ih moli da ih ne napadaju 
dok oni završe boj. Knez Kaluđerović odgovori knezu Đuroviću da su Turci neprijatelji i 
njima kao i Dupiljanima, pa će se zajedno pobiti s Turcima. Tada Ljubotinjani pođu do 
Crkve u Dupilo, sastanu se mirno s Dupiljanima i podijele se u tri dijela da napadnu Turke. 
Dupiljani pođu sa knezom Jovom u jednom pravcu, a Ljubotinjani, jednim dijelom, sa 
knezom Kaluđerovićem, a drugi sa Bratićem Pavićevim Ljubotinjaninom, u trećem pravcu. 
Iznenada napadnu Turke i strašno ih potuku, zauzmu plijen, oružje i komoru. 


U tome boju istakao se Petar Kalaba (Đurašević) iz Ljubotinja. On je posjekao turskog 
barjaktara i zauzeo njegov barjak i oružje. A Andrija Nikov Đurović posjekao je šest 
turskih glava. 


Kad je boj završen Ljubotinjani podijele plijen sa Dupiljanima, a knez ljubotinjski 
Kaluđerović, rekao je: "Sad smo se umirili, i od danas, po ovoj stvari među nama ne postoji 
svađe više ni boja ..." 


Dupiljani to radosno prime i zakolju nekoliko volova i pripreme trpezu (vraždu) 
Ljubotinjanima. 


Tako je završena ova svada, poslije punih trideset godina. 

O ovom boju ispjevana je i pjesma, a odigrao se negdje oko 1763. godine. 

Duroviči su tada Kaluderovičima nanijeli tešku uvredu — obeščastili jednu ženu i na putu, iz 
zasjede pobili svatove, a knez Nikola Kaluderovič, sa Ljubotinjanima, kad su Dupiljani bili 


u teškoj situaciji, pomogao im je da se odbrane od Turaka i oprostio nanesenu uvredu. 
Ovdje su Ljubotinjani pokazali čojstvo, poštenje i velikodušnost prema Dupiljanima. 


RAT IZMEĐU LJUBOTINJANA I CEKLINJANA 


Prema pisanju A. Jovićevića i M. Strugara ("Slike iz prošlosti Ceklina") taj rat je počeo za 
vrijeme istrebljenja poturica iz Riječke nahije. Ljubotinjani i Ceklinjani otimali su se o 
njihova imanja, koja su oni imali u Dujevi. Donjoseljani su nastojali da prigrabe što više od 
tih imanja i rašire se preko Dujeve, što Ceklinjanima nije bilo u interesu, iz čega izbi rat. 
Na strani Dujevljana stadoše Ceklinjani a na strani Donjoseljana Ljubotinjani. 

Prvo oko Dujeve, a kasnije oko Začira, u tom ratu, vodile su se žestoke borbe, a bilo je 
ukupno dvadeset i tri. U posljednjem boju poginuo je i sin serdara Filipa Duraškoviča, 
kojeg je osvetio Dukan Jankovič, ubivši za njega Miloša Belanova Vučkoviča. 


Na kraju poslije mnogo krvoproliča, sklopljen je mir. Dujeva je pripala Ceklinjanima, a 
Začir Ljubotinjanima. 


Ako je tačno ovo gore, što su Jovičevič 1 Strugar napisali, da su borbe i rat počeli za 
vrijeme istrage poturica, to bi značilo da je taj rat trajao 125 ili više godina. Ako ne 
možemo precizno utvrditi koliko je godina rat trajao, ali približno, možemo da se uvjerilo 
iz Poslanica Petra I, koliko je taj rat zla učinio Ljubotinjanima i Ceklinjanima, brači, do 
skoro plemenicima. (Da su Ljubotinjani i Ceklinjani bili jedno pleme, potvrđuje nam i 
Marijan Bolica u svojoj knjizi "Crna Gora 1614" u kojoj dijeli Crnu Goru na pet plemena: 
Katune, Pješivci, Lješkopolje, Crmnica i Ljubotinj). Takode, Jovičevič i Strugar (u svojoj 
knjizi, na str. 278) navode: "Po kazivanju nekih starih ljudi, do prije 250 godina Ceklin 1 
Ljubotinj sastavljao je jednu cjelinu, jedno pleme; i nad oba plemena sudio je po jedan 
vrhovni knez, koga su birali glasanjem ..." 


Prema navedenom, već onda kada je nastala svađa između Ljubotinjana i Ceklinjana, oni su 
bili bliski plemenici, zato je taj njihov rat bio strašniji 1 teži. 


Ova nesloga jednoplemenika — Ceklinjana i Ljubotinjana — mnogo je brinula i Petra I 
Petrovića Njegoša, koji je svim silama nastojao da ih umiri. U jednoj poslanici (koja datira 
od 11. avgusta 1805. godine, s potpisom Vladika Petar, pisanoj na Stanjevićima, on se 
obraća Ljubotinjanima: "Blagorodnoj gospodi vojvodi Petru, popu Nikoli, knezu Stefanu i 
ostalim glavarima 1 starešinama 1 svim Ljubotinjanima" šaljući im "dragi pozdrav". U ovoj 
poslanici, govori se o ubistvu koje je izvršio jedan Prekorničanin nad Ceklinjaninom, a 
drugi Ceklinjanin ubio istog Prekorničanina i jednu ženu. 


Vladika Petar je nastojao da što prije izmiri Cekljinjane i Ljubotinjane, pa mu je svaka ideja 
o tome bila draga, što se vidi i iz Poslanice XXXVII, koju je pisao na Stanjevićima 3. 
januara 1808. i poslao je narodnim sudijama — "blagorodnoj gospodi" odgovarajući na 
njihovo pismo, u kojoj se kaže: "Razumijem iz vašeg pisma kako imate namjerenije 
pomiriti Ceklinjane i Ljubotinjane ... ja se tome mnogo radujem i želim da vi bog daruje 
sreću, da ispunite vaše namjerenije ..." 


Koliko je ovaj veliki čovjek želio da uspostavi mir između Ljubotinjana 1 Ceklinjana, 
najbolje se vidi iz Poslanice CLX, koju je pisao Ceklinjanima, a koju donosim u cjelosti: 


"Ot Nas Vladike Petra blagorodnoj gospodi Glavarima 

i starešinama i Svim Ceklinjanima pozdrav. 

Ja sam vama i Ljubotinjanima u toliko puta pisma i 
moje kaluđere posla, moleći i jedne i druge 1 zaklinjući 
da se ne koljete no sve moje molbe i zakletve ostadoše 
zaludnje i beskorisne, dokle eto bi toliko zla i krvoprolića 
na jednu i na drugu stranu. Pak ni to nije 

dosta što jedan drugoga koljete, nego svako ostalo zlo 

i bezakonje činite, ne bojeći se ni grehote ni sramote, 
nego 1 suviše toga klikujete druga plemena i druge ljude, 
što više možete, da vi se pomognu klati i da oni jedni 
druge kolju. Da možete i Turke bi ste doveli i nebiste 

pomislili, da bi to za vašu opštu nesreču i pogibalj 
vječnu bilo, samo da nasladite vaša srca vašim 
krvoproličem i višijem bezakonjem i zločinstvom, 

a ne znate, da sve sami sebi činite i da jedni 

druge istražiti nečete. Spomenite se, o Ceklinjani 

da su Ljubotinjani vaša brača, a vi Ljubotinjanima, 

i da njihovo zlo ne može vama nikakvoga 

dobra, ni poštenja donijeti, ni vaše Ljubotinjanima. 

Ja vas svijem molim i Bogom Vsedržiteljem i presvetom 
Bogorodicom i svom silom nebeskom i arhangeleskom 
i svijema svetijema, koji su od vijeka Bogu 

ugodili, pak i vašim zdravljem i vašom srećom 

i svakijem napretkom i svakom vašom rabotom, koju 
ljubite i u koju se uzdate u tri prsta i u tri hiljade 

puta zaklinjem, da vojske jedan na drugoga ne kupite, 
da bojeve ostavite, da kuće ne palite i ne lomite, 

a baštine nedni drugima rabotat ne branite, da 

žita i loze ne sječete 1 ostale štete ne činite, 

da žene pustite neka idu za svoje potrebe kud hoće mirno, 
da ij ne tičete 1 da vjeru do jeseni uhvatite, 

poslije vjere ako ne moga nikako biti, strašno mi 

je i grešno reći, ali me nužda nagoni da rečem izvan 
mene i moje duše, mogu se osvete četama činiti 

bez kom ... boja od manje zla i krvoprolića. I koja 
strana, oli koje bratstvo, ili koji čovjek ove moje 

molbe i zakletve ne posluša, tako ostavljam pod 
najžestočijim proklestvom odlučene od svakoga 

posla crkvenoga, da ih sila božja porazi i skoruši, 

da nigdje sreće nemaju i da njihovi domovi ostanu pusti. 
I od ove knjige ostavljam kopiju u kancelariju. 


V pročem poslušnim jesam dobroželatelj. 
Julija 1808. Vladika Petar 


lako su Petra I cijenili i od njegovih se kletvi plašili, ni Ceklinjani, ni Ljubotinjani nijesu 
prestajali sa krvoprolićem. Taj ponos bio je jači nego i kletve 1 prijetnje Vladičine. Poslije 
dvadeset godina (17. maja 1828.), Petar I, ko zna po koji put, piše Ceklinjanima i moli ih 
"da uhvate vjeru do Mitrova-dne", a ujedno šalje im kopije pisma koje je poslao 
Ljubotinjanima, kao i odgovor Ljubotinjana, da vide "što oni odgovaraju poradi vašeg i 
njihovog posla". 


KNEZ STEFAN KALUĐEROVIĆ - Sarap ubraja se u onu plejadu slavnih ljudi XVIII 
vijeka, koji su mnogo uradili za svoj narod. 


Knez Stefan, sa svojom braćom: Vojinom, popom Nikom i Bogdanom, bio je među 
najbogatijima plemenicima. Njihovo imanje prostiralo se od Skadarskog jezera do Romog 

ždrijela i vrha Tatarije. (Slušao sam od naših starih da su Kaluderoviči imali rala zemlje 
"koliko je dana u godini", a stoke još i više.) 


Kad je Mahmut-paša zavojštio na Crnu Goru (1796) Petar I Petrović Njegoš bio je na 
velikoj muci, ne toliko što je na Crnu Goru bilo pošlo 23000 vojnika, koliko od nerodice i 
gladi. (Nasuprot turske vojske, pod komandom Jovana Radonjiča, bilo je 3590 vojnika, od 
kojih 590 pušaka iz Riječke nahije, pod komandom kneza Stefana.) 


Za ovoliku vojsku Petar I nije imao tajina, pa je došao kod kneza Stefana na razgovor. Tom 
prilikom pitao ga je: "Koliko možemo ratovati s Turcima?" Stefan je odgovorio: "Možemo 
tri mjeseca", a njegov brat Bogdan, dodao: "Možemo i hočemo, vladiko sveti, bit se 1 sječi 
dok jednog traje, a za ovu našu vojsku, ja sa bračom, imamo hrane za petnaest dana". 
Ovakav odgovor Petra I je zadovoljio, pa se obratio knezu Stefanu, da od njega čuje 
potvrdu: "Je li istina ovo što Bogdan govori?", Stefan je potvrdio: "Istina je". Radostan što 
če moči s Crnogorcima da daje otpor turskoj vojsci, Petar I blagoslovio je Bogdana 
riječima: "Bog ti dao punu ruku i oštru čordu" (sablju). 


Poslije ovako ugodnog razgovora, Petar I, koji je u knezu i njegovoj brači imao sigurne 
ljude, predložio je Stefanu da nadu dva iskusna strijelca, koji bi, iz zaklona ubili dva turska 
barjaktara, koji nose barjake pred vojskom. Knez Stefan, kao dobar poznavalac svih 
vojnika iz plemena, predložio je Petru I, Prela Banoviča iz Ljubotinja i Vujadina Strugara iz 
Ceklina. 


Kad je započeo boj, dva odabrana strijelca izvršili su svoj zadatak — ubili dva turska 
barjaktara, u bici u kojoj i sam Mahmut-paša plati glavom. 


Slušao sam od starijih, kad su pričali o ovom boju i Petru I. Ispred boja, Vladika sveti 
prokleo je Mahmut-pašu kletvom: "Hajde, Mahmute, da bogda, na vatri izgorio, što mi 
Crnu Goru ne ostaviš na miru". (I, zaista, kad je crnogorska vojska odbila tursku silu, 
vojnici su prepoznali Mahmut-pašino tijelo, donijeli ga i bacili na vatru, na kojoj je 
izgorjelo.) To je bio jedan dokaz više da je Petar I zaista sveti i da "njegove kletve stižu 
onoga koga on prokune". 


Poslije uspješno i pobjedonosno završenog boja, Petru I, pristupio je Bogdan Kaluđerović i 
pred njegove noge bacio glavu bega od Kavaje, a njegov brat Vojin, noseći uzdignut mač u 
desnoj ruci, o kojoj je visio klin smrznute turske krvi, rekao: "Kad sjecijah sedmog Turčina, 
udari me mlaz njegove krvi u usta i slađa mi bi od kiseloga mlijeka ..." 


U ovom boju istakao se junaštvom i njihov brat Jovo. (Njihov brat Niko bio je poginuo, 
ranije, na Sjenokosu, u Crmnici.) 


U Gluhom Dolu (ispod Tatarije) Kaluđerovići su imali svoju "kulu", koja se i danas naziva 
njihovim imenom (a svojina je Marka Nikolina Banovića). Ovdje su Kaluđerovići držali 


stoku ljeti, a u toku zime, sa stokom su silazili u Donja Sela. 


U borbi protiv Francuza, u Boki Kotorskoj, Stefan je bio na čelu vojske iz Riječke nahije. U 
tom boju odlikovan je jednom "blagorodnom" vladičinom poveljom, za čitavo bratstvo. 


Sem zasluga u ratovima, Stefan je imao velike zasluge na sprečavanju i ukidanju krvne 
osvete i umiru Ljubotinjana i Ceklinjana. U nekim starim spisima (koji se danas nalaze kod 

Vasa Durova Vukičeviča) stoji da ga je Petar I jednom prilikom nazvao imenom — 
feldmaršala. 


Na umiru Ljubotinjana i Ceklinjana (14. aprila 1781.) Stefan se potpisuje "vrhovnim 
knezom Ljubotinja", a prije toga (23. septembra 1799. godine, na Narodnoj skupštini, na 
Cetinju bio je izabran u nahijski sud, sa popom Jovom Drecunom i Perom Prljom, iz 
Ljubotinja. (Istoga dana nahijske sudije položile su zakletvu, na krst i evandelije, da če 
pravo suditi narodu (po zakonu koji je ustrojen 18. oktobra 1798.). 


Knez Stefan Kaluderovič, kao vrhovni knez Ljubotinja, 30. jula 1814. godine, bio je 
potpisnik Uredbe o čuvanju mira sa Austrijom, koju su potpisali glavari Katunske i Riječke 
nahije. (Navedeni datumi uzeti su iz knjige "Petar I i njegovo doba", od Dušana Vuksana, 
(str. 87 i 88). 


O popu Niku Kaluđeroviću bilo je riječi i ranije: da je poginuo na Opačcu, u Sjenokosu, od 
Crmničana. O tom slučaju slušao sam od starijih, pa tako bilježim: 


"Neka Kaluderoviča odiva bila je udata u Sotoničima, za nekog Stanoviča. Poslije 
izvjesnog vremena u brak, muž je potjerao u rod. Kad je odiva došla kod brače, pop Niko 
Kaluderovič 1 Miloš Vukotin Vukićević, saslušaju je i donesu odluku da podu u Sotoniče 1 
provjere: radi čeka je Stanković otjerao njihovu odivu. Pošto su se ispričali, Stanović 
pristane da opet primi ženu. 


Vraćajući se na Ljubotinj, popa Nika i Miloša, na Opačcu, presretnu Dupiljani i, iz zasjede, 
ubiju, za krv koju su im dugovali Kaluđerovići. 


Poslije ove pogibije, Staković ponovo otjera ženu (iako je bio pristao da je primi). Radi 
toga, Kaluđerovići ostaše duplo uvrijeđeni. 


Nakon svega, naročito radi pogibije dva bratstvenika, Jovo Kaluđerović i Jovo Đukanov 
Vukićević, pođu u Crmnicu i ubiju dva Đurovića — Dupiljanina — da osvete popa Nika i 
Miloša Vukotina. Ali uvrijeđena čast, za otjeranu odivu, još nije bila osvečena. 
Kaluderoviči doznaju da če svatovi bratstva Stakoviča iči u primorje za nevjestu. Knez 
Stefan skupi četu i sa četom prode preko Njegalice na Goru Paštrovsku. Zapadne u Skalu 
noselsku i dočeka svatove: ubiju prvijenca, popa Dobriniča i rane barjaktara — ugrabi mu 
barjak Jovo Vukićević — i četa se, s barjakom, vrati zdravo u Ljubotinj. 


O ovom događaju postoji narodna pjesma (od koje navodim nekoliko stihova): 


Bijela se klikovala vila, 

S vrh Osmina, iznad Ljubotinja, 
a doziva Ljubotinjskog kneza: 
Đe si kneže, nigđe te ne bilo! 
Crmničani šta ti uradiše, 

Danas ti je zgoda i prilika 

Da se zgodno možeš osvetiti, 
Jer su pošli gospoda svatovi, 

Iz junačke kuće Stanovića, 

U primorje za nevjestu mladu. 
Pred njima je pope Dobriniću ... 

Ova pjesma dalje nabraja kako je knez kupio četu, u kojoj se pominju: Prele Banovič, 
Dumo Vučkovič, Jovo Vukićević-"Kučica", Đuro Laličić, Šćepan Dapčević, od Vignjevića, 
Staniša Prlja, od Mužovića, a od Sabana Milo i Zivane. 


Knez Stefan Kaluđerović - Sarap, dugo je živio. Umro je prirodnom smrću i sahranjen pred 
Sabornom crkvom u Ljubotinju. 


Knez Stefan je imao dva sina: Markišu i Perišu, a Stankova braća — Vojin — popa Miloša i 
Ivana, - Jovo — Matijaša i Lazara, - Bogdan — Vukala, Luku i Andriju. 


Pop Niko Kaluđerović - Sarap nije imao poroda 1 nasljedstva. 


Ime Stefanovog brata Vojina, nalazimo u imenima jednog mješovitog suda, satavljenog od 
Crnogorskih, Brdskih i Zetskih glavara i predstavnika Turskih gradova, koji "presuđuje 
spor oko ubistva Marka Popovića i sina Radonje Pešina Ivanovića", 9. septembra 1743. 
godine na Cetinju. 


"Crnogorske isprave", knj. II, str. 31 bilježe ime Vojina Kaluđerovića,Ljubotinja. 


Da li ovo "Ljubotinja" bi moglo doći u vezi sa bratstvom Ljubotinja u Peroju (onih koji su 
se tamo preselili sa knezom Markom i popom Milom1657. godine), ne znamo. Na ovo 
pitanje nije mi mogao odgovoriti ni Mitar Ljubotinja, najstariji bratstvenik ovoga bratstva 
(kada sam kod njega bio, na sami Ilin-dan 1966. godine). 


Možda če neko i ovo ispitati i na postavljeno pitanje dati odgovor. 


UMIR LJUBOTINJANA I CEKLINJANA 
(izvršen na Ceklinu, 14. aprila 1831. godine) 


Slava gospodu bogu — amin! 


Da se zna i da je vjerovana ova danas učinjena karta — setenca, pred Gospodom Bogom i 
pred svakijem pravnijem sudom pred kojim izide, kako se sastadoše Ceklinjani, 
Ljubotinjani i Dobrljani, a sve oko njihovih zala, koja bjehu jedni drugima u sedam godina, 
za njih toliko glavah, ranah, pljenovah 1 ostalih paljevina, štetnih raskubica, koje se po redu 
izbrojiti ne mogu nako jednim prijestupom, za koje zlo i nesreču obije strane bjehu do dana 
današnjega izlazile pred sudom da ih umiri, jednom pred Katunjanima, a drugom pred 
glavarima od Crmnice i Lješanske nahije, ali se umirit ne mogaše. Dakle, mi glavari 1 
starešine od Ceklina, Ljubotinja i Dobrskog Sela, videči našu medusobnu rat i pogibiju i 
duševnu i tjelesnu, od kojih ovakvih rabota propadaju i velika carstva, a kamoli jedan mali i 
siromašni narod: skupismo se i prizvasmo ime Gospoda Boga, od kojega izlazi svaki pravi 
sud i Blagopolučenije svega opšteg naroda, i tu razabrasmo glave i rane i ostale štete 1 
nesreće, i dosta ih bješe, te glave za glave prebismo, razma dvije glave; glavu Sjetločinu i 
glavu Pejanovića, njih ostavismo a jednog dana isti ljudi koji su ih ubrali, koji su ubistvo 
izvršili, a nadamo se u Boga da ćemo i njih smiriti. Suviše rekosmo za sina Vulaje Kovača 
da pođu dva Ceklinjanina i dva Ljubotinjanina da ga vide, ako bude za glavu daje glavu, 
ako bude rana, daje ranu. Za razno pogovora da nema, a što se tiče Strugara 1 od Filipovića 

za to mi glavari i kmetovi rekosmo, da se zakunu 24 Dobrljanina, da ga Filipovič nije 
posjekao, pa i to da se svrši kao i ostalo. Suviše nadosmo sudom za oružje i za zvona da ih 
imaju vratiti jedna i druga strana, gdje god se što nade; takvi je običaj ostao od naših 
starijih. Sva ova zla i pogibije, koje se digoše u našoj nahiji, rekoše ljudi da biše zbog 
Začira, govoreči jedni drugijema da ga ostavit neče, dakle sve naše u bezpamet da 
izgubimo, ovoliko glava i ostalih šteta i nesreča bi zbog Začira, i poslije svih ovih stvari 
ostavismo Začir, da se nema nad njim činiti više Ceklinjanin nego Ljubotinjanin, ni 
Ljubotinjanin više nego Ceklinjanin, i ostavismo ih na ovaj način, da stoje s mirom, od 
svakoga i od njega svako bez njegove zadevice, suviše jošt mu ostavismo da može držati 
popa kojega hoče, takode na isti način kovača, takoder i na trpeze može hoditi s kim hoče; 
poslije ovija rabota da setence nema biz u našoj nahiji poslije ove današnje koju učinismo 
iz dogovora, ove četiri knežihe, i tako se podigosmo i u mir ostadosmo, i tako rekosmo ako 
se nade koji nesretan čovjek te bi učinio kakvo samovoljno ubistvo da ga u našu nahiju 
nema biti, no da ide zlijem putem i njegovo sve da propadne. I ovome sudu i kmetstvu bi 
prvi svjedok Filip Serdarov Đurašković koji se na istu kartu potpisa. Od Ljubotinja kao i 
prvi knez Kaluđerović, i Vojvoda Filip Deriglava, od Dobroga knez Vujović 1 Savo 
Pejanović, od Ceklina knez Grujica Lopičić i knez Daica Ražnatović, vojvoda Markiša 
Đurašković, pop Matijaš Drecun i pop Vukale Lopičić, koji pisah setencu po riječima svih 
glavara i bih svjedok; i ja knez Stefan svjedok, i ja knez Ivan Adžić svjedok; i tako se 
pogodismo da ima svaki knez ponijet kopiju od ove setence za višu tvrdnju. 


I ja, arhimandrit crnogorski Petar Petrović potpisujem i svojim pečatom potvrđujem." 


Na ovom dokumentu stavljen je pečat, koji je malen: u sredini je dvoglavi orao, a ispod 
njega lav. Okolo je pisano: "Mohur Občeje Cernije Gora". 


Prema "Istrijskim zapisima" (knjiga XXIV, str. 222, od 1940. god.), Dušan Vuksan navodi 
pismo vladike Petra I Ljubotinjanima i kaže: da je svađa pomedu Ljubotinjana i Ceklinjana 
nastala 1805., kada je jedan Prekorničanin ubio jednog Ceklinjanina, a Ceklinjanin istog 
Prekorničanina i jednu ženu, radi čega je opet nastao rat između plemena, koji je trajao 
punih 25 godina. 


Pismo koje D. Vuksan navodi je ona Poslanica Petra I od 11. avgusta 1705. Vjerovatno da 
je bilo neko primirje prije ovoga ubistva, pa je poslije ove pogibije ponovo nastao rat. 


Knez MARKIŠA KALUĐEROVIĆ - Sarap bio je stariji sin kneza Stevana. On je 
naslijedio oca 1 izvjesno vrijeme bio knez Ljubotinja. 


Poginuo je vrlo mlad i nije imao potomstva. 


Njegovu pogibiju opisao je Andrija Jovićević u svojoj knjizi "Riječka nahija u Crnoj Gori", 
str. 676. 


"Kada su se Ljubotinjani i Dobrljani tukli sa Ceklinjanima, mnogi siromašni Dobrljani 
stajahu u dvorbu u Ceklinjana. Ljubotinjani se ugovoriše sa Dobrljanima, da ništa ne 
plaćaju za kojega od njih, ako se desi da koji pogine. Pero Živanović s Dobrskog Sela bješe 
dvorio u Ceklinjana i poginuo u jednom boju i po ugovoru nije trebalo za njega ništa platiti. 
Kada se umiriše sa Ceklinjanima pođoše 60 Ljubotinjana i Dobrljana na Cetinje. Tu knez 
Dobrski Savić Matanov reče Ljubotinjanima, da se plati jedno 100 talijera familiji Perovoj. 
Na to je pop Matijaš Drecun odgovorio: "Ne dam ja ništa, no eto da prebijemo za njega 
jednoga moga maska koga mi je napravljao jedan vaš, pa je lipsao". Ovo je bila jaka uvreda 

za Saviča 1 Dobrljane, zato njih osam druga zapadoše i dočekaše u Granicu Ljubotinjane i 
gađaše popa Matijaša, ali ga ne ubiše. Knez Ljubotinjski Markiša Stevanov Kaluđerović, 
vidječi da če se zlo dogodit, izdvoji se od družine, stavi kapu na džeferdar, pa zine, da kumi 
Dobrljane, da odustanu od svade, a utoliko jedan od one osmine, kome bješe puška 
škrokala, upali na kneza i ubije ga posred usta i knez pade mrtav. Iste večeri Ljubotinjani, 
uz pomoč dva Sjekloče, ubiju kneza Dobrskoga i prebiju kneza za kneza. Eto, šta je mogla 
učiniti rdava riječ." 


Pop Matijaš bio je pametan, ali lukav čovjek. Sa Kaluderovičima nije se slagao, pa je 
njegova drska uvreda Dobrljanima docnije tumačena kao izazivanje, da bi doskočio knezu 
Markiši. (To je kasnije popa Matijaša i glave koštalo, što ćemo vidjeti iz pričanja o knezu 
Andriji Bogdanovu.) 


KNEZ - KAPETAN ANDRIJA BOGDANOV izabran je za kneza Ljubotinjskog poslije 
pogibije njegovog strica — kneza Markiše. 


Tek što je bio postao knez Ljubotinja, Petar II Petrović Njegoš, (1837.) sprovede reforme u 
državi, organizova vlast i umjesto knezova postavi kapetane, perjanike, Gardu i Senat. U toj 
reorganizaciji vlasti postavi Andriju Bogdanova za Kapetana Garde. 


Smatrajući se nedovoljno nagrađen time (jer je bio poglavar plemena 1 nasljednik toliko 
knezova i svoga bratstva) nije želio da primi to zvanje, misleći da mu pripada mjesto 
senatora (umjesto popa Matijaša Drecuna). Revoltiran, demonstrativno je napustio Cetinje i 
došao u Ljubotinj. 


No, nije bio samo Andrija Bogdanov nezadovoljan novom vladičinom reformom i radom, 
već i mnogi Crnogorci, među kojima je bio i Đorđije Petrović. To je Andrija iskoristio 1 
zajedno sa Petrom Tubakom, organizovao Ljubotinjane protiv Petra II Petrovića Njegoša. 


Kada se vladičina Garda, kao vlast, pojavila u Ljubotinju, ova dvojica spriječe da 
gvardijani vrše svoju dužnost, zapovijedajući im da se vrate na Cetinje. 


Kada su Petru II rekli šta se desilo na Ljubotinju, on je poslao Gardu da uhapsi ova dva 
protivnika. Andrija nije bio kod kuće, a Tubaka su odveli sa sobom, kod Gospodara. 


Andrija se uveče vratio kod svoje kuće. Kada je čuo da su perjanici dolazili za njega i 
poveli Tubaka, spremio se iste noći i pošao na Cetinje. Čim je stigao, javio se Senatu, gdje 
je našao na okupu sve senatore, sem Đorđija Petrovića (koji je te noći bio pošao poslom do 
Kotora). Senatori su obavijestili Vladiku (koji je došao da predsjedava) i uzeli Andriju na 
saslušanje. 


Poslije saslušanja Senat je Andriju i Tubaka osudio na smrt. Narednog jutra 60 perjanika 1 
ostalih strijeljali su obojicu. 


Koliko sam mogao doznati, ovo je bilo prvo javno strijeljanje u Crnoj Gori, a možda i 
jedino u istoriji sudstva, bez odbrane, po ovako prijekom postupku: da dva čovjeka u 
vremenu od šest časova budu saslušani, osuđeni 1 strijeljani! 


O pogubljenju 1 osveti kneza - kapetana Andrije Bogdanova Kaluđerovića postoje 


dokumenti, koje je dr Jefto Milović objavio u "Istorijskim zapisima" (knjiga V, 4-6, april- 
jun 1950). 

(Radi onih Sarapa koji nijesu imali prilike da se upoznaju sa ovim dokumentima, prenosim 
ih onako kako ih je dr Milovič objavio.) 


POGIBIJA I OSVETA KNEZA ANDRIJE KALUĐEROVIĆA 


(po istorijskoj gradi iz Državnog arhiva u Zadru) 


Kad se Vladika vratio u Crnu Goru sa svog dugog putovanja u Rusiju (1837), odmah je htio 
pošto-poto da zavede u svojoj zemlji pravno stanje da bi suzbio krvnu osvetu, koja je ranije 
zatirala čitava plemena, 1 da bi ukrotio samovoljni crnogorski narod. 


On je već u samom početku svojih reformi naišao na jaku opoziciju. Glavni njegovi 
protivnici bili su pojedini glavari koji su sebe smatrali apsolutnim gospodarima u svojim 
opštinama i koji su bili navikli da žive kako im bi se prohtjelo. Ljubotinjski knez Andrija 
Kaluđerović stavio se na čelo opozicije. Po naređenju Senata i Vladike on je bio uhapšen 1 
"u roku od 24 sata strijeljan". 


Austrijski kapetan Fridrih Orešković uputio je 23. novembra 1837. godine, svom guverneru 
Peteru Fon Lilienbergu iscrpan izvještaj o pogibiji kneza Andrije Kaluđerovića, iz kojeg 
donosimo ovaj isječak: 


"Iz više ranijih najpokornijih izvještaja Vaša Ekselencija će biti najmilostivije 
udostojila da primi na visoko znanje da je nova organizacija u Crnoj Gori izazvala 
nezadovoljstvo kod više poglavica i da je i Vladiku u nemilu priliku dovela, kakvu je 
pak energičnu mjeru Vladika preduzeo čim se očito pokazala prva opozicija, neka izvoli 
Vaša Ekselencija da zaključi po tom što je on prije nekoliko dana naredio da se u 
roku od 24 sata strijelja knez Ljubotinjske opštine Kaluđerović, jedan od prvih i 
najuglednijih poglavica, zajedno sa jednim drugim kneževim rođakom. Vladičin brat Pero 
je lično baš sad ispričao da ta stvar stoji ovako: Kada je Vladika poslije svoga 
povratka iz Petrovgrada, na jednom održanom narodnom zboru objelodanio novu 
organizaciju, imenovao senatore, kapetane, perjanike i narodnu Gardu, tada je bio 
imenovan knez Andrija Kaluđerović,kapetanom narodne Garde. On je pak u istom tom 

momentu, u prisustvu čitavoga zbora, istupio pred Vladiku, zahvalio se na počasti 
koja mu je bila namijenjena i izjavio da neće uopšte da se primi nikakve službe zato 
što nije mogao da bude član Senata. 


Vladika mu je vrlo blago i naklono odgovorio da on neće nikoga da prisiljava da se 
primi nekoga zvanja i da će odmah da imenuje nekoga drugoga za kapetanaLjubotinja; 
Kaluđerović se odmah potom udaljio na očigled i zaprepašćenje čitavog Zbora i pošao 

je pravo kući, glasno izjavljujući da on ovdje nema ništa da radi;Kako je pak bio kod 

Crnogoraca mnogo cijenjen, svakako je bila zgodna prilika da kod naroda već tada 

izbije rđavo raspoloženje. 


Kad god je od tada novoosnovana narodna Garda da po dobivenom naređenju vrši 
svoju dužnost u Ljubotinjskoj opštini, svaki put je Kaluđerović gledao da joj stavi na 
put neku prepreku, i kada je već bio osigurao za se veliku stranku, javno je vratio 
Gardu na taj način što je potpuno osporavao pravo da ona vrši službu u njegovoj 
opštini. 

Medutim, knez se bio poslovno udaljio iz kuče, i samo je njegov rodak mogao biti 
uhapšen, ali kad je knez odmah poslije toga došao kuči 1 kada je tu saznao da je 
Vladika bio poslao po nj svoje perjanike, odmah se iz vlastitih pobuda sam uputio na 
Cetinje. 


Idučeg jutra je ondje strijeljalo 60 perjanika njega, zajedno sa njegovim rodakom, 
pošto ga je lično Vladika u Senatu ukratko saslušao. 


Kakav če uspjeh i kakvo dejstvo imati na narodno raspoloženje ova stroga mjera, to 
može tek da pokaže budučnost. Uvjeravaju me, ne samo Vladičin brat Pero, nego i 
drugi Crnogorci, da je ovo izvršenje smrtne presude vrlo korisno sredstvo i da je ovaj 
nečuven primjer strijeljanja poglavice jednog od najuglednijih plemena raznio strah i 
trepet po cijeloj Crnoj Gori. 


Porodica Kaluđerović je, pored porodice Petrović, najače pleme u cijeloj zemlji i 
broji od prilike 600 ljudi koji su sposobni da nose oružje. 


Vrlo je vjerovatno da je Kaluđerović bio u najprisnijem sporazumu sa Vladičinim 
rođakom Đorđijem; ovo što izvršenje smrtne presude koje se desilo dan prije 
Đorđijevog povratka iz Kotora, moglo bi možda biti iskorišćeno za planove koje je 
Đorđije skrojio, pošto bi se narod ovog prvog užasa oporavio." 


I vršilac dužnosti okružnog kotorskog poglavara Gabrijel Ivančić, zabilježio nam je kako je 
strijeljan Andrija Kaluđerović. On je o tome 23. novembra 1837. godine podnio jedan dosta 
opširan izvještaj Guberijalnom predsjedništvu u Zadru. Po pričanju nekih crnogorskih 
starješina on taj događaj ovako prikazuje: 


"Već prije nekoliko vremena bila je crnogorska vlast poslala nekoliko perjanika u 
Ljubotinjsku opštinu da globe neke opštinare koji nijesu bili poslušali naređenje 
dotične vlasti. 


Ta odluka je bila vrlo neprijatna Ljubotinjskim starješinama, iako se tada niko nije 
odupirao tim novčanim kaznama, ipak su te iste poglavice, naročito knez Andrija 
Bogdanov Kaluđerović i starješina Petar Tabuk, svečano izjavili da ubuduće neće više 
dopustiti nijednom perjaniku da dođe u njihovu opštinu i da po naređenju vlasti 
novčano kažnjava bilo koga. 


Devetoga ovog mjeseca bili su poslani u tu opštinu perjanici zato što se neki 
Ljubotinjani nisu odazvali i pokorili naređenjima crnogorske vlasti da bi od njih naplatili 
druge globe, ali pošto su se tome protivili spomenuti knez Andrija Bogdanov 
Kaluđerović i starješina Petar Tabuk, perjanici su ih uhapsili, sproveli na Cetinje 1 


stavili na raspolaganje crnogorskoj vladi. Ona je naredila da se odvedu u zatvor, poslije 
24 sata oni su bili izvedeni iz zatvora, svezali su ih skupa i naredili su im da se upute 
jednoj tačci koju su im pokazali gdje se nalazilo 60 naoružanih perjanika i drugih 


stražara tu su ih bili strijeljali. 


Crnogorske su me starješine uvjeravale, tako nastavlja dalje Ivančić, da je Vladika 
nastojao iz petnih žila da se smrtna kazna zamijeni velikom globom, ali da su sva 
njegova nstojanja ostala bez uspjeha, jer su osobe koje su sačinjavale Senat, uporno 
navaljivale da se to uradi, radi primjera za ostale i da se nebi više niko usudio da se 

protivi naređenjima (Senata), da su za primjer izabrane dvije osobe koje vrše veliki 

uticaj na narod, da se nebi i nadalje neko nadao da če moči pomoču preporuka, ili 
pomoču spletki, da izbjegne zaslužnu kaznu. 


Vladičin rodak, ruski poručnik u penziji, Dordije Petrovič, nije se nalazio na 
Cetinju, kad je Senat izrekao tu presudu, a kada se tamo vratio ispoljavao je veliko 
nezadovoljstvo zato što je Kaluderovič bio s njim vezan prisnim prijateljstvom. On 
misli da su Vladika i neki senatori, koji su njihove pristalice, namjerno iskoristili 
njegovo odsustvo da bi objavili i u djelo primjenili presudu do koje nebi nikada došlo da 
je on bio prisutan na Cetinju. 


Ova stvar je dosta doprinijela da se poveća mržnja koja već neko vrijeme vlada 
između dva rođaka." 


Poslije izvjesnog vremena senator Matijaš Drecun platiće svojom glavom pogibiju Andrije 
Kaluđerovića. 


Ivan Antolić detaljno je opisao u svome pismu od 18. II. 1838. godine, pretori iz Budve 
Ivanu Krizomeliju smrt senatora Matije Drecuna. Po njegovom izlaganju Luka Kaluđerović 
je već poodavno vrebao da ubije nekoga Crnogorskog senatora, kako bi dostojno osvetio 
svoga brata Andriju, naročito je bio na zub uzeo Vladičina ljubimca Matiju Drecuna. 15. 
februara 1838. godine, trebalo je da senator Drecun dođe na Ljubotinj. Doznavši to, Luka 
Kaluđerović i tri vrlo bliska rođaka Drecunova koji su ga poprijeko gledali 1 još trojica iz 
porodice Pejaković, koji su bili u srodstvu sa porodicom Kaluđerovića, zauzeli su busiju u 
blizini kuće Pejakovića. Zaista je toga dana Drecun prošao tuda u društvu svoga sina i svoje 
snahe. Kada se približio Luki Kaluđeroviću, na otprilike deset koraka, Luka je kresnuo 
svoju pušku u nj, i Drecun je u isti mah pao mrtav na zemlju. Ostala šestorica su došla iz 
zasjede lešu Drecunovom i na nj su ispalili svoje puške. Zločinci su htjeli Drecuna isjeći na 
komade i ubiti njegova sina, ali su srećom to spriječile neke hrabre Crnogorke koje su 
dotrčale na lice mjesta čim su bile čule prvi pucanj. Kada je za to saznala Crnogorska vlast, 
odmah je poslala u Ljubotinj oko 200 Crnogoraca koji su zapalili pet kuća samih krivaca. 
Još prije njegova dolaska, krivci su se bili sklonili sa svojim porodicama u Seoca, u 
Brajićku opštinu, sa sobom su otjerali stoku i ponijeli nešto malo alata. 18. februara njih je 
bili 15. Oni su molili Brajićane da odu na Cetinje i zamole Crnogorsku vlast da dopusti 
onima koji nijesu uzeli učešća u samom zločinu da se vrate u svoj zavičaj. 


Devetnaestog februara 1838. izvijestio je 1 kapetan Fridrih Orešković svoga guvernera 
Lilijenberga o pogibiji senatora Drecuna: "Od Vladičina rođaka Đorđija, koji je stanovao 
kod mene tri nedjelje i koji je juče odavde otputovao na Cetinje, saznao sam da su 
Crnogorci iz Ljubotinjske opštine ubili, a potom u komade isjekli Vladičina ljubimca i 
senatora proto-popa Drecuna, pošto se bio vratio sa Cetinja kući. 


Ovo senatoru Drecunu pripisuje se u grijeh smrt kneza Kaluđerovića koji je po naređenju 
Vladičinom prije nekoliko mjeseci bio strijeljan. To je uzrok današnjeg izgreda. 


Oni koji su izvršili to djelo neće da pođu na Cetinje da se opravdaju, i Vladika je već izdao 
naredbu da se skupi Katunska nahija, koja mu je više odana, i da se krene za Ljubotinj, da 


bi uhapsila krivce. 


Ali oni hoče da se brane i oni su već otjerali svoja stada preko granice za Brajiće, da bi se 
mogli što bolje braniti. 

Dordije mi je rekao, kada je čuo ove vijesti, da bi bila potrebna jedna jedina riječ da pobuni 
čitavu Crnu Goru protiv Vladike, samo kada bi on sada imao potrebna novčana sredstva." 


Dvadesetog februara Krizomali se ponovo obrača Ivančiču i moli ga da mu saopšti šta da 
radi sa 30 Crnogorskih izbjeglica, koji su sa svojom stokom pobjegli na Austrijsku 
teritoriju. On bi ih smjestio u Brajiče da ne bi dopustio da se nad njima iskale Crnogorci, ali 
ne zna da li smije to da uradi. Da bi skinuo sa sebe svaku odgovornost on izvještava, da če 
se izbjeglice sami povuči u Brajiče, ako primijete da im prijeti opasnost. 


Dvadeset prvog februara Ivančič dostavlja sve ovo u Zadar svome guverneru Vencelu 
Peteru fon Lilienbergu. On smatra, da se crnogorske izbjeglice neče dugo zadržati na 
austrijskom zemljištu, jer če vjerovatno dobiti dozvolu da se povrate u svoju otadžbinu. 
Ipak je mišljenja da im se ne bi smjelo dopustiti da ostanu na autsrijsku teritoriju više od ... 
Austrijska granica zaštiti od Cnogorskih povreda. 


Drugog marta Lilijenberg odgovara Ivančiču: "U slučaju ako bi Vladika zatražio da mu se 
izruče ubice senatora Drecuna, Ivančič je dužan da od njega zahtijeva da se, na osnovu 
ugovora od 1833. predaju Austrijskoj vlasti oni zločinci koji su se sklonili sa Austrijske 
teritorije u Crnu Goru, da se nanovo sazidaju kolibe, koje su Crmničani zapalili 1 uništili 
Paštrovičima prvih dana mjeseca februara, i da se uklone oni zlikovci koje su Crmničani 
svojevoljno postavili na Paštrovsku planinu unutar Austrijske granice i da se kazne oni koji 
su to učinili. (Zadar, Državni arhiv, Spisi Namjesništva za Dalmaciju). 


"Nije nam poznato koje je dalje mjere preduzeo Vladika protiv ubica senatora Drecuna", 
piše i nastavlja dalje dr Milovič. 


"Po svom povratku iz Rusije (1837.) u Crnu Goru, Vladika zavodi u sporazum s ruskim 
potpukovnikom Jakovom Ozereckovskim novi poredak" u svojoj zemlji. 3. septembra 
1837. g. on saziva na Cetinju veliki narodni zbor na koji dolazi "oko 3000 ljudi" iz čitave 
Crne Gore, u prisustvu ruskog izaslanika Ozereckovskog; objavljuje narodu da se Crna 
Gora nalazi pod ruskom zaštitom i da če dobijati potporu Rusije, savjetuje Crnogorcima da 
ne uznemiravaju svoje susjede; osniva Senat od 12 osoba, sa godišnjom platom od 120 
talira; tjelesnu stražu (perjanike) od 40 osoba, sa godišnjom platom od 40 talira i jednu 
nacionalnu gardu od 400 ljudi, sa godišnjom platom od 20 talira". 


Ovako je dr Milovič opisao dogadaje što se dogodilo sa Andrijom Bogdanovim 
Kaluderovičem i popom Matijašem Drecunom, i dalje navodi razloge koji su rukovodili 
Vladiku i Senat, da ovako postupi sa Kaluderovičima. 


Kao što je Andrija Bogdanov, iz ličnih pobuda, pošao na Cetinje i javio se Senatu, tako isto 
tri mjeseca kasnije, njegov brat Luka, koji je ubio senatora Drecuna, primivši junački 1 
muški, svu odgovornost na sebe, vratio se na Cetinje i predao sudu da mu on sudi. Sud, koji 
je tada zasijedao na Rijeci Crnojevića, osudio je Luku Kaluđerovića na smrt. Obješen je na 
Riječkom Gradu, 1838. godine. 


Njega, kao 1 njegovog brata Andriju (koji je strijeljan na Cetinju) Ljubotinjani su prenijeli 1 
sahranili ispred Saborne crkce u Ljubotinju. 


Kao što se vidi, Kaluđerovići su, od svoga postanka, u Ljubotinju bili plemenski poglavari, 


bogati i ugledni ljudi, ali od pogibije Andrije i Luke Bogdanova, bratstvo opada, ne samo 
bogatstvom, već i muškim glavama. 

Danas od bratstva Kaluderoviča u Ljubotinju nema nikoga. 


POP VOJIN (uz svoga strica Stefana) isticao se 1, kao takav, više puta bio biran u narodni 
sud časnih ljudi. Njegovo ime nalazi se u dokumentima, od 9. septembra 1743., kao sudije 
u crnogorskom sudu dobrih ljudi (sastavljen od ljudi iz Brda, Grblja, Zete 1 predstavnika 
turskih gradova). 


PROTO-POP MARKO, takode, kao i pop Vojin, biran je u sud dobrih ljudi, pa i njegovo 
ime nalazi se u starim dokumentima ("Crnogorske isprave", str. 87) gdje ga Praviteljstvo 
suda crnogorskog, sa popom Jovanom Drecunom i vojvodom Petrom  Prljom, 
opunomočava da presudi spor izmedu Kojice St. i Joka Belanova, po zakonu Mitropolita 
Petra I. 


POP MIĆO oglašen je kao lični junak onoga dana na Grahovu (1856.) kada je, iako ranjen, 
vrh sebe ubio Turčina, koji ga je golim nožem u ruci, naletio da mu odrubi glavu. 


U tom boju je i poginuo. (Onda se nije plakalo za onima koji su junački pali i živi se 
zamijenili na bojnom polju.) 


POP MILOŠ bio je dobar junak, ali još čestitiji čovjek, koji se isticao medu Crnogorcima u 
mirenju krvne osvete, propovijedajuči: da je krvna osveta medu bračom više zlo od 
turskoga nasilja i terora. Da bi ono što je propovijedao i djelom dokazao, kada su mu 
Bjelice ubile brata Ivana, on je oprostio bratovu krv, da bi dao primjer drugima da se zlo i 
pogibija ne šire i da se bratska krv ne prolijeva uzaludno i medusobno. 


POP FILIP (sin kapetana, odnosno, kneza Andrije Bogdanova) junaštvom se isticao u svim 
ratovima, tako i na Doljanima, gdje je i poginuo, sa onim Ljubotinjanima "koji slavno 
umriješe, tek da divnoj Zeti lance od Kosova odriješe" (kako ih je opjevao kralj pjesnik 
Nikola). Njegovo se ime nalazi medu imenima poginulih Ljubotinjana na spomeniku pred 
crkvom s. Dordija, pod Goricom. 


POP NIKO je poginuo na Opačcu (u Crmnici) od zasjede Dupiljana, kada je samodrugi 
vodio nevjestu iz Sotoniča. Radi njegove osvete knez Kaluderovič bio je zavojštio na 
Dupilo. (Vidi prilog, priču Filipa Vujoviča, koja je ušla u ovaj rad). 


MATIJAŠ i LAZAR (sinovi Jovana Ivanova) bili su vrsni junaci, naročito Matijaš, radi 
čega su ga Ceklinjani "držali na oku". U jednom boju kod kuča Djuraškoviča, u Gornjem 
Ceklinu, pošlo im je za rukom da ga ubiju. 


Ljubotinjani su ga prenijeli i sahranili ispred Saborne crkve na Ljubotinju. 
VUKALE BOGDANOV (kao i Matijaš Jovanov) bio je viđen i lično hrabar, pa su i na 
njega pazili Ceklinjani. (U to vrijeme su Ljubotinjani bili ubili nekog dobrog Ražnatovića, 


pa su Ceklinjani željeli da ga osvete sa Vukalom Bogdanovim). Jednom prilikom Vukale je 
bio pošao u Kramolin, gdje ga je opazio neki Ceklinjanin i kazao Ražnatovićima. Ovi su 

odmah našli Purana Šutanova Ražnatoviča, odličnog stijelca, pa su ga poslali da pričeka i 
ubije Vukala. 


Puran je, u zasjedi, sačekao Vukala i ubio. 
On je sahranjen ispred Saborne crkve na Ljubotinju. 


JOKO MILOŠEV pominje se, kao istaknuti junak, u pjesmama vojvode Mirka Petroviča (u 
pjesmi "Osveta popa Radosava" 1858.) pod imenom Miloševič Joko. 


On je jedini od Ljubotinjana učestvovao u ovoj osveti. Od starih sam slušao kako pričaju o 
ovom dogadaju: 


"Knjaz Danilo je mnogo žalio popa Radosava. Kada je čuo da su ga Turci ubili, nastojao je 
na sve načine kako da ga i bolje osveti. Zato je Ceklinjanima kupio jednu ladu, da njome 
četuju po Skadarskom jezeru, da osvete popa Radoviča. Sa ovim 1 sa još dvije svoje lade, 
Ceklinjani su dva puta pokušali da izvrše osvetu, ali bez uspjeha, jer su Vranjina i Lesendro 
imali jaku posadu koja je dominirala Jezerom. Dogovore se da i treči put pokušaju sreču. 
Dogovor je održan u tajnosti, ali kako su im domačice morale spremiti brašnjenik, neka se 
o tome izustila drugom. Tako je Joko Kaluderovič,Milošev slučajno doznao za ovo, od neke 
odive, koja je bila udata u Strugara. Ne govoreči nikome spremio se i odredenog dana 
našao se na ploči, odakle su Ceklinjani namjeravali da pođu u osvetu. Sakrio se i čekao da 
se svi okupe. Prvo su došle dvije lađe (jedna od njih bila je ona koju je knjaz kupio, a nosila 
je ime "Riječka"). U njoj je bio pop Đoko Pejović. Čekajući da se svi okupe, Ceklinjani su 
svi između sebe razgovarali: kuda treba da pođu. U tome se, kao 1 ranije, nijesu svi slagali 
popuno. Onda je jedan Jovićević rekao: "Izjedoh dvije pogače do ploče, ovu treću neću, pa 
da ću sa malo društva poći". Na ove riječi, kao za inat, krenule su dvije lađe, ne čekajući 
ostale, koje je trebalo da stignu. Kad je vidio da polaze, Joko Milošev je zazvao: "O, pope 
Đoko! Da nu, pričekaj me. Imam jedno pismo od Gospodara da ti dam". Lađa se primakla 
kraju i Joko je uskočio, rekavši im da će sa njima. Ceklinjani nijesu željeli da imaju ikoga 
sa strane, pa mu je jedan od njih rekao: "Kaluđeroviću, ti ne možeš sa nama ići, jer ne znaš 
da plivaš". "Ako ne znam da plivam, ali znam da turske glave siječem" odgovorio mu je on. 
Kada su Ceklinjani vidjeli da Joka ne mogu vratiti, pristali su da ide s njima. Lađe su 
zaplovile i, srećno, u prvi mrak, prošle pored Lesendra i Vranjine. Na Jezeru se "Riječka" 
srela sa turskom lađom. Ceklinjani su uskočili u tursku lađu golim noževima, a sa njima i 
Joko Milošev. Borba je bila strašna. Svi su Turci posječeni — 18 na broju — a jednoga je 
posjekao sam Joko. Kada se četa vratila i stigla na Rijeku Crnojevića, narod je dočekao, 
vičući: "Aferim!" Joko ugleda u narodu Zekalja Đ. Pejakovića, pa, izlazeći iz lađe, povika: 
"Drž, Zekalju, ovu jabuku" i baci mu tursku glavu. Poslije je ova ista četa odnijela svih 18 
turskih glava na grob popa Radosava, u znak osvete". 


Poslije smrti vojvode Ilije Zvicera, koji je bio kapetan na Lukovu, knjaz Nikola je, za 
kapetana Zupe i Lukova, postavio Joka Miloševa na kojoj je dužnosti i umro. 


Njegovi posmrtni ostaci prenijeti su na Ljubotinj i sahranjeni ispred Donje crkve. ((Godine 
1897. u odredu Crnogoraca, koji su pošli kao međunarodna žandarmerija, na Krstcu, od 
Ljubotinjana bili su samo Joko Milošev Kaluđerović i Marko N. Kusovac.) 


GILO MILOŠEV (brat Jokov) za vrijeme knjaza Danila, bio je kabadahija. Jednom 


prilikom bio se naljutio na knjaza (a Kaluđerovićima nije se bilo teško naljutiti, jer nijesu 
trpjeli nikoga, čak ni Gospodara Crne Gore), te ode u Grčku. 

Za njega pričahu njegovi savremenici: nije bilo ljepše momačke glave u bataljonu i da je 
bio vrlo okretan i bistar. Ovakvim osobinama zadobio je milost kralja Dorda, koji ga je 
postavio za dobrovoljačkog komandira, u ratu protiv Turaka, na Krimu 1856. godine. 


Sa svojim dobrovoljcima Gilo se proslavio 1 dobio visoka ratna odličja, pa je bio 
naimenovan i za guvernera Krita. 


U Grčkoj je ostao sve do prvog putovanja knjaza Nikole u Carigrad. Tom prilikom Gilo se 
sastao sa knjazom, koji ga je uzeo za svog adutanta i sa njim se vratio na Cetinje. 


No, na dužnosti knjaževa adutanta nije dugo ostao (jer po svom temperamentu nije mogao 
odobravati kad je vidio kakvu nepravdu). 


Jednom prilikom kralj je, kao i obično, priredio sjednik u "odžakliji". Na tom sjedniku bilo 
je prilično mnogo viđenih Crnogoraca, od kojih je neke Gile nazivao — skorojevići! Knjaz 
pokrene pitanje o bratstvima u Crnoj Gori — koje je bratstvo prvi kućić i gospodičić? Na 
ovo su svi odgovorili: "Ti i tvoje bratstvo, gospodaru". Samo Gilo nije ništa odgovorio, šta 
je zapazio Gospodar, pa mu se obratio riječima: "A što ti veliš, Kaluđeroviću?" Gilo nije 
mnogo razmišljao, već odgovorio: "Onaj ko ima vlast je prvi kućić i gospodičić, a bez toga 
bio bih ja, jer su moji prije došli u Crnu Goru ..." "Ne možemo biti oba!", ljutito je 
odgovorio knjaz, a Gilo mu odgovorio skoro istom mjerom: "Nam, Gospodaru. Ti si prvi i 
budi, a ja ću se vratiti odakle sam i došao kod tebe ..." 


Poslije ovoga razgovora Gilo se spremio i napustio Crnu Goru i vratio se u Grčku, gdje je 
bio primljen kod kralja Đorđa, koji ga je postavio za kraljičina ađutanta. 


Jednoga Uskrsa pošao je kralj s kraljicom u crkvu; pratila su ih dva ađutanta. Po običaju i 
redu u crkvi su ađutanti stajali po jedan korak iza kralja 1 kraljice, ali kraljev ađutant je 
stojao korak ispred Gila. Na Gilovu opomenu, da ustukne, nije se okrenuo, što je Gila 
uvrijedilo, zato ga je ošamario, pred kraljem, kraljicom i čitavim narodom. 


Radi toga incidenta, već istoga dana, platio je glavom (bio otrovan). Tako je završio svoj 
život. 


RAKO JOKOV, ljekar, ostao je dijete poslije očeve smrti, pa ga je majka dovela na 
Ljubotinj, u Bogute. Na Ljubotinju je završio osnovnu školu, a na Cetinju (kao Knjažev 
štićenik) četiri razreda gimnazije. Posredstvom kralja Nikole, pošao je u Rusiju, gdje je 
završio višu gimnaziju i medicinske nauke. 


Bio je ljekar na carskom dvoru, gdje ga je našla knjeginja Milena. Prilikom povratka 
knjeginja mu je ponudila da se vrati u Crnu Goru i postane ljekar na Knjaževom dvoru, na 
šta je on pristao. 


Priroda ga je raskošno bila nagradila ljepotom, fizičkom konstrukcijom i inteligencijom. 
Kao takav ubrzo je stekao simpatije, ne samo ljudi na dvoru, već čitavog grada Cetinja. 


Knjaza je redovno pratio prilikom njegovih putovanja, pa i onoga dana prilikom osvećenja 
Saborne crkve na Ljubotinju (1893.) bio je u rodnom mjestu, gdje je, u ime Ljubotinjana, 
pozdravio Gospodara. O tome je "Glas Crnogorca" (broj 41 od 9. oktobra 1893.), između 
ostalog pisao: 

" ... Tek je Gospodar izišao iz crkve pred narod, iz sredine njegove istakao se mlad čovjek, 
u lijepim crnogorskim haljinama, vitka stasa i dugačka lica, sa jasnim i otvorenim 
pogledom, ali bez ikakvog činovničkog obilježja, i, poklonivši se smjerno Gospodaru, u 
ime svega plemena, počeo je govoriti. Govor je bio jasan i tačan, ali bez svakog 
razvukivanja i kićenja književnim izrazima, bi rekao, to je prosti Crnogorac, ali u cijelom 
sastavu provirivao je duh resorni višeg obrazovanja. U ovoj besjedi, trajaloj oko kvarat od 
ure, kao u ogledalu predstavljen je bio položaj tih krajeva od propasti srpskog carstva do 
toga vremena, kada su došli pod vladu kuće Petrovića, položaj svih plemena crnogorskih i 
među njima Ljubotinjana, koji je uvijek imao sreću uživati ljubav i povjerenje svojih 
gospodara, koji počinjući od Vladike Danila i svršavajući knjazom Danilom, udostojavali 
Ljubotinj svojom posjetom, a sada to potvrđuje svojom posjetom i knjaz Nikola, 
dokazujući da i on, kao 1 njegovi preci ne prestaju njih držati u svoju ljubav koju je već 
toliko puta pokazivao svojom otačaskom brigom i ovome plemenu i odlikovanjima za 
njegove vojničke i građanske zasluge. U ime toga — zaključio je govornik — pleme naručilo 
mu je izraziti Gospodaru najveću blagodarnost za posjetu sa svojom ljubavlju i odanošču". 


Osim Dr. Raka, u knjaževoj pratnji, ovoga dana na Ljubotinju, bili su: g. Vicelj, general 
Ovajani, ministar Dr. Bogišić, vojvoda Vukotić 1 Matanović, članovi Velikog suda: vojvoda 
Cerović, J. Radović i serdar Rade Plamenac, sa nekoliko mlađih činovnika. U ime svoga 
sina Mirka, knjaz je darivao crkvu sa 2000 fijorina, jer je pod imenom knjaza Mirka crkva 
opravljena. Uz to, knjaz Nikola je poklonio i svojom rukom objesio ikonu Sv. Mihaila s 
desne strane oltara, kao 1 svoj poklon. Na svečanosti su bile i 60 žena ljubotinjskih, koje su 
u ratu nosile tajin i municiju za vojskom. Bile su postrojene i knjaz je svakoj darivao po pet 
fijorina. Odlikovao je Dr. Raka, Savića Bogdanova Vučkovića, Jova Savova Vukićevića, i 
Sava Markišina Banovića, svi četiri Sarapa i nikog više. 


Osim odlikovanja koje je knjaz dao dr. Raku na Ljubotinju, nalazimo još jedno odlikovanje 
u "Glasu Crnogorca" (broj 51 od 14. decembra 1896.), gdje stoji: 


"Njegovo Visočanstvo Gospodar izvolio je odlikovati g. Dr Raka Kaluderoviča, IM-ijem 
stepenom Danilova reda, koji mu je lično odnio Nj. S. knjaz Mirko". 


Simpatije i naklonost koje je Rako uživao na knjaževskom dvoru, izazvale su zavist medu 
izvjesnim knjaževim doglavnicima, pa su nastojali da ih zavade. To je Rako odmah uočio, 
te je jednog dana zatražio od knjaza Nikole, da ga oslobodi dužnosti, radi povratka u 
Rusiju. Knjaz je udovoljio ovoj molbi i Rako se vratio na svoju staru dužnost, u Petrograd. 


Godine 1912. kada je Crna Gora objavila rat Turskoj, sa svojim rođacima Sarapima (koji su 
se tada nalazili u Rusiji) Rako je dobrovoljno došao da se bori protiv neprijatelja Crne 
Gore. Sa osobitim požrtvovanjem liječio je crnogorske ranjenike na Cetinju. 


Za svoje požrtvovanje odlikovan je i nagrađen od kralja Nikole i crnogorske vlade. Po 
završetku Balkanskih ratova (1913.) opet je pošao u Rusiju. Poslije Oktobarske revolucije 
emigrirao je u Holandiju. 

MRKAN KENJOV, kao ugledan čovjek, postao je perjanik knjaza Nikole, za vrijeme 
crnogorskih oslobodilačkih ratova (1876.). Na ovoj dužnosti bio je sve do 1882., kada ga je 


knjaz Nikola postavio za komandanta bjelogorskog bataljona, u Ulcinju. 


Povodom njegove smrti (1923.) "Cetinjske novine" donijele su nekrolog: 

"Mrkan K. Kaluderovič — p. komandir u penziji 


Iz Ulcinja nam telegrafski javljaju, da se na prvi januara preselio u vječnost Mrkan K. 
Kaluderovič - Sarap, potkomandir u penziji, dugogodišnji komandant bjelogorskog 
bataljona. 


O ovom starom veteranu i tipičnom predstavniku stare, viteške, kneževske kuče 
Kaluderoviča, mnogo bi se imalo reči, što bi mladem naraštaju moglo služiti kao primjer: 
hrabrost, čojstva, reda i istinskog služenja pravoj srpskoj misli. 


Mi čemo sa pravom reči to, da je Mrkan Kaluderovič, bio jedan od vidnijih prvaka onih 
naših krilatih heroja, koji su bili neustrašivi branici i tvrdava naše najužnije tačke na 
Jadranu, divnog Ulcinja. 


Neka je slava Mrkanu Kaluderoviču, koji se svom rodu srpski valja i trebuje odužio, a 
njegovoj familiji i rodbini naše iskreno saučešče". (D) 


Mrkan je imao dva sina — Steva i Iva. Oba su bili školovani. 


Stevo je bio činovnik Ministarstva spoljnih poslova Crne Gore i vrlo sposoban. Nažalost, 
rano je umro. Od njega danas ima dva sina, koji su jedini živi Kaluderoviči (za koje znamo 
u Jugoslaviji) sa jednim Stevovim unukom u Ulcinju. 


Drugi Mrkanov sin bio je Ivo, doktor agronomije. U svojoj struci istakao se kao ijedan 
stručnjak u to vrijeme u Crnoj Gori. 


ŠAKO KENJOV (brat Mrkanov) bio je čovjek nemirnog duha. Njemu su mnoge stvari 
"smetale", pa je i sam knjaz Nikola, protiv kojega je vodio nekakvu svoju "borbu" bio na 
čudo od njega. U svojim čudnim zamislima, izjavljivao je: da će od Franje Josifa i 
Austrougarske, tražiti vojsku da "zbaci" Nikolu Mirkova sa prijestola, pa da, umjesto 
Petrovića, dođu Kaluđerovići da vladaju Crnom Gorom. 


Umro je u duševnoj bolnici, u Danilovgradu, poslije štrajka glađu. 


JOKO FILIPOV, barjaktar, istakao se u svim bojevima od 1876/78, kao mlad ratnik. Za 
izvanredno junaštvo odlikovan je: Obilića medaljom, Hrabrom medaljom, Danilovim 
krstom i drugim ratnim odličjima. 


Reorganizacijom crnogorske vojske (kada su postale brigade), Riječka i Lješanska nahija 
sačinjavale su jednu brigadu 1 u njoj je trebalo postaviti barjaktara. U sve vrijeme bitisanja 
Crne Gore, barjak je bio oličenje za junaka. Prema tome da se zamisliti, koliko je dobrih 
momaka i junaka, željelo da bude barjaktar četni, a kamoli bataljonski ili brigadni. Mnogi 
divni i hrabri momci, iz obje nahije bili su kandidati da prime tu čast — brigadni barjak, pa 
ih je Gospodar sve pozvao na Cetinje. Kad su se okupili, knjaz Nikola je pogledao momke i 
upitao: "Je li došao Joko Filipov?" Svi su oni imali po nekoga ko ih je predložio, samo Joko 
nije želio nikoga da moli, niti da za njega riječ neko progovori. Kada je Gospodar izišao s 
barjakom ispred dvora, Joko je odmah stupio naprijed i pitao Gospodara: da li može da vidi 
barjak kako izgleda. Gospodar mu je odgovorio, odnosno odobrio. On je tada uzeo barjak 1 
okrenuo se prema Gospodaru: "Gospodaru", rekao je, "ovaj barjak meni pripada. A ako se 
ikome kriva da ga ja nosim, neka sada ovdje izađe da ga podijelimo na nož." 

Tada je Joko Filipov postao brigadni barjaktar — do svoje smrti. (za njegov istup ispred 
dvora, dobio je ime "zadrta delija"). 


I na političkom polju, Joko se isticao: biran je za narodnog poslanika u Crnogorskoj 
narodnoj skupštini (iz opštine Ljubotinjsko-Gradanske). 


Od velikog, čestitog i glasovitog bratstva Kaluderoviča - Sarapa na Ljubotinju, u stare svoje 
godine ostao je sam. 


Kao barjaktar primao je penziju od Kraljevine Jugoslavije (300 dinara mjesečno). 


Pošto je čitavu svoju imovinu, na Cistom polju, prodao 1 potrošio, preselio se na "starevinu" 
u Bogute, gdje je u kući Dr Raka živio do svoje smrti. 


Umro je 1933. godine i sahranjen u grobnici Andrije Bogdanova, ispred Saborne crkve, u 
Ljubotinju. 


Ispraćen od velike mase naroda iz stare — Crne Gore i Primorja, koji se toga dana opraštao, 
ne samo od njega, barjaktara Joka, već i sa junačkom i gospodskom kućom Kaluđerovića - 
Sarapa, koja je mnogo dala ne samo za bratstvo Sarap, plemenu i nahiji, već i Crnoj Gori. 


Joko je imao sina Iliju, koji je 1912., pošao na školovanje u Rusiju. Poslije Oktobarske 


revolucije, emigrirao je u Francusku. Kasnije o njemu, kao ni o Dr. Raku, nikad ništa 
nijesmo mogli saznati. 


MARKIŠIĆI - SARAPI 


NIKOLA ĐUKANOV 1 JOVO MARKOV su bili najbolji bratstvenici bratstva Markišiča. 
Oba su poginuli u borbi sa Ceklinjanima. 


(Iz onoga što smo naprijed rekli o borbi Ljubotinjana 1 Ceklinjana, vidjelo se kakvo je 
ratovanje bilo, iako brat protiv brata ne može ponijeti poštenje, već zlo i sramotu. U ovom 
nesrećnom ratu, ginuli su najbolji ljudi i junaci, pa je zato i zlo bilo veće.) 


RNO TUROV bio je drug onih poginulih Ljubotinjana, kojima je Gospodar Crne Gore 
podigao onaj veličanstveni spomenik, pred crkvom sv. Đorđija, pod Goricom. 


JOKO MITROV, pored ostalih bojeva, istakao se u boju na Fundini (1876.), kada je sjekući 


Turke, iskrivio svoj nož. (Slušao sam od učesnika iz toga boja: kad su Turci okrenuli leđa i 
počeli da bježe u neredu, više puška nije upotrebljavana, jer nije bilo vremena za punjenje, 

več su noževi odigrali glavnu ulogu). Kada je boj bio završen i ljudi vidjeli Jokov 
iskrvavljeni nož, rekli su: "Ovaj se nije bez muke iskrivio." 


Iz toga boja, za junačko držanje i pokazanu hrabrost, dobio je na poklon tursku sablju, 
nekog bimbaše. 


JOKO TOMAŠEV (za vrijeme samostalne i nezavisne Crne Gore) bio je pogranični 
žandarm. (U to doba nije bilo pograničnih četa, pa su tu dužnost vršili žandarmi, kojih je 
bilo po jedan iz pograničnih plemena). Iz Ljubotinja bio je Joko. U to vrijeme prelazilo je 
mnogo ljudi iz Austrije u Crnu Goru ili obratno (preko Romog ždrijela), ali se ne pamti da 
je ikome Joko zla činio. Kada su Joko Nikov i Marko Adrijin Stanišići iz Majina, pobili 
austrijske žandarme na Borete, prešli su granicu pored Jova i došli na Prekornicu. Kasnije 
su po odobrenju Crnogorske vlade došli žandarmi da ih traže, ali su oba već bili sklonjeni 
na sigurno mjesto. Kad su švabski žandarmi otišli, oba su se ponovo vratili u selo, gdje su 
uživali veliko gostoprimstvo. (Joko je prešao i nastanio se na Lipovik, a Marko, sa 
crnogorskim pasošem pošao u Ameriku.) 


JOKO TOMAŠEV, kao i njegova braća: IVO, FILIP i PERO, u Balkanskim ratovima 
pokazali su se veoma hrabri. Ne samo da je bio čestit čovjek, Joko je bio i pjesnik. (Poslije 
balkanskog rata napisao je jednu pjesmu o Ljubotinjskom bataljonu, koja je bila i štampana. 
(Iz te pjesme sjećam se jednog stiha: "Rani popa, ubi komandanta ... " koji se odnosi na 
popa Mila Vučkovića i komandanta bataljona Nika F. Šoća.) 


Joko je imao osam sinova. Poslije ujedinjenja Jugoslavije svi su pošli u Srbiju i tamo se 
nastanili. 


NIKO JOKOV (kao i nekoliko braće Vukićevića) završilo je vojne škole u Rusiji 
(blagodareći dobroti Marice Filipove Vukićević Jonin). On je čitavog svoga života smatrao 
da su Sarapi braća i bio je protiv sklapanja međusobnog prijateljstva, odnosno, ženidbe 1 
udaje. 


U Prvom svjetskom ratu učestvovao je u Ruskoj vojsci, kao kapetan. Iz Rusije je 
dobrovoljno došao na Solunski front, gdje se istakao i kao vojnik i kao komandant. Za 
vanredne zasluge u prvom svjetskom ratu bio je odlikovan od Srpske i od savezničke 
Vrhovne komande. 

U toku Prvog svjetskog rata ranjavan je nekoliko puta i od tih rana bolovao do smrti 
(1933.). Radi lošeg zdravlja, poslije oslobođenja, određen je na službi u Budvi, kao kapetan 
prve klase, gdje je i umro. 


Sahranjen je pred Sabornom crkvom u Ljubotinju. 


PARNICA SARAPA I DRECUNA OKO VIRANJA 
Viranj je, poslije Osmina, najveće brdo u Ljubotinju. (Po njemu se nekad Ljubotinj nazivao 


Viranj-Rupa.) Sa istočne strane ima okomite stijene, zvane Viranjska greda, pod kojima se, 
u podnožju, nalazi Cipur, gdje se doselio 1 nastanio naš predak BOZINA SARAP. (Kuća 

koju je Božina sagradio pri kraju XV. vijeka i danas postoji, kao svojina Marka Milova 
Vikičeviča. Tu su bila i dva mlina, jedan Vukičeviča, a drugi Markišiča.) 


U gornjem pojasu Viranjskih greda, horizontalno, prolazio je put, kojim je samo čeljade 
moglo da prode. Usred greda ima jedna kamenica, iz koje izvire voda, koja je zimi toliko 
Jaka, da je pokretala oba mlina, a ljeti, kad je največa suša, kamenica je uvijek puna vode, 
tako, koliko god se izliva, uvijek se punila od izvora. Preko ljeta Prekorničani su iz nje 
nosili vodu, dok su napravili bistijerne. Pristup kamenici bio je vrlo opasan, pa su 
Prekorničani nešto prokrčili kroz grede, ali konjče nije moglo da pride vodi, te su na kraju 
greda iznosili bazela, a žene su nosile kace na glavi. Ovu opravku puta Prekorničani su 
radili 1908. godine (kada ja još bijah dak osnovne škole na Ljubotinju). 


Oko takvog Viranja sudili su se Sarapi sa Drecunima, u vrijeme kada su Drecuni bili glasiti 
i uticajni ljudi u plemenu (pa su mislili da se malo prošire, na račun Sarapa). Bilo je to 
1872. godine. Drecuni su počeli, prvo, da pričaju izmedu sebe, da je Viranj njihov, a kasnije 
su to 1 javno tvrdili: da je voda njihova, a ne Sarapa. Međutim, Sarapi su to osporavali, 
tvrdeći da su se Sarapi služili nesmetano tom vodom od svog doseljenja u Viranj Rupi. 
Radi toga, se zavade, pa je spor došao do Velikog suda i knjaza Nikole. Kada sud nije 
mogao da donese pravilno rješenje, knjaz je stvar uzeo u svoje ruke: odredio je Pera 
serdareva Popovića, iz Njeguša, da pođe na lice mjesta, ispita čitavu stvar i izvještaj 
podnese knjazu, da on sam presudi. 


Kad je Popović stigao na Ljubotinj i stao ispred crkve  u Bogutima, ugledao je 
Prekorničane, od Grabove strane i Jankova krša, kako ulaze u viranjske grede, raspoređeni 
u borbenom poretku. (Prekorničani su željeli da ih vide, knjažev izaslanik i pop Joko 
Drecun, kao kolovođa ovog slučaja). 


Gledajući Prekorničane, knjažev izaslanik se okrenuo popu Joku i upitao ga: "A, nu, pope 
Joko, pričaj sve što imaš po ovoj stvari oko Viranja?" Pop je počeo da dokazuje da je Viranj 
njihov, navodeći nekakve razloge, koji nijesu bili toliko ubjedljivi. Kada je pop završio, 
Savo Jokov Kalaba Đurašević, rekao je popu serdarevu Popoviću: "Jeste li čuli šta kaže pop 
Joko? A božju vam vjeru zadajem, niša od ovoga nije istina ..." Na ove Savove riječi, pop 
Joko je, sa prezrenjem rekao: "Da nu, serdare, i ti nešto reci." Joko Savov Vukićević, koji se 
bio našao tu, nađe se uvrijeđen na ovu popovu primjedbu, pa ga gurne laktom i reče: "kad 
si ga zaserdario, pope Joko?" Kad je ovo čuo knjažev izaslanik, okrenuo se ispod košćele i 
ugledao kako se poprijeko gledaju Sarapi i Drecuni, a oni ispod Jankovog krša stoje 
naoružani, ustao je i opomenuo prisutne na mir, pitajući: "A ko je ono gore?" Kada su mu 
rekli i on razabrao da su to Sarapi i da brane svoje, rekao je popu Joku: "Slušaj, pope Joko, 
ovdje se ne može ništa suditi. Sve što sam čuo i vidio ovdje, sve ču kazati mome 
Gospodaru, pa kako on presudi, tako će 1 biti ..." 


Nakon saslušanja izvještaja, knjaz Nikola je rekao da se parnica prekine, a Viranj ostane 
Sarapima, kao što je i bio. 


LALIČIĆI - SARAPI 

Selo Prekornica, u kojem žive tri bratstva Sarap, prije njihova dolaska, zvalo se Preko 
Gore, zato što su Viranj, Grabova strana, Kopice, Grlodubac i Oda bili obrasli gustom 
šumom, da se iz Boguta na Prekornicu, moglo stiči s drveta na drvo, a da se ne počine na 
zemlju. Po čemu i kako je Prekornica dobila sadašnje ime od onoga Preko Gore, nije mi 
poznato, ukoliko nije slučaj da je izostavljeno ono "gore" a prihvačeno "rnica". 


Kada su se u Bogutima podijelila brača Sarapi, Preko Gore je pripalo Radu, Vučku i Lalu 
koji su se naselili tamo. Prema pričanju starijih, kada su se tu naselili, naišli su na dvije 
kuče Ratkoviča (koje i danas postoje). Došavši u novo mjesto, prvo su ogradili kuče za 
stanovanje i torove za stoku. Rade je izabrao da podigne kuču ispod Vučjeg ždrijela. (Ta 
kuča je danas svojina Ilije Nikova Banoviča.) Lale je izabrao istočnu stranu i podigao sebi 
kuću. (Ta je kuća danas svojina Mitra Milova Laličića.) Međutim, Vučko je izabrao sredinu 
i ozidao svoju "kulicu". (U njoj sam se i ja rodio, kao i moj brat Blažo, pa smo je kasnije 
prodali Đuru Markovu Vučkoviću.) 


Prekornica je postala naseobina, odnosno selo, negdje početkom XVI vijeka. U njoj danas 
žive četiri bratstva: Banovići, Vučkovići, Laličići i Ratkovići. (U vrijeme kada sam živio na 
Prekorici, bilo je 75 domova. Međutim, danas ih je mnogo manje — većina porodica se 
odselila.) 


Kao što napomenusmo, Sarapi su na Prekornici našli Ratkoviće (koji se nijesu mnogo 
množili, pa su među Sarapima ostali u manjini, a prema onoj Crnogorskoj staroj poslovici: 
manji kod većeg, ili nejači kod jačeg, nije se mogao istaći. (U mom djetinjstvu, na 
sjednicima, slušao sam kako neko od starijih pita moga strica Nikolu, kakvi su bili 
Ratkovići. "Duše mi, nijesmo niujednom šancu bili, niti boju, gdje nijesu i oni bili sa 
nama.") 


Poštovanje, ljubav i mir uvijek su vladali između Sarapa i Ratkovića. Tome je mnogo 
doprinijelo i to što smo bili krvno povezani, jer smo se ženili jedni od drugih. 


Pomenuli smo ranije kakva je nekad bila šuma od Boguta do Prekornice. Danas, međutim, 
na čitavom tom prostoru rijetko je naći drvo koje bi poslužilo za neku stvar, osim za ogrev. 
(U poslednje vrijeme pojavili su se neki zasadi, mada to nije ni primaći onome što je nekad 
bilo.) Isto tako, i Mali Osmin, (ispod koga se nalaze kuće Laličića), ostao je golet — bez 
šume. (kad su građene kuće po Prekornici, sva je građa korišćena sa tog terena.) 


Pod Malim Osminom, na uzanom platou, živio je Đuro Purov, koji je imao tri sina. Za 
ondašnje prilike bio je vrlo bogat čovjek, a i hrabar. (On je sa svojim sinovima podigao 
crkvu sv. Dimitrija na Ljubotinju, koja je kasnije proširena i postala Saborna crkva (1893.), 


čiji je ikonostas poklon knjaza Nikole.) 


Đuro je podigao kuću ispod Malog Osmina (koja je za dugo godina bila jedna od ljepših u 
selu): Ovdje je vrlo interesantno da navedemo jedan slučaj: kad je Austrougarska posjela 
Boku i došla na Brajiće, Austrougarski oficiri mislili su da je Đurova kula fortica (tvrđava). 
Kad je ova "kula" zidana, postala je i narodna pjesma, koju je Tomo Perišin Vučković, 
često uz gusle pjevao): 


"Kulu gradi stari Đuro Puro, 

Pod Osminom visokom planinom, 
Na dva poda, na četiri svoda, 

Bez testira, cara ni vezira, 

Kulu gradi, 'vako progovara: 
Dok je meni visoka Osmina, 
Ne bojim se cara ni vezira ..." 


Taj plato, na kome je ozidana "kula" i danas se zove Purova Glavica, kao uspomena na 
Purove, koji su tu živjeli, (a koji su nestali, jer su napustili ovo mjesto, radi krvne osvete). 


Poslije njihovog odlaska, ova kuča je pripala Durašu Savičevu Laličiču (ocu Savovom i 
Jokovom), koji su svake godine na Mitrov dan nosili zavjet i punje u Sabornu crkvu, za 
dušu Purova. 


Đuro Purov bio je oženjen sestrom Grujice i Turčina Simonova Vučkovića. S njom je imao 
tri sina: Bogdana, Nikolu i Miloša. Miloš je bio najmlađi i dosta slabunjav, tako da su ga 
braća često terorisala i tukla. Jednom prilikom, Nikola je istukao brata, a ovaj nemajući 
kome da se požali, pobjegao je do svoga ujaka Grujice i požalio mu se na brata. To je 
Grujicu strašno rasrdilo, pa je sistoga trenutka pošao na Purovu Glavicu. Kada je stigao 1 
stao pred kućom, počeo je da viče: "zašto tučeš svoga brata?" Nikola se našao uvrijeđen što 
ga ujak grdi, ali, smatrajući da je stariji i njegov najbliži i da na to ima pravo, ne odgovori 
ništa, te ga Grujica zalijepi po obrazu. To Nikolu iznenadi, utrča u kuću, skine džeferdar s 
klina, pa izmoli na prozor, nišaneći na ujaka: "Za malu dlaku, što te ne bih ubio, ujače." 
Grujica se nije plašio sestrića, pa je krenuo da se s njim 1 dalje svađa, s namjerom da uđe u 
kuću. Ne želeći prepirku i svađu sa ujakom, Nikola ga je opet opomenuo: "Nemoj naprijed 
ujače, jer ću te ubiti. Neću te prevariti." Nikolina žena, koja se našla tu, prišla je mužu i 
rekla mu: "A nećeš, dati, nidaobog, ubiti svoga ujaka" i uhvatila ga za rame. Kako je Nikola 
već držao prst na obaraču, puška je pukla i ubila Grujicu usred prsiju, te je na mjestu pao 
mrtav. Poslije ubistva Grujičina, Purovi su znali da im tu više nema opstanka: doći će 
Vučkovići 1 sve ih pobiti, zato pobjegnu: Nikola 1 Bogdan u Paštroviće, a Miloš, ne zna se 
kuda. 


Glas da je poginuo Grujica Vučković od svoga sestrića pošla je po Crnoj Gori, a kada je 
stigao glas na Cetinje kod Petra II Petrovića Njegoša (saopštio mu je Milan Turov 
Vujanović - Sarap), Vladika je rekao: "Pogibe mi najbolji brat kojega sam imao". 


Petar II Petrović Njegoš poznavao je Grujicu i bio prisan s njim. (Grujica je bio u Gardi 
Petra II i vrlo pouzdan.) Koliko je Vladika žalio, vidi se i po tome, kada su mu saopštili, 
upitao je: da li je osvećen i, naredio ako nije osvećen, da ga osvete! Milan je obavijestio 
Njegoša da su Purovi pobjegli u Paštroviće i da je teško izvršiti tu osvetu. Među 
Perjanicima nalazio se kum Purova — Savo Jovanović, iz Donjih Brčela, iz Crmnice. 
Milanu je bilo žao Grujice, pa je počeo da nagovara Sava, kako bi ovaj izdao Purove. 
Jovanović se opirao, pozivajući se na "boga i svetog Jovana", navodeći da je sramota izdati 
kumove "na vjeru". No, Milanu je bilo toliko stalo (a imao je i podršku od Petra II), pa je 
nastojao da ubijedi Jovanovića da pođu kod Vladike i upitaju ga: je li grehota ili sramota 
izdati "na vjeru"ubice Grujice Vučkovića? Kada je Vladika rekao: "Nema grehote izdati 
nevjeru "na vjeru", Jovanović je pristao da pođe kod Purova u Paštroviće i reče im kako se 
Vučkovići spremaju da dođu kod njih i da ih ubiju i da im on kaže kako da spasavaju glave. 
Preporučio im je da pođu u Skadar, gdje će ih on "propratiti" preko Crmnice, garantujući im 
sigurnost. Poslije dugog kolebanja i uvjeravanja od strane Jovanovića, Purovi su pristali da 
ih on provede preko Crmnice i uglavili dan kada to treba da urade. 


Savo Jovanović vratio se na Cetinje i obavijestio Milana Turova o svom pohodu u 
Paštrovićima 1 dogovoru s Purovima. Milan mu je za to poklonio srebrni handžar i 

obavijestio Vučkoviče, preko Duma Stanišina da bi se toga dana, kad naide Jovanovič s 
Purovima, našli pri Ozrenu, iznad Utrga. 


Sve je bilo pripremljeno: Vučkoviči su pošli na Ozren sa Dumom, a Jovanovič u 
Paštroviče, kod Purova. Kad su stigli na Paštrovsku goru, (gdje se razdvajaju putevi prema 
Ozrenu i Skali Bukovičkoj), Savo je predložio da idu prema Ozrenu, a Purovi su predložili 
prema Skali. (Tu je Nikola posumnjao na Jovanoviča i htio je da ga ubije, pa da sa 
njegovom glavom pode u Bar, kod Turaka, ali Bogdan nije dozvolio, več odvratio brata od 
namjere i pošao prema Skali Bukovičkoj.) 


Dumo sa Vučkovičima čekao je na Ozrenu. Kad su Vučkoviči saznali da su Purovi pošli 
prema Skali Bukovičkoj, pohitali su u Brčele, u kuču Sava Jovanoviča, da ih tamo nadu. 
No. pošto je bilo opasno da napadaju u Crmnici, to opkole kuću i jave vojvodi Petru 
deriglavi, te on dođe s Ljubotinja i pozva Purove da se predaju. 


Vidjeći da su upali u "klopku" Purovi nijesu željeli da se predaju, već su otvorili vatru iz 
kuće. Tri dana i tri noći davali su otpor iz zatvorene kuće Jovanovića. Kad im je nestalo 
hrane i fišeka, vojvoda je naredio da se kuća, ćuskijama, razruši. Braneći se, Purovi su, iz 
kuće ubili Toma Kopitovića. Kad je to vidio Dumo Stanišin je upitao Purove: zašto su ga 
ubili, a oni su mu odgovorili: Zato što sramoti naše ujake da mu pojedoše smokve ..." 


Purovi nijesu imali fišeka, držali su po jedan, da se zamijene kada provale zid. No, kako je 
zid bio tvrd, to se oteglo, pa su se momci mijenjali s ćuskijom. Vojvoda je gledao kako se 
momci muče, pa je rekao svome rođaku popu Bogdanu: "A nu pope, ti si jak, uzmi onu 
ćuskiju i razbij zid." Pop je uzeo ćuskiju 1 počeo udarati u već načeti zid. Poslije nekoliko 
snažnih udaraca kamen je iskočio, a Purovi to iskoriste, i kroz onu rupu, ubiju popa. Onda 
je Nikola zapjevao iz kuće: "Ne čudim se Dumu Vučkoviču što se Dumo na nas potežio- 
mi smo njemu brata pogubili, no se čudim popu Cukoviéu, kome nismo ništa učinili ..."Kad 
su vidjeli da su izginuli, svoje noževe polomili su na prijekladnik i rekli vojvodi: "Slušaj, 
Deriglava, kako se lome noževi braće Purova! Nema više boja." 


Onda su otvorili vrata i krenuli da iziđu. Dočekali su ih plotuni i oba su poginuli. 


Za čitava tri dana i tri noći, kako su se Purovi držali u kući Jovanovića, Vladika je pitao: da 
li se još drže. Kad mu je treći dan odgovoreno da se još drže, naredio je dvojici perjanika da 
pohitaju u Crmnicu i ako Purove zateknu u životu, dovedu ih na Cetinje. 


Kad su perjanici stigli na Smokovijenac (između Podgori i Brčela) srio ih je glasnik, koji 
im je saopštio da su Purovi već poginuli. 

nejači ili manji nije mogao doći do izražaja, kao jači 1 brojniji. Vučkovići su ponekad bili 
drski u međusobnim poslovima, a kako im je imovina bila uz Laličiće, tako je dolazilo do 
međusobnih raspri. I, da nije bilo Banovića, često je htjelo doći i do svađa: kad god bi se 
pojavio neki nesporazum, Banovići su intervenisali, i tako je, do danas, prošlo bez krvi. 


(Dok sa Banovićima Vučkovići nikad nijesu imali nekog težeg konflikta, te je tako ljubav i 
sloga vladala od našeg doseljenja do danas.) 


ĐURAS SAVIĆEV bio je jedan od najznačajnijih Laličića. Uz hrabrost koju je posjedovao, 


bio je i dobrostojeć domaćin sa imanjem (pošto je naslijedio imanje Purova. A imanje je u 
to vrijeme svakom čovjeku donosilo, pored bogatstva i glas). 

IVAN KOJIČIN u svoje vrijeme, bio je najistaknutiji bratstvenik bratstva Laličiča. Kada su 
se 1875. godine birali j a j o š 1 (uskoci) za Hercegovinu, dobrovoljno se prijavio. (Tom 
prilikom jajošima su dodjeljivani noževibjelokorci pod uslovom da će onaj kome se 
nož dodjeljuje , njime posjeći Turčina. Ivan je jedan takav nož primio i pošao u 
Hercegovuni). 


SAVO ĐURAŠEV bio je glavni predstavnik bratstva na svim skupovima — seoskim i 
plemenskim — gdje su se rješavala važna pitanja. U bojevima bio je hrabar, pa je i nagrađen 
Hrabrom medaljom. 


ĐURO MILOŠEV služio je u životu kao primjer mirna čovjeka, časna i poštena, a u 
ratovima hrabar i izdržljiv do krajnosti. 


FILIP IVANOV, vodnik četni, bio je miran i tačan u izvršavanju svoje dužnosti. Pokazao je 
ličnu hrabrost u ratovima u kojima je učestvovao. U borbi sa Bugarima, na Bregalnici, bio 
je ranjen i prenesen u Beograd radi liječenja. 


lako invalid, to mu nije smetalo da svoju vodničku dužnost vrši tačno i odvažno, za sve 
vrijeme Prvog svjetskog rata. Pri kapitulaciji Crne Gore "nije se htio zavesti iza Goleš 
planine", već je pošao sve do Podgorice, gdje je bio kraj borbe i vojska raspuštena. 


ŠUNJA IVANOV je bio jedan od najboljih momaka. Prilikom rata 1912. zatekao se u 
Americi, ali mu to nije smetalo, kao patrioti i rodoljubu da sa ostalima Crnogorcima, 
napusti zaradu, i dođe da se bori za slobodu svoje domovine. Hrabro se borio na Tarabošu i 
tu ostavio svoj život. (Istoga dana, na Tarabošu poginuo je i njegov rođak — Manjo (Marko) 
Jokičin Laličić.) 


JOKO ŠUTANOV, svakako, bio je jedan od najomiljenijih momaka u selu i plemenu: mlad, 
zgodan i hitar, a pored toga okretan, pa su ga kao takvog birali u mitralješko odjeljenje, 
kome je pripadao u ratovima 1912., protiv Turaka, 1913., protiv Bugara i 1914. do 1916. 
protiv Austrijanaca. Bio je nekoliko puta pohvaljivan za svoje pregalaštvo. 


Na žalost, umro je prijeko, u cvijetu svoje mladosti, 1922. godine. 


NAPOMENA 


Sa ovim napisom želio sam da našim mladim Sarapima i budućim naraštajima, u najkraće 
mogućim potezima, predstavim nekoliko imena naših predaka — Sarapa, čija imena, mislim, 
ne bi trebalo da se zaborave među bratstvenicima. Ovdje nijesu ušla sva imena, koja bi 
trebalo da se sačuvaju od zaborava; ima ih još dosta koji su bili dostojni pomena, ali, kako 


Tom 


Od svih onih kojima sam se obraćao za podatke ili ispravke, dobio sam pomoć samo od 
Nika Ilina Vučkovića, Vasa Mitrova Banovića, Vasa Đurova Vukićevića i Sava Perova 
Vučkovića. 

Prilikom rada konsultovao sam sva bratstva Sarapa. Istina, mnogi su prvu kopiju pročitali 1 
— prečutali. 


Blagodareči razumijevanju Vasa Durova Vukičeviča, koji je, uz rodoslov SARAPA, izveo i 
statistiku živih, prilikom sastavljanja rodoslova tako da mogu ovdje da je navedem, onako 
kako mi je zajedno sa rodoslovom poslao. Prema toj statistici, muških glava (do zaključenja 
ove knjige) u bratstvu Sarap, bilo je: 516, i to (po bratstvima): Banoviča 143, Vučkoviča 
129, Vukićevića 90, Laličića 85, Markišiča 27, Vujanovića 26, Đuraševića 14, 
Kaluderoviča 2. Bez nasljedstva u rodoslovu se nalaze 365 imena i to: Vukičeviča 90, 
Vučkoviča 81, Banovića 74, Laličića 43, Markišiča 24, Vujanoviča 20, Kaluderoviča 19 1 
Duraševiča 14. 


Bez kritike nema istine 

Bez istine nema pravde 

Bez pravde nema slobode 

Bez slobode nije vrijedan život. 
USA 


Detroit, Micigan 5 ] 
1963. godine Jovan Ivov VUCKOVIC - SARAP 


PRILOG: 


POCAST JUNACKIM POSTIMA 


Podgorica, 20. januara 1892. godine 

Baveči se od nekoliko dana u Podgorici i pregledajuči bojišta koja se oko nje nalaze, 
Njegovo Veličanstvo Gospodar sjetio se i junačke pogibije Ljubotinjana na Zagorič 28. 
junija 1876. godine. Tom prilikom je Gospodar izrazio želju da se prenesu kosti tih 
poginulih boraca i ukopaju pred Podgoričkom crkvom. Radi toga su bili pozvani 
Ljubotinjski glavari, koji su jedva dočekali; i naskoro se u Podgorici okupila lijepa kita 
Ljubotinjana i (Dobrljana). Na sv. Savu, poslije liturgije, Gospodar je, u pratnji istih pošao 1 
pogledao mjesto gdje su ukopani, te je odmah naredio da se odmah pristupi poslu oko 
iskopavanja i prenosa. Sjutradan je plemenita misao Gospodareva bila izvršena največim 
pijetetom i junačke ove kosti bile su svečano predusretene u Podgorici. Ove kosti na broju 
47 ljudi — smještene su bile sve u jednoj skrinji, a u crkvenoj avliji je iskopan grob. Sve se 
ovo činilo u prisustvu i pod nazorom našeg uzvišenog Gospodara. Skrinja ova, sa kostima, 
bila je namještena na sred crkve i 17. januara, najprije je održana liturgija, na kojoj je bilo 
naroda, da nije Moglo ni stati u crkvu. Osim toga su bile pred crkvom postrojene 
podgoričke čete, radi vojničkih počasti. Kad je Njegovo Visočanstvo Gospodar, u pratnji 
Njihovih Svjetlosti, knjaza nasljednika i knjaza Mirka i narodnijeh glavara došao u crkvu, 
klekao je pred mrtvačku skrinju i tu se skrušeno Bogu molio, pa kad je ustao, poljubio je 
skrinju i prešao na desnu stranu od nje. Po svršenoj svetoj liturgiji, držano je opijelo 
poginulima. Sveti obred je svršavao proto Zaharije Popović sa Lješnjanskim sveštenikom 
Jovanom Radulovićem. Kada je opijelo svršeno, Gospodar je prvi prihvatio skrinju, zatim 
njihove Svetlosti, pa i ostali: brigadir, komandiri, i rođaci poginulih, jer skrinja bijaše 
velika, pa je trebalo dosta ruku. Tako je, uz tužno "svjati bože" lagano bila donesena do 
grobnice, u kojoj je lagano spustiše. Kada su sveštenici nad otvorenom grobnicom dovršili 
poslednje obrede 1 kosti posuli vinom i uljem, od uparadirane vojske osu se tri puta plotun. 
Zaista, divna završna pjesma za opijelo onakvih boraca i junaka, a tako i jeste najmilije, jer 
su pod njom ispustili svoje plemenite duše. Iz milošte Gospodar je razvio svoj svileni šal i 
bacio ga na te kosti junačke u škrinju, prije nego je bila zatvorena. A kad nametnuše 
zaklop, on se okrenu narodu vedrijem čelom i reče: "Osvetili su ih braća i junaci 
Crnogorski". Burni usklici: "Živio" sa sviju strana bjehu mu odgovor. Gospodar je još tom 
prilikom učinio milost nekima, koji su u istom boju bili kao i siročadi poginulih junaka. Tu 
se opet orilo dugotrajno: "živio". Kad je grob bio prekriven zemljom Ljubotinjani su sve 
prisutne častili pićem, za pokoj duša svojih rođaka, a zatim su, baš kod groba, uhvatili kolo 
te stali igrati, pjevati, veseliti se i pucati. To je dostojan čin za potomke onakvih junaka, te 
zaista ko ovako gine, ko po smrti ovakvu slavu steče, njega ne treba žaliti. Gledajući gole 
kosti, razvaljene glave svojih milih 1 dragih, a sjećajući se divne slave, koju im je sada 
Gospodar priredio, otac za sinom, brat za bratom, pa ni siroče za ocem nije zasuzilo. Mjesto 
svega toga orila se vesela pjesma, a u srcu dičanskome blagodarnosti radi ponosa što su 
potomcima takav slavan spomen ostavili. A ako je i bilo kakvih misli i želja, to su bile 
samo takve, da i oni takvom smrću umiru i takvu posmrtnu slavu zasluže. Ta, i za junake 
nema ljepše smrti. Primjeri, muke, nevolje i teškoće, prolivanja krvi i pogibije, junake ne 
plaše nego čeliče, jer znadu: 


"Ko vječito hoće za živuje, 
Mučenik je ovoga svijeta ..." 


Poslije su Ljubotinjani u Mirkovoj varoši, kod spomenika Velikog Vojvode Mirka uhvatili 
kolo, te se još i dugo čulo njihovo veselje — veselo popijevanje. 


Kad su Ljubotinjani išli da zahvale Gospodaru, Njegovo Visočanstvo rekao im je, da će 


narediti, da se na ovaj slavni grob podigne skroman spomenik i pokazao im je natpis, koji 
će biti urezan na tom spomeniku. Taj natpis koji je sastavio knjaz Nikola, glasi: 

"S poštovanjem pristupite 
Grobu ovih mučenika 

U kom leže četrdeset 
Ljubotinjskih ubojnika. 
Na prag same Podgorice 
Slavno oni umriješe, 

Tek da divnoj Zeti lance 
Od Kosova razdriješe." 


Iza če redom biti imenovani svi oni junaci čije kosti tu počivaju. Kada su glavari 
Ljubotinjski uz pjevanje i pucnjavu, stigli na Rijeku, tu su ih predusreli ostali glavari 
Riječke nahije, te su se još dugo tu veselili, napijali za zdravlje našeg uzvišenog Gospodara, 
od kojih je zdravica najezgrovitija bila ona serdara Škrnja Kusovca, slavnog krstaškog 
junaka, starog komandira Ljubotinjskog , koji je onog krvavog dana na Zagoriču 
komandovao. 


Potrebno je još koju riječ reči o samom dogadaju, u kome su ti junaci pali. 


Poslije objave rata Turskoj 1876. godine, Ljubotinjski bataljon bijaše u Piperima. 28. junija 
te godine, na podnožju Gorice, bješe se rasporedila turska vojska, oko 3000 ljudi, i istakla 
sprijeda topove. Morača je razdvajala neprijatelje. Piperi otpočnu čarkanjem i prihvate 
Ljubotinjani. Serdar Škrnjo Kusovac, zauzme sa većinom od njih Spasojevu glavicu, a tri 
čete, oko 220 ljudi više Ztatičkog potoka, pregaze Moraču i u otvorenom polju izađe ta 
šačica na susret sili turskoj. Oni bez ustezanja, po goloj ravnici, polete upravo na topove, 
protiv sve vatre neprijateljske, te Turci moradoše sa topovima uzmicati. Eto, tako tu 
izginuše onih 47 junaka. Među njima, su od glavara: potkomandir od Garde pop Joko 
Drecun, potkomandir bataljonski Prele Kruškić, sva tri barjaktara, a ranjena sva tri oficira i 
još mnogo vojnika. Da ih nije u odstupanju zaklanjao serdar Škrnjo Kusovac sa Spasojeve 
glavice, teško da bi iz te gole ravnice iko iznio glave. I Turaka je toga dana više poginulo, 
ali su ipak Crnogorci ovaj boj označili kao svoju "pogibiju", jer oni kada ne nabroje po 
deset za jednoga, računaju da nijesu osvećeni kao što treba. Do toga dana su Turci držali da 
su Crnogorci samo u brdima junaci, te ova odvažnost Ljubotinjana, u otvorenom polju, 
mnogo im je straha zadala, pokazavši im da su Crnogorci u svakoj prilici junaci. Za čitava 
četiri vijeka, u svakoj nevolji i oskudici, ogrijani samo suncem zlatne slobode, Crnogorci 
ne klonuše. Crnogorci do današnjeg dana ostadoše oni isti, dostojni pohvale 1 priznanja 
cijelog svijeta. Jedan dokaz je za to junačka smrt naših dičnih Ljubotinjana, na Zagoriču 28. 
junija 1876. godine. Opijeni tom svetom cilju, te naše svete borbe za slobodu ugnjetene 
braće, junačka šačica od 220 ljudi, sa samopouzdanjem, obilićkim srcem i odvažnošću u 
otvorenom polju, golih prsiju jure na guste kolone neprijateljske i na topove. Braća padaju, 
redovi se proređuju, ali vatra zanosa vuče naprijed, i tri hiljade neprijatelja se koleba pred 
ovom zmajskom četicom. Bez straha, bez žalosti i bez tuge, pao je brat do brata, drug do 
druga, otac do sina i sin do oca. Mnogo palo pa i ostalo, ali nijedan nije žalio svoje glave, 
jer su dično i slavno umrli, kao što su se vazda naučili. Pa, i ima li ljepše smrti od one na 
polju časti u svetoj borbi za slobodu, kada je svaki zaslužio da mu se kliče: 


"Divna smrti, prosti im mlijeko." 
Cetrdeset i sedam junaka, četrdeset 1 sedam sivih sokolova, toga dana je ostavilo naše gore 
za svagda — ostavljajući nam u naslijeđe svoj slavni, junački spomen, svoj primjer, da nam 


puni grudi, da nas snaži, te da i mi budemo, srećni kad vrijeme 1 prilike pozovu da krv 
svoju za slobodu i narod prolivamo. 

"Junaštvo je car zla svakojega, 
Al' i piće najslađe duševno ..." 


Za jedan takav nepomučen podvig, mi kličemo: 
SLAVA I PO STO PUTA HVALA DIČNIM LJUBOTINJANIMA! 


Njihov primjer čeliči svima nama srce, a gledajuči počasti, koje im se dičnom spomenu 
odaju, znam da nikakav Crnogorac ne bi zažalio i sada tako umrijeti. Kosti tih slavnih 
boraca neka sada mirno počivaju u slobodnoj zemlji Zeti, pomolju koje i za čiju slobodu su 
i oni pali. 


Pred sandukom koji je skrivao kosti tih junaka, klekao je Gospodar, poljubio ga, a onda je 
pomogao iznositi, pa on će im spomenik podići. Jest, sve je to učinio, tako se on odružio 
sjeni junaka, jer je on imao najbolje prilike vidjeti što vrijede ovakvi junaci. Duša dičnih 
mučenika u raju će propjevati i tamo će se Bogu pomoliti za svog vladaoca i narod, a nama 
ostaje da se na spomenu, na slavi njihovoj grijemo i snažimo, za predstojeće slavne, ali 
teške dane. 


("Glas Crnogorca" od januara 1879. godine) 

